
HOOFSTUK 1


"Ek  sê 
jou,  Phil,  dit 
was  Woodwardse  bosbontrokkie 
wat  ek  vanoggend 
gesien  het."


Tibbie  verskuif 
haar  kop  op 
Phil  se  skoot 
waar  sy  op 
haar  rug  op 
die  ruwe  houtbank 
lê  en  kyk 
op  in  die 
felblou  oë  in 
die  leeragtige  bedding 
plooie.  "Roeskleurige  vlerkpanele 
en  daardie  helder, 
deurdringende  tsj-tsj-feeeoooroep.  Onmiskenbaar."


Phil  glimlag 
en  streel  met  sy  beplooide 
hand  oor  haar 
hare  terwyl  hy 
na  haar  afkyk. 
"Dan  was  jy 
baie  gelukkig.  Ek  het  hulle 
nog  nie  dikwels 
hier  gesien  nie."


Hy  knoop 
weer  sy  hande 
agter  sy  kop 
en  kyk  op  in  dié 
digte  blaredak  bo 
hulle.  "Hulle  is 
meer  volop  in 
die  kusbos  noord 
van  hier  af." 
Die  Engelse  aksent 
tref  sy  tongval 
vanmiddag  swaar,  kom 
Tibbie  agter  - 
'n  duidelike  teken 
dat  hy  ingedagte 
is.


Sy  draai 
haar  kop  en 
kyk  uit  oor 
die  uitgestrekte  wateroppervlak  onder 
hulle,  na  die 
Mabelebele-berge  wat  vier 
lae  diep  aan 
die  ander  kant 
van  die  dam 
lê.  Die  daklose 
boomhuis  verskaf  'n 
ononderbroke  vista  van 
Zoeloeland.  "Kan  ons 
nie  'n  bietjie 
op  die  vlot 
uitgaan  voor  sononder 
nie?  Ek  wil 
so  graag  'n 
blouvisvanger  sien.  Miskien 
is  ons  gelukkig."


"Jy't  'n 
groter  kans  as 
ons  môreoggend  in 
die  hide  gaan 
sit."  Hy  kyk 
weer  af  na  haar  en 
die  velle  om 
die  skraal  nek 
konsertina  onder  die 
sterk  ken.


Hy  moet 
'n  aantreklike  man 
gewees  het  op 
sy  dag,  dink 
Tibbie.  Is  nou 
nog,  vir  iemand 
wat  sewentig  in 
die  oog  spoeg.


"Maar  ek 
het  'n  beter 
plan.  Die  weer 
lyk  goed,  ek 
dink  die  ergste 
reën  is  voorlopig 
oor.  Ek  het 
gereël  dat  ons 
in  die  Kingfisher 
kan  bly  van 
vanaand  af,  dus 
kan  jy  na 
hartelus  voëls  kyk. 
Bambonani  het  reeds 
ons  goed  oorgeneem 
met  die  motorboot 
en  gaan  skoonmaak."


Tibbie  glimlag 
breed.  "Jy's  dierbaar."


Phil  weet 
hoe  gek  sy 
daarna  is  om 
in  die  drywende 
chalet  op  die 
dam  te  woon. 
Sy  was  verstom 
toe  sy  die 
eerste  keer  op 
Nyoni  gekom  het. 
Die  kleinerige  natuurreservaat  aan 
die  oewer  van 
die  dam  word 
hoofsaaklik  met  bote 
bedryf.  Motors  word 
by  'n  kaai 
aan  die  oorkantste 
oewer  gelaat  en 
gaste  word met  die 
vlot  of  per 
motorboot  gehaal  en 
na  die  chalets 
gebring  waar  elke 
drywende  houthuisie  sy 
eie  motorbootjie  agter 
hom  aantou.


"Ons  moet 
net  die  kosvoorrade 
saamvat,"  vervolg  Phil. 
"Ons  neem  sommer 
die  vlot  later 
vanmiddag.  Ek  het 
gesê  Bambonani  moet 
Kingfisher  3  aanhaak 
as  ons  oorvaar, 
dan  kan  jy 
op  jou  eie 
beweeglik  wees  terwyl 
ek  Kingfisher  2 
gebruik."


"Dit  sal 
wonderlik  wees,  maar 
kan  jy  al 
twee  bootjies  spaar 
vir  een  chalet?" 



"Kingfisher  het  nog  altyd 
twee  bootjies  tot  sy  beskikking 
gehad.  Ek  en 
my  seun  kon 
nooit  ooreenkom  om  op  dieselfde 
tydstip  na  dieselfde 
plek  te  gaan 
nie."  Hy  kyk 
weg,  ontwykend  soos 
altyd  wanneer  hy 
sy  seun  in'n 
gesprek  noem.  "Terloops,  ons 
het  vanaand  'n 
gas  in  Heron's 
Cabin.  Bambonani  het 
hom  juis  op 
pad  terug  van 
Kingfisher  gaan  optel 
by  die  parkeerarea."


" 'n  Birder 
of  'n  twitcher?"  vra 
sy  ingedagte  terwyl 
sy  terugdink  aan 
die  dag  toe 
sy  saam  met 
Phil  uit  sy 
Land  Rover  geklim 
het  en  vir 
die  eerste  keer 
oor  die  dam 
in  die  kom 
van  die  berge 
uitgekyk  het.  Sy 
was  'n  emosionele 
wrak,  maar  die 
natuurskoon  en  die 
ongereptheid  het  haar 
steeds  aangegryp.


"Hy  ken 
sy  voëls,  maar 
nee,  hy  is 
nie  'n  twitcher 
nie."  Phil  wys 
vinger  vir  haar. 
"En  jy  moet 
ook  nie  een 
word  nie,  gehoor. 
Twitchers  kan  vreeslik 
vervelig  raak.  Nes 
enige  ander  soort 
fanatici."


Tibbie  lag 
diep  en  gelukkig. 
"Hoor  wie  praat. 
Wie  is  dit 
nogal  wat  op 
sy  eentjie  op 
'n  dam  in 
die  Nkwaleni-vallei  bly 
en  voëls  kyk 
en  aan  mense 
uitwys  wat  net  so  versot 
op  die  geveerdes 
is  as  hy?"


"Presies.  Ek 
is  'n  ou  man  en 
onuitstaanbaar  vervelig.  Jy 
is  heeltemal  te 
jonk  en  te 
mooi  om  'n  fanatikus  of 
'n  kluisenaar  soos 
ek  te  word."


"Maar  ek 
is  gelukkig  hier, 
Phil.  Gelukkiger  as 
wat  ek  nog 
ooit  in  my 
lewe  was.  En 
jy  is  alles 
behalwe  vervelig.  Inteendeel, 
jy  is  die 
interessantste  mens  wat 
ek  ken."


En  dis 
die  heilige  waarheid, 
dink  Tibbie.  As  jy 
maar  weet,  Phil, 
van  Shaun  en 
die  ander  mans 
met  wie  ek 
te  doen  gehad 
het  toe  ek 
nog  in  die 
rat  race  was. 
Toe  ek  nog  een  van 
dié  go-getters  in 
Durban  was.


Durban  voel 
soos  'n  ander 
planeet.  Die  vergaderings, 
blitsbesoeke  aan  Londen, 
New  York,  Buenos 
Aires.  Kolomme  en 
kolomme  syfers  wat 
moet  klop.  Kontrakte 
werf,  bestellings  uitvoer 
wat  bedrae  van 
sewe,  soms  agt 
syfers  beloop.  Elke 
aand  'n  ander 
sosiale  geleentheid.  En as 
dit  nie  werksverwante 
geleenthede  was  nie, 
die  privaat  partytjies 
saam  met  Shaun 
en  sy  vriende. 
Sy raak  moeg  as 
sy  net  daaraan 
dink.  "Jy  het 
my  gered  van 
soveel  dinge,  Phil." 
Haar  stem  raak 
skor  toe  sy 
dink  aan  die 
dag  toe  sy 
Phil  ontmoet  het.


Die  dag 
toe  sy  besef 
het  dat  daar 
van  haar  hoogs 
suksesvolle  in-en-uitvoerbesigheid  net 
'n  dop  oorgebly 
het.  En  dat 
sy  absoluut  niks 
daaraan  kon  doen 
nie.  Dit  was 
'n  paar  maande 
nadat  sy  vliegvoos 
by  die  huis 
gekom  en  besef 
het  dat  Shaun 
met  alles  weg 
is.  Elke  sent, 
elke  kontrak.  En 
dit  omdat  sy 
hom  vertrou  het. 
Tekenregte  en  prokurasie 
gegee  het  terwyl 
sy  kontrakte  oorsee 
beding  het.  Die 
één  oordeelsfout  wat  sy  gemaak 
het,  het  haar 
alles  gekos.  En 
nie  die  feit 
dat  sy  voorverlede 
jaar  as  entrepreneur 
van  die  jaar 
in  KwaZuluNatal  aangewys 
is  of  enige 
van  die  ander 
akkolades  wat  sy 
reeds  verwerf  het, 
kon  enigiets  daaraan 
verander  nie.  As 
dit  nie  vir 
Phil  was  nie, 
het  sy  nou 
nie  'n  sent 
gehad  nie.


"En  jy 
het  my  'n 
new  lease  on 
life  gegee,  Tibbie,"  Phil 
se  growwe  kneukels vee 
rakelings  oor  haar 
wang.


Die  houttrap 
na  die  boomhuis 
waarin  hulle  sit, 
kraak  meteens.  Tibbie 
draai  haar  kop 
na  die  bopunt 
van  die  trap. 
Sy  sien  die 
donker  kop  eerste. 
Dan  die  hoë 
voorkop.  Die  felblou 
oë  in  die 
bruingebrande  gesig.  Die 
verbasing  daarin  toe 
sy  oë  eers 
op  Phil  rus 
en  dan  na 
haar  gaan.  Dan 
kom  sy  mond 
in  sig  toe 
hy  nog  'n 
treetjie  boontoe  gee.'n 
Ferm  mond  wat 
sensueel  kon  gewees 
het  as  dit 
nie  so  verstrak 
het  terwyl  hy 
die  prentjie  voor 
hom  inneem  nie.


Tibbie  kan 
dink  hoe  dit 
vir  hom  moet 
lyk.  Die  ou 
beplooide  man  met 
die  jong  vrou 
van  net  in 
die  dertig,  haar 
kop  op  sy 
skoot,  een  been 
swaaiend  oor  die 
ander  kniekop.  Aan 
sy  gesigsuitdrukking  kan 
sy  sien  hoe  hy  twee 
en  twee  bymekaartel 
en  ten  minste 
sewe  kry.


"Ryan!  Hello, 
my  boy.  Jy's 
vroeg."


Tibbie  skuif 
regop  en  vou 
haar  arms  om 
haar  knieë  terwyl 
Phil  orent  kom. 
"Phil."  Sy  stem 
is  diep  en 
grinterig.  Sy  oë 
bly  flits  van 
Phil  na  Tibbie 
terwyl


hy  die 
laaste  trappie  van 
die  ruwe  leer 
uitklim  om  bo-op 
die  platform  te 
kom.  Hy  troon 
oor  Phil  toe 
hy  met  hom 
handskud.


Phil  draai  om 
en  beduie  na 
Tibbie.  "Ontmoet  vir 
Tibbie.  Sy  help 
my  met  die 
toeriste.  Vinnig  besig 
om  'n  goeie 
birder  te  raak, 
en  met  'n 
oog  vir  wild 
soos  min  ander. 
Nie  te  vrot 
met  bote  ook 
nie.  Tibbie,  Ryan. 
Advokaat  Ryan  Sinclair, 
om  presies  te 
wees."


Sy  oë 
is  blouer  as 
Phil  s'n  en 
yskoud,  in  teenstelling 
met  die  warmte 
wat  uit  Phil 
s'n  straal  as 
hy  na  haar 
kyk.  Hy  moet 
familie  wees  van 
Phil  Sinclair,  dink 
sy  terloops. Sy  swaai 
haar  lang  bene 
van  die  bank 
af  en  staan 
op.  Dan  trek 
'n  koue  rilling 
teen  haar  rugstring 
af  toe  die 
besef  haar  tref. 
Hy  is  die 
aantreklikste  man  wat 
sy  in  haar 
dag  des  lewens 
gesien  het,  maar 
dis  nie  die 
eerste  keer  dat 
sy  hom  sien 
nie.  Sy  frons 
innerlik.  Die  sterk 
ken  wat  so 
op  Phil  s'n 
trek,  die  streng 
mond  ...  Waar 
...  ?


"Hemel,  Phil, 
waar  kom  jy  aan  haar? 
Ek  het  nie 
geweet  jy  is 
so  eensaam  dat  jy  posbestellings  by 
Penthouse  doen  nie." 
Die  spot  in 
sy  stem  kan 
die  minagting  nie 
heeltemal  verbloem  nie.


Sy  woorde 
skok  deur  Tibbie. 
Sy  pluk-pluk  met 
die  een  hand 
aan  die  rafelrande 
van  haar  denirnkortbroekie  en 
haar  ander  hand 
gaan  beskermend  na 
die  soom  van 
die  klein  katoentoppie 
wat  haar  vol 
rondings,  dun  middel 
en  plat  sonbruin 
maag  onbeskaamd  afwys.


"Ryan,  jy 
sal  Tibbie  onmiddellik 
om  verskoning  vra," 
laat  Phil  bestrawwend 
hoor,  sy  welige 
grys  wenkbroue  tot  'n 
ergerlike  M  saamgetrek.


Ryan  Sinclair 
trek  sy  breë 
skouers  effens  op 
en  druk  sy 
hande  in  sy 
kakiebermudas  se  sakke. 
"As  jy  daarop 
aandring,  maar  ek 
het  gedink  dis 
nogal  'n  kompliment. 
Ek  dink  Penthouse 
sal  haar  'n  wavrag 
vol  geld  gee 
vir  'n  middelblad."  Sy 
mondhoeke  krul  na 
onder.


Tibbie  laat 
sak  haar  hande, 
wat  onwillekeurig  toeklamp 
langs  haar  dye.


Wie  de 
hel  dink  hierdie 
lummel  is  sy?


Sy  skud 
haar  hare  wat 
in  die  maande 
hier  lank  geword 
het  terug  oor 
haar  rug  en 
lig  haar  ken. 
"Ek  aanvaar  die 
kompliment,  Phil,  al 
weet  ek  dis 
nie  as  een 
bedoel  nie.  Ek 
verneder  my  egter 
nie  om  'n  ewe  onbedoelde 
verskoning  te  aanvaar 
nie.  Middag,  advokaat 
Sinclair,"  Sy  steek 
haar  hand  uit 
en  daag  hom 
met  haar  oë 
om  die  gebaar 
te  ignoreer.


Hy  lig 
sy  donker  wenkbroue 
baie  effentjies,  aanvaar 
dan  haar  uitdaging. 
Sy  hand  vou 
baie  vlugtig  om 
hare  asof  hy 
eintlik  nie  aan 
haar  wil  raak 
nie.  "Middag,  juffrou 
...  e  ... "


"Sommer  net 
Tibbie,"  spring  sy 
Phil  voor  toe 
sy  hom  skielik 
eien.  Ryan  Sinclair. 
Natuurlik,  hoe  kan 
sy  ooit  die 
naam  vergeet.  Dis 
net  sy  informele 
kleredrag  wat  haar 
verwar  het.  En 
natuurlik  die  feit 
dat  die  omgewing 
waarin  hulle  nou 
ontmoet  wêrelde  verwyder 
is  van  die 
eerste  keer.  Sy 
gesig  is  vir 
ewig  in  haar 
verstand  geëts.  "Ons 
Penthouse  girls  gebruik 
mos  nie  vanne 
nie."  Sy  druk 
haar  hande  in 
haar  kortbroek  se 
sakke  en  wieg 
uitdagend  op  haar 
kaal  voete  se 
hakke.


"O,  ek 
sal  nie  weet  nie."


Sy  wens 
ineens  sy  kan 
die  meerderwaardige  gryns 
van  sy  aantreklike 
gesig  afklap,  en 
dan  kom  sit 
die  duiwel  bloots 
op  haar  skouer. 
Haar  een  hand 
kruip  na  haar 
hals  en  sy 
begin  'n  sliert 
van  haar  lang, 
donkerbruin  hare  verleidelik 
om  haar  vinger 
kurktrekker,  stoot  haar 
een  heup  wulps 
uit  en  loer 
deur  halfmas  wimpers 
na  hom.  "Maar 
jy  weet  darem 
van  die  centre-fold?"  pruil 
sy  in  'n 
koketterige  stemmetjie.


Die  blou 
van  sy  oë 
verdonker  tot  'n 
diep  pers  en 
die  mondhoeke  krul 
nog  verder  na 
onder.  "Is  daar 
'n  man  in 
die  Westerse  wêreld 
wat  nié  daarvan 
weet  nie?"


"Genoeg,  julle  twee,"  kom 
Phil  fronsend  tussenbeide. 
"Ek  het  jou 
in  Heron's  Cabin 
gesit,  Ryan.  Die 
Batis  Barge  het 
skade  gekry  met 
die  reën  'n 
week  terug,  en 
daar  is 'n  groep 
twitchers  met  hul 
eie  gids  in 
die  ander  chalets. 
Het  Bambonani  jou 
bagasie  al  van 
die  vlot  afgelaai?"


Ryan  skud 
sy  kop.  "Hy 
wou  dit  Heron's 
Cabin  toe  neem, 
maar  ek  het 
gevra  om  op 
Kingfisher  te  bly."


"Ek  en 
Tibbie  het  daar 
ingetrek.  Sy  moet-nog 
meer  van  die 
voëls  se  naggewoontes 
leer.  Ons  kry 
soms  mense  wat 
vra  vir  'n 
nagekspedisie,"


"Maar  daar 
is  tog  twee 
slaapkamers?"  Sy  wenkbroue 
lig  sardonies.  "Presies.  Daar 
is  net  twee 
slaapkamers."  Phil  se 
stem  kry  'n  onverbiddelike  klank. 
"Een  vir  my  en  een 
vir  Tibbie,"


"Dan  sal 
ek  op  die 
veranda  slaap.  Ek 
sal  julle  nie 
steur  nie,  maar 
ek  wou  nog 
altyd  die  witrugnagreier  sien 
en  ek  het 
my  voorgeneem  om 
my  merkie  hierdie 
vakansie  langs  sy 
naam  te  maak."


Ryan  deins 
nie  terug  vir 
Phil  nie  en 
dis  vir  Tibbie 
duidelik  dat  wat 
hul  verbintenis  ook 
al  is,  die 
twee  mans  se 
verhouding  nie  altyd 
ewe  glad  verloop 
nie.


Phil  trek 
sy  skouers  op. 
"Suit  yourself,  my 
boy.  Reël  met 
Bambonani  dat  hy 
die  hangmat  en 
ekstra  beddegoed  vir 
jou  laai.  En 
moenie  die  muskietnet 
vergeet  nie.  Hulle 
is  lastig  ná 
die  reëns."


Ryan  knik. 
"Verskoon  my  dan." 
Metb'n  knikkie  in 
Tibbie  se  rigting  draai 
hy  weg  en 
verdwyn  deur  die 
opening  in  die 
platform  met  die 
trap  af.


Phil  skud 
sy  kop.  "Vergewe 
hom  maar,  Tibbie. 
Hy  het  dit 
nie  altyd  maklik 
gehad  met  sy 
eksentrieke  pa  nie."


"Sy  pa? 
Ryan  Sinclair  is  jou  seun?" 
Haar  brein  werk 
oortyd.  Êrens  is 
iets  nie


lekker  nie. 
Die  toeval  is 
heeltemal  te  groot.


Phil  knik 
en  slaan  'n 
seningrige  arm  om 
haar  skouers.  "Ná 
sy  ma  se 
dood  sestien  jaar 
gelede  is  ek 
deur  my  kwota 
jong,  wulpse  vroumense.
 Troos gesoek maar  net 
seks  gekry.  Hy 
was  toe  skaars 
twintig.  Te  jonk 
om  te  verstaan 
dat  dit  juis 
was  omdat  ek 
Riana  so  verskriklik 
gemis  het.  So 
verskriklik  liefgehad  het." 
Hy  glimlag  skewerig. 
"Daardie  boerenooi  wat 
skaars  'n  woord 
Engels  kon  praat, 
het  hierdie  ou 
Engelsman  se  hart 
in  die  palm 
van  haar  hand 
gehou.  Al  daardie 
jare  vandat  ek 
my  oë  die 
eerste  keer  op 
haar  gelê  het." 
Hy  sug.  "Ek 
was  al  in 
die  dertig  en 
'n  haan  onder 
die  henne  toe 
sy  die  dag 
in  my  lewe 
ingestap  het,  maar 
ek  het  dadelik 
geweet  dis  die 
vrou  met  wie 
ek  my  lewe 
wil  slyt.  Dis 
vir  haar  wat 
ek  gewag  het 
terwyl  ek  my 
wild  oats  gesaai 
het.  Ons  ou 
spul  Sinclairs  was 
nog  altyd  so. 
Wild  totdat  ons 
getem  word,  en 
daarna  lojaal  tot 
die  dood."


"Maar  hy 
dink  ek  is  een  van 
jou  ...  " 
Tibbie  maak  'n 
vae  handgebaar.


"Hy  sal 
wel  agterkom  dis 
nie  so  nie, 
Tibs.  Dat  jy 
vir  my  soos  die 
dogter  is  wat 
my  en  Riana 
nooit  beskore  was 
nie.  Ek  is 
in  elk  geval  klaar  met 
die  dinge  van 
'n  jonger  man. 
My  herinneringe  aan 
Riana  is  deesdae 
vir  my  heeltemal 
genoeg.  Moet  jou 
nie  aan  Ryan 
steur  nie.  Daar 
is 'n  skerp  brein 
en  goeie  waarnemingsvermoë  onder 
die  stiksienigheid.  En  'n  goeie 
hart  agter  die 
advokaatfasade."  Hy  gee 
haar  'n  klappie 
op  die  skouer. 
"Nou  toe,  gaan 
maak  jou  reg 
dat  ons  by 
Kingfisher  kan  kom. 
Daar  is  voëls 
wat  wag  om 
ontdek  te  word."


"Nee,  so 
maklik  kom  jy  nie  daarmee 
weg  nie,  Phil. 
Hoekom  kry  ek 
hond  se  gedagte 
oor  die  manier 
waarop  ons  twee 
ontmoet  het?"  Sy 
kyk  hom  agterdogtig 
aan.


Hy  gee 
haar  skouers  'n 
drukkie.  "Ek  was 
daardie  dag  in 
die  hooggeregshof  om 
my  seun  in 
sy  volle  glorie 
te  sien.  Wat 
daarna  gebeur  het, 
is  geskiedenis.  Ons 
was  bloot  toevallig 
op  dieselfde  tyd 
op  dieselfde  plek."


"Maar  ... "


"Roer  jou 
riete,  Tibbie.  Ek 
wil  op  die 
water  kom."  Phil 
laat  haar  gaan 
en  verdwyn  rats 
vir  sy  ouderdom 
teen  die  trap 
af.


Sy  was 
net  die  laaste 
dag  van  die 
hofsaak  in  die 
hof  soos  haar 
advokaat  haar  aangeraai 
het  nadat  hy 
uitgevind  het  van 
die  soort  lewe 
wat  sy  en 
Shaun  gelei  het.


"Jy  is 
te  mooi  en 
te  sexy  en 
daar  lê  baie 
stories  rond.  Die 
waarnemende  regter  is 
een  van  die 
beste  advokate  in 
die  land,  maar 
ek  ken  hom 
nie  as  regter 
nie.  Ek  dink 
dis  beter  as 
jy  'n  baie 
lae  profiel  hou. 
Geen  foto's  in 
die  koerante  ook 
nie."


Sy  was 
verras  toe  die 
waarnemende  regter  die 
hof  binnegestap  het. 
Ryan


Sinclair  se 
skouers  het  toe 
nie  heeltemal  so 
breed  gelyk  onder 
die  toga  nie, 
maar  sy  blik, 
onthou  sy  terwyl 
sy  die  laaste 
paar  goed  in 
haar  drasak  gooi, 
was  net  so 
vlymskerp.


En  dit 
het  vlymskerp  gebly 
toe  hy  die 
laaste  van  haar 
yl  hoop  om 
te  verhaal  wat 
sy  verloor  het, 
vir  altyd  vernietig 
het.  Al  haar 
harde  werk  van 
die  afgelope  tien 
jaar  ongedaan  gemaak 
het.  Hy  het 
dit  met  'n  neutrale  gesig, 
'n  paar  goed 
gekose  sinne  en 
'n  tik  van 
die  hamertjie  gedoen.


Sy  kon 
haar  waardigheid  tot 
buite  die  hof 
behou.  Selfs  tot 
by  haar  motor.


In  haar 
netjiese  pakkie,  haar 
hare  in  'n 
sjiek  Franse  rol 
en  haar  gesig 
swaar  gegrimeer  om 
die  tekens  van 
trane  en  bekommernis 
te  verbloem,  het 
sy  in  die 
sitplek  neergesak.  Toe 
eers  kon  die 
trane  wat  deur 
die  hele  hofprosedure 
opgedam  het,  vrylik 
loop.  Sy  


het  nie 
net  gehuil  oor 
die  verlies  van 
al  haar  aardse 
besittings  nie.  Dit 
was  nie  die 
eerste  keer  dat 
dit  gebeur  het 
nie.


Wat  vir 
haar  erger  was, 
was  die  feit 
dat  die  man 
wat  sy  liefgehad 
het  haar  so 
kon  verraai.  En 
amper  nog  erger, 
dat  daar  nie 
eens  een  van 
hul  sogenaamde  vriende 
was  wat  haar 
kom  bystaan  het 
nie.  Die  oomblik 
toe  sy  die 
wilde  partytjies  in 
haar  huis  in 
La  Lucia  en 
die  strandhuis  in 
Ballito  gestaak  het, 
het  almal  in 
die  niet  verdwyn.


En  die 
vriende  wat  sy 
gehad  het  voor 
sy  met  Shaun 
deurmekaar  geraak  het,  het  haar 
lankal  die  rug 
toegekeer.  Nie  eens  Lori  en 
Fletch,  haar  beste 
vriende  uit  haar 
Gauteng-dae,  het  hulle 
verwerdig  om  haar 
te  kontak  nie.


Sy  is 
alleen  op  die 
aarde,  het  sy 
op  daardie  oomblik 
besef.  Haar  ouers 
is  reeds  in 
haar  vroeë  twintigerjare 
oorlede.  Broers  en 
susters  was  daar 
nie.  Net  verlangse 
familie  in  die 
Kaap,  maar  hulle 
het  sy  nooit 
geken  nie.


Sy  het 
blindelings  uit  die 
parkeerplek  getrek,  'n 
verskriklike  slag  gehoor 
en  daarna  niks 
geweet  totdat  sy 
in  die  hospitaal 
wakker  geword  het 
met  Phil  wat 
langs  haar  sit 
en  haar  hand 
vashou  nie.


"What  is 
a  beautiful  girl 
like  you  doing 
in  a  place 
like  this?"  het 
hy  ewe  ironies 
gevra.


Tibbie  verlustig 
haar  opnuut  in  die  toneel 
voor  haar  toe 
sy  uit  haar 
kamer  op  die 
groot  houtveranda  uitstap 
en  die  vlot 
met  sy  blou-en-wit 
gestreepte  seildak  effens 
wapperend  in  die 
bries  by  die 
kaai  sien  lê, 
die  motorbootjie  soos 
'n  lastige  gewete 
agteraan  vas.


"Come  on, 
girl.  Got  lead 
in  your  toes?" 
roep  Phil  en 
wuif  haar  effens 
ongeduldig  nader.


"Ek  kom!" 
roep  sy,  sluit 
die  chalet  se 
deur  agter  haar 
en  draf  na 
die  kaai.


Nie  lood 
in  my  tone 
nie,  Phil,  dink 
sy,  maar  die 
gedagte  aan  meneer 
die  waarnemende  regter 
saam  op  'n 
drywende  chalet  in 
die  middel  van 
die  tweede  grootste 
dam  in  Natal 
vul  my  nie 
juis  met  opwinding 
nie.


Ryan  staan 
agter  die  stuur, 
sien  sy  toe 
sy  opklim.  Sy 
gaan  sit  op  een  van 
die  agterste  sitplekke 
in  plaas  van 
haar  gewone  sitplek 
voor  -  nie 
lus  om  heeltyd 
te  wonder  of 
Ryan  Sinclair  haar 
vergelyk  met  een 
of  ander  kaal 
lyf  op  'n  middelblad  nie.


Toe  sy 
haar  sit  gekry 
het,  trek  sy  egter  haar 
besluit  in  twyfel. 
Van  hier  af 
sien  sy  te  duidelik  hoe 
die  spiere  in  sy  arms 
bult  en  sy 
skouers  meewerk  om 
die  vlot  behendig 
weg  van  die 
kaai  af  te  maneuvreer.  Hoekom 
dit  haar  pla, 
weet  nugter.  En 
waarom  die  roeringe 
van  die  groot 
lyf  van  die 
man  in  die  swart  T-hemp 
vreemde  dinge  aan 
haar  binnegoed  doen, 
is  'n  vraag 
wat  sy  nie 
eens  gaan  probeer 
beantwoord  nie.  Sy 
weet  net  dat 
dit  so  is. 
En  dat  dit 
so  was  vandat 
sy  hom  die 
heel  eerste  keer 
in  daardie  regtersbank 
sien  instap  het. 
Toe  haar  oë 
die  heel  eerste 
keer  daardie  felbloues 
ontmoet  het,  het 
daar  net  so 
'n  groot  klont 
lood  op  die 
krop  van  haar 
maag  gaan  sit. 
En  net  so  stadig  begin 
smelt  tot  'n 
stroom  hitte  wat 
vreemde  domeine  in 
haar  lyf  ontdek 
het.


"Ek  ruik 
iets  slegs,  Tibbie. 
Wat  dink  jy 
is  dit?"  Die 
ongeduld  in  Phil 
se  stem  het 
'n  plaerigheid  geword 
noudat  hy  ontspanne 
terugleun  in  die 
stoel  wat  aan 
die  dek  vasgebout 
is.


Tibbie  glimlag 
vir  sy  standaardgrappie.  "A 
dead  barman,  perhaps?"  vra  sy  en 
stap  na  die 
koelboks.


Daar  is 
'n  paar  ritueeltjies 
wat  Phil  het, 
en  een  daarvan 
is  om  'n 
yskoue  botteltjie  bier 
oop  te  maak 
sodra  die  vlot 
rigting  kry.  Die 
afgelope  klompie  maande 
het  dit  haar 
taak  geword  om 
te  sorg  dat 
hy  met 'n  bier 
in  die  hand 
sit  voor  hulle 
verby  die  eerste 
inham  aan  die 
oewer  vaar.


Sy  draai 
die  skroefproppie  behendig 
van  die  botteltjie 
af,  gee  dit 
met  'n  kamma-buiging 
vir  Phil  aan 
en  kyk  dan 
vlugtig  na  Ryan. 
Hy  staan  met 
sy  heup  teen 
die  reling  van 
die  vlot  geleun, 
sy  een  hand 
liggies  op  die 
stuur  van  die 
boot.  Sy  oë 
dwaaJ  lui  oor 
haar  en  Tibbie  wens 
skielik  dat  Phil 
nie  al  haar 
goed  reeds  Kingfisher 
toe  geneem  het  nie.  Dat 
sy  kon  verklee 
het  voor  sy 
op  die  vlot 
geklim  het.  Verkieslik 
in  iets  soos 
'n  Voortrekkerrok  sodat 
sy  nie  so 
ontbloot  voor  hierdie 
man  se  oë 
gestaan  het  nie. 
Maar  dis  tot 
daarnatoe.  Hier  staan 
sy  nou  voor 
hom  in  haar 
Penthouse-gewaadjie.  En  'n 
Voortrekkerrok  is  in 
elk  geval  nie 
deel  van  haar 
garderobe  nie.


Te  hel 
met  hom,  dink 
sy  grimmig.  As 
Ryan  Sinclair  enigsins 
iets  van  voëls 
weet,  behoort  hy 
ook  te  weet 
dat  die  vere 
nie  die  voël 
maak  nie.  Van 
die  flambojantste  voëls 
het  die  mees 
beskeie  maniere,  en  van  die 
vaalstes  kan  die 
aggressiefste  optree.  Maar 
sy  het  'n 
idee  dat  hy 
haar  buitendien  klaar 
geweeg  en  te 
blond  bevind  het, 
ten  spyte  van 
haar  donkerbruin  hare 
wat  bloot  ligter 
koperstrepies  verwerf  het 
omdat  sy  deesdae 
so  baie  in  die 
son  kom  en 
so  dikwels  swem.


Sy  lig 
haar  ken.  "Bier 
vir  jou?  Of 
drink  advokate  nie 
terwyl  hulle  aan 
die  stuur  staan 
nie?"


"As  ek 
met  vakansie  is, 
dra  ek  nie 
'n  toga  nie  en  die 
vlot  is  veilig 
in  my  hande 
-  met  of 
sonder  'n  bier 
agter  die  blad. 
Dit  sal  lekker 
wees,  dankie."  Sy 
oë  neem  elke 
besonderheid  van  haar 
gelaatstrekke  in  en 
sy  laat  sak 
onwillekeurig  haar  wimpers, 
bepaal  


haar  by 
die  koelboks.


Die  proppie 
floep  oop  onder 
haar  hand.  Hy 
huiwer  voor  hy 
die  bier  by 
haar  neem  en 
sy  kyk  onwillig 
weer  op.  "Jy 
lyk  vir  my 
half  bekend,  maar 
ek  kan  jou 
nie  plaas  nie."


"Ons  pin-up 
girls  het  maar 
sulke  kommin  gesiggies."  Sy 
hou  sy  oë 
en  druk  die 
bier  in  sy 
uitgestrekte  hand.  Toe 
buk  sy  en 
kry  vir  haar 
ook  'n  bewasemde 
botteltjie  uit  die 
koelboks.


Sy  is 
eerder  verbaas  dat 
hy  haar  gesig 
hoegenaamd  onthou  as  dat  hy 
haar  nie  kan 
plaas  nie.  Tabitha 
Tredoux  van  La 
Lucia  is  wêrelde 
verwyder  van  Tibbie 
van  Nyoni.  Tabitha 
was  tuis  in 
ontwerpersklere  en  sou 
nie  dood  gesien 
wou  word  as 
sy  nie  die 
oggend  haar  afspraak 
met  haar  haarkapper 
nagekom  het  nie.


In  teenstelling 
met  die  gemaklikheid 
van  die  boorlinge 
van  Durban,  het 
sy  haar  Johannesburgse  professionaliteit  met 
haar  saamgebring  toe  sy  ná 
haar  ouers  se 
dood  besluit  het 
om  dié  hawestad 
haar  hoofkwartier  te 
maak.


Sy  kon 
altyd  deur  'n 
ring  getrek  word. 
Enersyds  omdat  dit  is  hoe 
sy  grootgemaak  is 
in  die  noordelike 
voorstede  van  Johannesburg, 
en  tweedens  omdat 
sy  hoofsaaklik  met 
mans  sake  gedoen 
het.  Formaliteit  het  'n  skans 
gebied  teen  die 
dwalende  oë  van  haar  kliënte 
en  verskaffers.


"Ook  weer 
waar,"  ruk  Ryan 
se  diep  stem 
haar  terug  na 
haar  onmiddellike  omgewing.


Sy  gaan 
sit  weer  op 
een  van  die 
agterste  dekstoele  en  tel  haar 
verkyker  op.


Sy  neem 
'n  slukkie  van 
die  koue  bier 
en  kyk  dan 
deur  die  sterk 
lense  -  nie 
soseer  omdat  sy 
iets  spesifieks  soek 
om  na  te 
kyk  nie,  maar 
eerder  om  haar 
tyd te  gun  om 
haar  ekwilibrium  terug 
te  kry.  Die 
man  aan  die 
stuur  van  die 
vlot  het  die 
vermoë  om  haar 
van  balans  te 
gooi.  Kwesbaar  te 
laat  voel.


En  dis 
nie  'n  gevoel 
wat  sy  ooit 
geken  het  voor 
Shaun  haar  geswendel 
het  nie.  Sy 
is  in  luukse 
ontvang  en  gebore 
en  is  opgevoed 
om  die  dogter 
te  wees  van 'n 
man  met  die 
mag  van  geld 
agter  hom  en 
'n  vrou  wat 
as  'n  sosiale 
vlinder  in  die 
hoogste  sosiale  kringe 
gedartel  het.


Selfs  ná 
hul  dood  en 
al  die  skokke 
wat  daarmee  gepaard 
gegaan  het,  het 
sy  haar  rug 
haaks  met  die 
wêreld  getrek,  die 
drade  opgetel  en 
aangegaan  soos  sy 
geweet  het  haar 
pa  van  haar 
sou  verwag  het. 
Soos  sy  grootgemaak 
is  om  te 
doen.  Dis  eers 
ná  die  Shaun-debakel 
dat  sy  besef 
het  hoe  uitgelewer 
'n  mens  kan 
wees  aan  jou 
eie  feilbaarheid.  Want 
totdat  sy  daardie 
rits  oordeelsfoute  gemaak 
het,  was  dit 
altyd  ander  wat 
gefaal  het  - 
nooit  sy  self 
nie.


Dit  was 
eers  hier  op 
Nyoni  dat  sy 
haarself  gevind  het. 
Haarselfleer  ken  het.


Die  lig 
en  die  skadu 
van  haar  persoonlikheid  ontdek 
en  leer  aanvaar 
het.  Besef  het 
dat  daar  'n 
Tibbie  en  'n 
Tabitha  was  wat 
simbioties  in  haar 
liggaam  gewoon  het. 
En  agtergekom  het 
dat  daar  'n 
ander  soort  lewe 
is  as  die 
een  in  die  kollig.  As 
een  waar  fasades 
ten  alle  koste 
voorgehou  moet  word.


Ná  die 
ongeluk  waarin  sy 
haar  ouers  verloor 
het,  het  sy 
vir  die  eerste 
maal  besef  hoe 
sterk  die  maskers 
is  wat  mense 
in  sekere  kringe 
dra.  Toe  sy 
uitgevind  het  dat 
die  lewe  wat 
haar  ouers  gelei 
het  een  groot 
leuen  was.  En 
dat  haar  pa 
haar  kort  voor 
sy  dood  onterf 
het.  Wat  ook 
maar  'n  goeie 
ding  was,  want 
nadat  al  die 
skuldeisers  betaal  is, 
het  daar  niks 
oorgebly  van  alles 
waarvoor  haar  pa  so  hard 
gewerk  het  nie.


Sy  het 
skielik  niks  gehad 
nie  behalwe  'n 
groeiende  besigheid  wat 
haar  pa  op 
die  been  help 
bring  het,  haar 
sakevernuf  en  haar 
deursettingsvermoë.  En  sy  het  al 
drie  gestand  gedoen 
en  haar  eie 
sukses  behaal.  Ten 
spyte  daarvan  dat 
sy  skaars  een 
en  twintig  was 
toe  sy  alles 
verloor  het  wat 
sy  as  vanselfsprekend  aanvaar 
het.  Ten  spyte 
van  die  skinderstories  dat 
haar  pa  moedswillig 
die  motor se  neus  teen  'n  hoe
spoed  deur  die 
brugwering  gestuur  het, 
al  het  die  versekeringsmaatskappy  bevind 
dal  daar  nie 
genoegsame  gronde  vir 
die  gerugte is  nie.  Ten  spyte 
van  die  stories 
wat  oor  haar 
ma  versprei  is 
oor  haar  ekskapades 
met  'n  diplomaat 
terwyl  Tibbie 
se  pa  so 
gereeld  oorsee  was, 
al  het  die diplomaat dit  ten  sterkste  ontken.


"In  die 
hof,"  ruk  Ryan 
se  stem  haar 
uit  haar  gedagtegang. 
"Ek  is  seker 
ek  het  jou 
al  in  die 
hof  gesien."


Tibbie  wil 
net  die  verkyker 
waardeur  sy  na  net
mooi  niks  gestaar 
het,  laat


sak  toe 
sy  haar  verbeel 
sy  sien  'n 
troupant  oor  die 
oewerbome  vlieg.  Maar 
sy  het  haar 
dalk  net  verbeel.


Sy  sit 
die  verkyker  neer 
en  kyk  ingedagte 
na  Ryan,  sien 
hom  weer  voor 
haar  geestesoog  in  die  regbank. 
Onthou  skielik  weer 
met  bytende  felheid 
hoe  senuweeagtig  sy 
was  terwyl  sy 
tydens  die  ander 
sake  moes  sit 
en  wag  totdat 
hare  voorgekom  het. 
Dronkbestuur.  Prostitusie.  Bedrog. 
Aanranding.


"Dis  reg, 
'n  prostitusie-saak,"  sê 
sy  skielik  kalm, 
en  weet  self 
nie  hoekom  sy  so  moedswillig 
is  nie.


"Ek  sien," 
sê  hy  na 
'n  oomblik  se 
stilte.  Hy  wys 
na  die  drywende 
chalet  wat  'n 
entjie  van  hulle 
af  aan  sy 
anker  dobber.  "En 
hier  


is  ons 
dan  nou  sommer 
ook  by  my 
pa  se  drywende 
bordeel."

"Wat  het 
jou  besiel  om  so  vir 
Ryan  te  lieg?" 
vra  Phil  onderlangs 
terwyl  hulle  die 
goed  van  die 
vlot  oordra  na 
die  drywende  chalet.


Tibbie  trek 
haar  skouers  op. 
"Hy  het  my 
reeds  skuldig  bevind 
daaraan  dat  ek 
jou  loslyfie  is. 
Laat  hom  dink 
wat  hy  wil."


Phil  steun 
toe  hy  'n 
kartonboks  op  die 
kombuistoonbank  neersit  en  vryf 
sy  linkerskouer,  'n 
effense  pyntrek  op 
sy  gesig.  "En 
jy  gee  nie 
om  wat  my 
seun  van  my 
dink  nie?"


Tibbie  kyk 
verskrik  na  hom. 
"Ek  is  jam- 
...  "


Hy  maak 
haar  stil  met 
'n  ontkennende  handgebaar 
terwyl  sy  seningrige 
lyf  liggies  skud 
van  die  lag. 
"Give  him  hell, 
girl.  Miskien  sal 
dit  hom  goed 
doen  as  daar 
vir  'n  verandering 
nie  oor  hom 
geswymel  word  nie."


Sy  kan 
goed  glo  dat 
vroue  van  alle 
ouderdomme  en  sosiale 
vlakke  oor  hom  sal  swymel, 
dink  Tibbie  toe  sy  'n 
rukkie  later  haar 
klere  uitpak.  Jou 
seun  is  drop-dead 
gorgeous,  Phil,  dink 
sy  wrewelrig,  oer-sexy 
en  dan  nog 
vernaam  en  suksesvol 
en  seker  ryk 
ook.  'n  Onweerstaanbare  kombinasie 
vir  enige  vrou.


Met  sy 
uitspraak  dat  daar 
nie  genoeg  bewyse 
teen  Shaun  is 
nie,  het  hy 
haar  toekoms  vernietig 
en  tog  het 
selfs  sy  gedurende 
daardie  twee  weke 
in  die  hospitaal 
kort-kort  wakker  geskrik 
uit  koorsige  drome 
waarin  hy  'n 
rol  gespeel  het. 
En  nie  die 
rol  van  waarnemende 
regter  nie.


Sy  skuif 
die  gordyntjies  voor 
die  vensterrame  weg 
en  meet  die 
stand  van  die 
son.  As  sy 
nie  wikkel  nie 
gaan  sy  die 
sonsondergang  mis.  Sy 
glip  in  'n 
denim  wat  los 
sit  ná  al  die  gewig 
wat  sy  verloor 
het,  stuur  haar 
tone  in  'n 
paar  plakkies  en 
haal  'n  trui 
uit  die  kas. 
Dit  raak  saans 
koel  op  die 
water.


Toe  sy 
op  die  veranda 
kom,  sien  sy 
dat  die  hangmat 
en  muskietnet  reeds 
hang  gemaak  is 
aan  die  een 
kant  en  dat 
Phil  by  die 
houttafel  aan  die 
ander  kant  sit. 
Hy  stoot  'n 
glas  wyn  en 
muskietweerder  in  haar 
rigting  toe  sy 
langs  hom  gaan 
staan.


"Ryan  kom 
nou.  Hy  het 
net  gou  vir  Bambonani  gaan 
help  om  die 
vlot  vas  te 
meer  by  die  kaai."


Phil  se 
woorde  is  skaars 
koud  toe  sy 
die  dreuning  van 
die  motorbootjie  oor


die  water 
aangedryf  hoor  kom. 
Sy  vryf  die 
muskietweerder  vrylik  aan 
haar  arms  en 
enkels  en  gaan 
staan  dan  voor 
op  die  veranda, 
haar  elmboë  op 
die  ruwe  hout 
van  die  reling. 
Onder  haar  voete 
kabbel  die  water 
en  die  laatmiddaglig  flonker 
deur  die  gapinkies 
tussen  die  vloerplanke 
wat  op  die 
dobbervate  rus.


Sy  het 
aanvanklik  haar  bedenkinge 
gehad  oor  Phil 
se  reël  dat 
daar  geen  motorvoertuie 
in  die  afgeleë 
reservaat  mag  kom 
nie.  "Sê  nou 
iets  gebeur  met 
iemand  in  een 
van  die  chalets? 
Of  'n  chalet 
se  bootjie  raak 
onklaar?"  het  sy  gevra.


"Al  die 
chalets  en  bootjies 
is  in  radioverbinding  met 
mekaar  en  hier 
is  'n  selfoonsein. 
Nyoni  is  ook 
lid  van  MedEvac, 
die  paramediese  span 
wat  met  'n 
helikopter  uitkom  as 
daar  'n  mediese 
krisis  ontstaan,"  het 
Phil  verduidelik.


Nyoni  sien 
daar  wel  rustiek 
uit  en  dis 
afgeleë  hier  in 
die  vallei,  maar 
alles  wat  Phil 
doen,  is  weldeurdag, 
het  Tibbie  weldra 
agtergekom.


Sy  het 
hom  leer  ken 
as  'n  beskeie 
maar  deeglike  man. 
En  iemand  met 
deernis.  Iemand  wat 
net  so  maklik 
van  homself  gee 
as  van  


dit  wat 
hy  tot  sy 
beskikking  het.


Hy  het 
haar  elke  dag 
in  die  hospitaal 
besoek.  Sy  moes 
dit  uit  hom 
trek  dat  sy 
in  hóm  vasgery 
het  voor  die 
hooggeregshof.  Dat  hy 
net  'n  paar 
stywe  spiere  en 
'n  bloukol  of 
twee  opgedoen  het 
van  die  slag, 
en  dat  sy 
Land  Rover  feitlik 
niks  oorgekom  het 
nie  terwyl  haar 
karretjie  feitlik  afgeskryf 
is.  Die  nekbesering 
wat  sy  opgedoen 
het,  het  haar 
langer  in  die 
hospitaal  gehou  as 
wat  sy  kon 
bekostig,  maar  toe 
sy  die  rekening 
wou  beding  met 
die  administratiewe  afdeling, 
het  sy  gehoor 
dat  Phil  reeds 
alles  betaal  het.


Toe  sy 
hom  daaroor  gekonfronteer 
het,  het  hy 
skouers  opgetrek,  erken 
dat  hy  in 
die  hof  was 
toe  haar  saak 
voorgekom  het  en 
vermoed  het  dat 
sy  nie  die 
onkostes  sou  kon 
dek  nie.  Sy 
het  eers  weke 
later,  lank  ná 
hy  haar  oortuig 
het  om  saam 
met  hom  na 
Nyoni  te  kom, 
uitgevind  wat  sy 
van  is.  Seker 
daarom  dat  sy 
hom  nooit  met 
Ryan  Sinclair  geassosieer 
het  nie.


"Net  betyds 
vir  'n  sun 
downer,  Ryan.  Wat 
sal  dit  wees?" 
begroet  Phil  sy 
seun  toe  dié 
uit  die  Kingfisher 
2  op  die 
veranda  klim  en 
met  toue  en 
klampe  begin  werskaf 
om  die  bootjie 
te  beveilig.


"Glasie  wyn 
sal  werk,  dankie." 
Hy  pluk-pluk  aan 
die  tou  om 
te  toets  of 
die  bootjie  behoorlik 
vas  is.  Die 
buitebande  om  die 
rand  van  die 
chalet  kreun  en 
die  geluid  smelt 
saam  met  die 
melancholiese  roep  van 
'n  visarend.


"Daar  bo 
in  die  droë 
boom  aan  die 
waterkant  van  die 
oewer,"  wys  Phil 
aan  Tibbie  uit 
toe  haar  oë 
onwillekeurig  agter  die 
klank  aan  soek. 
Sy  lig  die 
verkyker  en  vind 
die  groot  voël 
met  die  wit 
kop  en  bors, 
kastaiingbruin  pens,  swart 
vlerke  en  wit 
stert  feitlik  dadelik. 
Agter  haar  hoor 
sy  die  wyn 
gesellig  in  die 
glas  reutel  en  die  kraak 
van  die  houtstoel 
toe  Ryan  gaan 
sit.


Met  'n 
innerlike  sug  trek 
sy  haar  stoel 
ook  uit  en 
gaan  sit.


"Dankie,  Dad," 
Ryan  lig  sy 
glas  effens  in 
'n  algemene  heildronk 
en  teug  behaaglik 
aan  die  wyn. 
"Pinotage?"  vra  hy 
en  glimlag  effens 
toe  Phil  knik.  "
'n  Goeie 
een  ook.  Sou 
dit  die  gemeste 
kalf  wees?"


Phil  trek 
een  skouer  op 
en  teug  aan 
sy  eie  glas 
wyn.  "Is  jy 
dan  die  verlore 
seun?"


"Touché,"  buig 
Ryan  met  'n 
skewe  glimlag  die 
knie.


Iets  is  aan  die 
broei  tussen  hierdie 
twee,  dink  Tibbie 
terwyl  sy  nadenkend 
van  die  een 
na  die  ander 
kyk.  Iets  wat 
al  twee  skrikkerig 
is  om  aan 
te  spreek.  Soos 
twee  boksers  wat 
ligvoets  om  mekaar 
dans  en  net 
nou  en  dan 
'n  elmboog  reguit 
maak  vir  'n 
pikhoutjie.


"Ek  het 
vir  ons  'n 
paar  knorders  in 
Richardsbaai  gekry.  Sal 
ek  hulle  op 
die  kole  sit? 
Ek  sien  die 
braai  is  reggemaak 
sedert  ek  laas 
hier  was."  Ryan 
kolk  die  wyn 
in  sy  glas 
en  snuif  diep 
daaraan.


Phil  glimlag 
verras.  "What  a 
boytjie.  Jy  weet 
ek  sal  my  voortande  gee 
vir  'n  grunter 
oor  die  kole. 
Hoe  lyk  dit 
met 'n  lekker  mengelslaai 
en  'n  paar 
aartappels  in  die 
skil,  Tibbie?  En 
daardie  heerlike  kruiesousie 
wat  jy  altyd 
daarby  maak?"


Tibbie  knik.  "As  jy 
onthou  het  om 
die  kruieplantjies  saam 
te  bring."


Phil  grinnik. 
"Natuurlik.  Ek  weet 
mos  jy  kan 
nie  sonder  vars 
kruie  kook  nie. 
In  die  kombuisvenster  soos 
laas  voor  die 
reën.  Basilie,  salie, 
pietersielie.  En  ek 
het  'n  paar  vars  knoffelknolletjies  ook 
gekry.  En  Bambonani 
het  vars  blare 
en  tamaties  gebring 
van  die  plaasstal 
af  toe  hy 
Ryan  gaan  optel 
het."


"En  van 
wanneer  af  eet  jy  wat 
jy  altyd  bokkos 
genoem  het?"  Ryan 
se  stem  is 
grinterig.


"Vandat  Tibbie 
weier  om  op  te  hou 
preek  oor  my 
steak-en-brooddieet." 
Phil  strek  sy 
lang  bene  voor 
hom  uit.  "This 
is  the  life," 
sug  hy  behaaglik. 



" 'n  Perfekte 
sonsondergang  op  die 
dam,  kinders  wat 
vir  jou  kook 
en  'n  glas 
goeie  wyn.  Al  wat  ek 
nou  mis,  is 
my  pyp."


Ryan  frons, 
vou  sy  arms 
en  trek  sy 
ken  vraend  in. 
"Moenie  vir  my 
sê  jy  het  boonop  opgehou 
rook  nie?"







"Tibbie  het 
gekla  dat  die 
pyp  stink."


"As  ek 
reg  onthou,  het 
my  ma  ook." 
Die  beskuldiging  lê 
onverbloem  in  Ryan 
se  oë  en  stem.


"Sy  het, 
ja,  maar  toe 
was  ek  heelwat 
jonger  en  net 
so  eiewys  as 
wat  jy  nou  is."  Phil 
vou  ook  sy 
arms.


Tibbie  kyk 
van  die  een 
na  die  ander, 
sit  haar  glas 
op  die  tafel 
neer  en  draai  na  Phil. 
"Ek  kry  gou 
die  kos  reg."


In  die 
kombuisie  haal  sy 
diep  asem.  Wat 
is  dit  met 
die  twee?  En 
waarom  affekteer  die 
broeiende  stryd  tussen 
pa  en  seun 
haar  so?


Nee,  dink 
sy,  wees  eerlik 
met  jouself.  Daar 
is  wel  'n 
storm  wat  wag 
om  uit  te 
bars  onder  die 
oppervlak  van  Phil 
en  Ryan  se 
verhouding,  maar  daar 
is  'n  belangriker 
vraag  wat  sy  haarself 
moet  afvra.  Hoekom 
affekteer  Ryan  Sinclair 
haar  so?


Want  dis 
van  hom  wat 
sy  pas  weggevlug 
het,  weet  sy. 
Nie  van  die 
krapperigheid  tussen  Ryan 
en  Phil  nie. 
Normaalweg  sou  sy 
so  iets  met 
haar  inherente  diplomasie 
en  aangeleerde  sofistikasie 
kon  hanteer  en 
die  situasie  selfs 
kon  ontlont.  Sy 
moes  dit  dikwels 
doen  as  Shaun 
se  partytjies  handuit 
geruk  en  die 
gaste  besope  begin 
raak  het.


Maar  as 
sy  in  Ryan 
Sinclair  se  teenwoordigheid  is, 
voel  dit  vir 
haar  asof  sy 
'n  derde  persoonlikheid  bygekry 
het.  Tibbie  is 
daar  met  haar 
ongekunsteldheid  en  Tabitha 
met  haar  fasade 
van  beheer  en 
sofistikasie.  Maar  met 
Ryan  in  die 
nabyheid  is  daar 
'n  ander  karakter 
wat  in  haar 
na  vore  kom.'n 
Deel  van  haar 
wat  tegelykertyd  kwesbaar 
en  sterk  is. 
Tegelyk  wil  oorwin 
en  swig.


Sy  sug 
terwyl  sy  die 
basilieplant  in  die 
vensterbank  nader  trek 
en  die  gepaarde 
blare  tussen  die 
naels  van  haar 
duim  en  wysvinger 
begin  afknyp.  As 
sy  net  geweet 
het  wat  sy 
wil  oorwin  en 
waarvoor  sy  wil 
swig,  dink  sy, 
maar  die  geur 
van  basilie  is 
al  antwoord  wat 
sy  kry.


Buite  hang 
die  halfmaan  laag 
teen  die  swaar 
naglug  en  die 
aand  is  heerlik 
soel,  maar  Tibbie 
hou  haar  besig 
met  die  maak 
van  kos  wat 
eintlik  die  minimum 
aandag  nodig  het. 
Die  atmosfeer  tussen 
pa  en  seun 
het  'n  status 
quo  bereik,  maar 
sy  is  steeds 
nie  gemaklik  nie.


Phil  gesels 
teen  sy  gewone 
aard  in  asof 
die  son  nie 
móre  weer  sal 
opkom nie.  En  Ryan 
kyk  meesal  broeiend 
oor  die  water 
uit,  braai  die 
vis  tot  perfeksie 
en  haal,  toe 
almal  versadig  terugsit, 
'n  sigaar  uit.


"Jy  dink 
seker  dié  stink 
ook?"


Dis  die 
eerste  keer  sedert 
hulle  begin  kos 
maak  het  dat 
hy  haar  direk 
aanspreek,  besef  Tibbie. 
Sy  roer  haar 
skouers.  "Inteendeel,  ek 
hou  van  die 
reuk  van 'n  sigaar. 
Dit  laat  my 
aan  my  pa 
dink."  Sy  kan 
haar  tong  afbyt 
toe  die  laaste 
sin  uitglip.  Hoe 
minder  die  man 
van  haar  weet, 
hoe  beter.  Laat 
hom  dink  sy  is  'n 
loslyfie.  Hoe  goorder 
hy  met  haar 
is,  hoe  meer 
verweer  het  sy 
teen  die  aanslag 
wat  hy  op 
haar  hormone  maak.


"Nou  toe 
nou,"  is  egter 
al  wat  hy  sê.


Phil  maak 
effens  ongeduldig  keel 
skoon  en  vryf 
oor  sy  bors 
en  linkerskouer.  "Ek 
is  moeg,  kinders. 
Die  kos  was 
heerlik,  maar  ek 
dink  ek  het 
dit  'n  bietjie 
oordoen.  Ek  het 
sooibrand  wat  skrik 
vir  niks.'n  Glas 
Eno's  vir  my 
en  dan  gaan 
ek  lê.  Dit 
was  'n  dag 
vol  dinge  en 
ek  sal  lieg 
as  ek  sê 
dat  my  lyf 
nie  na  'n 
bed  verlang  nie."


Hy  steun 
toe  hy  orent 
kom  uit  sy 
stoel  en  vryf 
weer  oor  sy 
borskas  voordat  hy 
Ryan  op  die 
skouer  klop.  "Good 
night,  my  boy." 
Dan  hou  hy 
sy  wang  na  Tibbie  uit. 
"Nag,  Tibs."


"Nag,  Phil," 
groet  sy  en 
piksoen  die  ou 
man  op  sy  stoppelrige  dag 
oud  baard.  "Onthou 
jou  pille  en 
vou  die  muskietnet 
behoorlik  onder  die 
matras  in."  


"Ja,  generaal. 
Goed,  generaal."  Hy 
vryf  oor  haar 
hare  en  stap 
dan  met  sy 
skouers  effens  kromgetrek 
na  die  kamertjie 
heel  agter  in 
die  chalet.


Tibbie  neem 
die  laaste  skottelgoed 
na  die  kombuis, 
huiwer  op  pad 
na  haar  eie  kamer  en 
loer  dan  om 
die  deur  wat 
op  die  veranda 
uitloop.  Ryan  het 
die  gaslamp  reeds 
doodgedraai,  maar  sy 
sien  sy  silhoeët 
duidelik  teen  die 
lig  van  die 
halwe  maan  waar 
hy  werskaf  in 
die  klein  motorbootjie.


"Wil  jy 
dalk  die  badkamer 
eerste  gebruik?  Ek 
wil  graag  stort."


Hy  kyk 
om.  "Stort  gerus, 
ek  wil  nog 
eers  'n  draai 
gaan  ry  om 
te  sien  of 
ek  nie  'n 
witrugnagreier  raakloop  nie. 
Ek  het  die 
elektriese  motor  opgekoppel, 
dan  steur  ek 
julle  nie  wanneer 
ek  terugkom  nie. 
Daar  is  gelukkig 
nie  wind  vanaand 
nie."


Sy  knik. 
"Goed  dan.  Nag, 
Ryan."


"Tibbie  ... 
"  keer  hy  net  toe 
sy  wil  omdraai.


Sy  kyk 
vraend  na  hom 
toe  hy  die 
tou  van  die 
bootjie  weer  lossies 
om  die  reling 
vasmaak.  Hy  leun 
met  sy  sitvlak 
teen  die  reling, 
kruis  sy  enkels 
en  stut  hom 
met  sy  palms 
op  die  dwarsbalk.


"Watse  pille 
drink  Phil?  My  pa  het 
in  sy  dag 
des  lewens  nooit 
aan  medikasie  geraak 
nie."


Sy  tree 
nader  en  laat 
sak  haar  stem. 
"Hy  sê  dis 
vir  oumenskwale,  maar 
ek  vermoed  dis 
vir  sy  hart." 
Sy  sug  effens 
en  gaan  staan 
langs  Ryan  sodat 
hul  stemme  Phil 
nie  moet  steur 
nie.  "Hy  is 
geneig  om  te 
vergeet  om  die 
pille  te  drink 
en  dis  dan 
wanneer  hy  saans 
so  moeg  lyk. 
Ek  is  ook 
bekommerd  oor  hom. 
Ek  kry  al 
die  afgelope  maand 
of  twee  die 
idee  dat  daar 
iets  is  wat  hom 
pla,  maar  hy 
ontken  dit."


Sy  kan 
Ryan  se  takserende 
oë  op  haar 
voel,  al  kan 
sy  sy  gesigsuitdrukking net  vaagweg 
in  die  maanlig 
sien.


"Hoe  lank 
ken  jy  hom 
al?"  


"Amper  tien 
maande."


"Jy  moet 
goed  wees.  Dis  'n  rekord. 
Sy  bimbo's  het 
nooit  langer  as 
'n  paar  weke 
gehou  nie."  Sinisme 
drup  uit  sy 
stem.  "En  hulle 
het  hom  nog 
nooit  finansieel  uitgeroei 
nie."


Tibbie  se 
kop  ruk  op. 
"Wat  bedoel  jy?"


Ryan  kom 
staan  reg  voor 
haar  en  sy  retireer  totdat 
sy  die  houtreling 
net  bo  haar 
stuitjie  voel  byt. 
Hy  troon  groot 
en  donker  bo 
haar  uit  en 
sy  moet  haar 
nek  knak  om 
na  hom  op 
te  kyk.


"Ek  het 
aandele  in  Nyoni 
en  dus  insae 
in  die  bankstate. 
Ek  laat  Nyoni 
en  alles  wat 
daarmee  saamhang  gewoonlik 
in  Phil  se 
hande,  maar  my 
ouditeur  het  my 
iets  in  die 
oor  gefluister  toe 
ons  die  jaareindstate 
gekry  het.  Daar 
word  elke  maand 
'n  enorme  bedrag 
aan  jou  uitbetaal. 
En  soos  Nyoni 
se  geldsake  tans 
lyk,  is  dit 
'n  bedrag  wat 
Phil  hoegenaamd  nie 
kan  bekostig  nie."


Hy  sit 
sy  hande  weerskante 
van  haar  op 
die  reling,  hok 
haar  in  met 
sy  lyf  en 
sy  blik.  "Jy 
het  daarin  geslaag 
om  Phil  so 
te  sê  uit 
te  roei  in 
hierdie  tien  maande."


Tibbie  voel 
hoe  haar  wange 
warm  word.  "Phil 
het  ...  Dis 
'n  tydelike  reëling. 
Hy  sal  elke 
sent  terugkry.  Met  rente."


"En  wanneer 
sal  dit  gebeur? 
Met  geld  wat 
jy  waar  verdien 
terwyl  jy  hier 
op  Nyoni  sit 
en  voëls  kyk 
en  ou  mans 
in  hul  graf 
in  dryf  met 
daardie  lyf  en 
wulpse  mond  van 
jou?"  Sy  stem 
sak  laer.  "Of 
is  dit  die 
idee?  Ek  sien 
juis  jy  is 
onlangs  ook  in 
Phil  se  testament 
ingeskryf."  Hy  leun 
nog  nader  sodat 
sy  gesig  sentimeters 
van  hare  is. 
"Waar  hét  hy 
jou  uitgegrawe,  pinup 
girl?"


Tibbie  probeer 
hom  wegdruk  met 
haar  hande  op 
sy  skouers,  maar 
hy  gryp  net 
haar  polse  vas 
en  gee  nie 
'n  duim  mee 
nie.  "Laat  my 
gaan.  Praat  met 
Phil  hieroor.  Ek 
is  geen  verduideliking  aan 
jou  verskuldig  nie. 
En  ek  weet 
niks  van  Phil 
se  testament  nie." 
Sy  probeer  losruk.


"So  maklik 
kom  jy  nie 
daarmee  weg  nie, 
Tibbie  -  of 
wat  de  hel 
jou  naam  ook 
al  is.  En 
jy  sál  aan 
my  verduidelik.  Ek  het  finansiële 
en  sentimentele  belang 
by  Nyoni,  maar 
veral  emosionele  belang 
by  my  pa."


"As  jy 
vir  langer  as 
tien  maande  nie 
hier  was  nie, 
gee  jy  nie 
'n  duit  om  vir
 jou 
pa  nie  en 
nog  minder  vir 
Nyoni.  En  ék 
val  buite  jou 
jurisdiksie,  meneer  die 
advokaat."  Sy  probeer 
weer  losruk,  maar 
sy  hande  klamp 
stywer  om  haar 
polse.


"Dit  sal 
ons  in  die 
hof  bepaal.  Ek 
gaan  jou  ry, 
jou  klein  fortuinsoekster.


Jy  swendel 
'n ou  man  uit 
alles  wat  vir 
hom  iets  beteken, 
jy  takel  hom 
fisiek  af.  Jy 
mergel  hom  uit 
op  elke  vlak. 
Dink  jy  vir 
'n  enkele  oomblik 
ek  sal  toelaat 
dat  jy  daarmee 
wegkom?"  Sy  gesig 
is  feitlik  teen 
hare,  sy  asem 
warm  teen  haar 
vel.


Tibbie  sluk, 
maar  nie  as 
gevolg  van  die 
dreigement  nie.  Ryan 
se  nabyheid  laat 
haar  bloed  kook, 
maar  nie  van 
woede  nie.  Elkeen 
van  haar  sintuie 
is  gevul  met 
hom.  Selfs  toe  sy  sidderend 
aan  die  vars 
naglug  teug,  is 
dit  sy  manlike 
reuk  wat  sy 
inasem.


"Hoe  durf 
jy  my  pa 
vir  die  gek 
hou?"  Sy  stem 
is  skor.


"Ek  hou 
hom  nie  vir 
die  gek  nie. 
Los  my!"  Sy 
pluk  met  al 
haar  mag  om 
uit  die  klampe 
van  sy  hande 
los  te  kom.


Sy  greep 
hou.  "Kom  ek 
bewys  aan  jou 
dat  jy  hom  wel  vir 
die  gek  hou 
en  dan  sal 
ek  jou  laat 
gaan."


Sy  hou 
op  worstel.  "Hoe 
nogal?"


"So."  Die 
kort  woordjie  val 
sissend  tussen  hulle 
net  voor  sy 
die  hitte  van 
sy  mond  oor 
hare  voel  sluit. 
Alles  in  haar 
ruk  inmekaar  met 
die  aanraking.  Sy 
begin  protesteer,  maar 
gee  hom  so 
net  toegang  tot 
die  dieper  domeine 
van  haar  mond. 
En  dan  spat 
die  wêreld  soos 
'n  kartets  uitmekaar. 
Sy  kreun  onwillekeurig  terwyl 
haar  lyf  lam  en  loom 
en  tegelykertyd  verstommend 
lewendig  raak.


Sy  kom 
skaars  agter  dat 
Ryan  haar  polse 
laat  gaan,  totdat 
sy  sy  hande 
teen  haar  rug, 
onder  haar  trui 
en  onder  haar 
toppie  voel  ingly. 
Sy  hande  praat 
'n  oertaal  teen 
haar  vel,  vertel 
die  verhaal  van 
begeerte.  Sy  duime 
tel  elke  rib, 
sy  palms  troetel 
die  inkeping  van 
haar  dun  middel, 
vind  die  sagte 
uitswelling  van  haar 
heupe.  Sy  vingerpunte 
verken  die  kontoere 
verder  terwyl  sy 
duime  koers  kry 
na  haar  naeltjie 
en  die  platheid 
van  haar  maag.


Tibbie  kreun 
sag  onder  die 
aanslag  van  sy 
aanraking.  Haar  hande 
kruip  vanself  om 
sy  nek.  Sy 
trek  sy  kop 
nog  nader,  kantel 
hare  agteroor  en 
dan  gaan  haar 
mond  vrywillig  onder 
syne  oop.'n  Geluid 
ontsnap  uit  sy 
keel  toe  hy  haar  teen 
hom  vasruk,  vir  'n  klein 
oneindigheid  diep  en 
dwingend  soen  en 
dan  met  sy  hande  om 
haar  middel  wegdu.


Tibbie  laat 
val  haar  hande 
langs  haar  sye 
en  staan  met 'n 
deinende  bors  so 
ver  terug  as 
wat  die  verandareling 
haar  toelaat.  Passie, 
selfverwyt,  verstomming  en 
woede  kolk  en 
bots  in  een 
groot  getygolf  deur  haar.


"I  rest 
my  case,  Your 
Honour,"  skuur  die 
woorde  sardonies  deur 
Ryan  se  keel 
voor  hy  omdraai, 
die  tou  loshaak, 
rats  in  die 
bootjie  klim  en 
met  die  feitlik 
geluidlose  elektriese  motortjie 
wegtrek.


Tibbie  staar 
hom  agterna  met 
skok  en  wrewel 
en  iets  na 
aan  fisieke  pyn. 
Sy  sien  hoe 
die  draagbare  kollig 
'n  helder  baan 
oor  die  


dam  maak 
toe  hy  'n 
entjie  weg  is 
en  dan  stadig 
al  kleiner  word 
totdat  dit  om 
die  draai  van 
die  volgende  inham 
verdwyn.


Dis  net 
na  tien,  sien 
sy  toe  sy 
na  'n  haastige 
stortbad  in  die 
bed  klim.  En 
tog  voel  dit 
asof  'n  ewigheid 
verby  is  sedert 
sy  vanmiddag  in 
die  felblou  oë 
van  Ryan  Sinclair 
gekyk  het.  Wat  op  aarde 
het  vanaand  op 
die  veranda  gebeur? 
Sy  besef  dat 
hy  haar  wou 
verneder,  maar  sy 
is  ook  vrou 
genoeg  om  te 
weet  dat  hy 
vir  'n  paar 
oomblikke  net  so 
vasgedraai  was  in 
die  maalkolk  van 
passie  wat  tussen 
hulle  ontketen  is.


Sy  skakel 
die  liggie  bo 
die  dubbelbed  af, 
skik  die  muskietnet 
en  gaan  lê 
met  haar  hande 
agter  haar  kop 
gevou.  Die  chalet 
wieg  liggies  en 
die  water  klots-klots 
teen  die  dryfvate 
aan.  Die  naggeluide 
het  geen  meganiese 
oorsprong  nie.  Dis 
net  die  natuur 
wat  om  haar 
praat.  Paddas  en 
krieke,  watervoëls  wat 
ritsel  aan  die 
oewer  van  die 
baaitjie  waarin  die 
chalet  lê.  Êrens 
op  die  uitgestrekte 
dam  vaar  'n 
bootjie  onder  elektriese 
krag,  maar  dis 
onhoorbaar  van  hier 
af.


In  die 
agterste  kamer  waar 
Phil  aandring  om 
te  slaap  op 
een  van  die 
driekwartbeddens  omdat  die 
matras  harder  is, 
hoor  sy  die 
houtbed  kraak.  Sy 
lig  haar  kop 
toe  sy  haar 
verbeel  sy  hoor 
Phil  steun,  maar 
dan  sak  die 
nagstilte  weer  toe.


Sy  dwing 
haar  gedagtes  na  die  verlede, 
weg  van  dit 
wat  op  die 
dek gebeur  het  - 
nie  emosioneel  sterk 
genoeg  om  dit 
nou  onder  die 
loep  te  neem 
nie.


Sy  het 
wetlik  nie  'n  sterk  saak 
teen  Shaun  gehad 
nie.  Die  kontrakte 
tussen  hulle  was 
vol  skuiwergate.  Haar 
advokaat  het  min 
hoop  gehad,  maar 
sy  moes  probeer 
red  wat  te 
redde  was.  Voor 
sy  Shaun  ontmoet 
het,  het  haar 
lewe  om  werk 
en  haar  besigheid, 
Tradewinds,  gedraai.  Sy 
het  hom  op 
'n  sakereis  in 
Buenos  Aires  ontmoet 
en  sy  slinksheid 
vir  goeie  besigheidsin 
aangesien.


Haar  saai 
lewe  het  skielik 
opwindend  geword  terwyl 
hulle  sake  en  plesier  begin 
meng  het.  Saam 
met  Shaun  het 
sy  die  naglewe 
ontdek.  Aanvanklik  net 
elke  keer  as 
sy  in  Argentinië 
gekom  het,  maar 
dit  het  voortgeduur 
nadat  sy  hom 
as  vennoot  in 
Tradewinds  ingeneem  en  hy  na 
Durban  verhuis  het.


Dit  was 
op  sy  aandrang 
dat  sy  haar 
dakwoonstel  op  die 
Marineparade  verruil  het 
vir  die  huis 
in  La  Lucia. 
Dis  hy  wat 
haar  oorreed  het 
om  die  naweekhuis 
op  Ballito  te 
koop.  Sy  was 
nie  seker  dat 
die  besigheid  die 
onkoste  kon  dra 
nie,  maar  hy 
het  haar  omgepraat 
deur  aan  te 
bied  om  borg 
te  staan  vir 
die  buitensporige  huisverbande 
op  voorwaarde  dat 
die  huise  in 
sy  naam  geregistreer 
word.


Tradewinds  het 
gefloreer  en  die 
verbande  is  binne 
'n  japtrap  afbetaal. 
Ook  die  twee 
sportmotors,  een  in 
Shaun  se  naam 
en  een  in 
hare,  is  deur 
Tradewinds  gefinansier.  Haar 
ouditeur  het  haar 
gewaarsku,  maar  sy 
het  sy  besware 
weggelag.


"Ons  woon 
reeds  saam,  dis 
net  'n  kwessie 
van  tyd  voor 
ons  trou,"  het 
sy  hom  probeer 
oortuig.


En  toe 
sy  haar  oë 
drie  jaar  later 
uitvee,  is  alles 
weg.  En  Shaun 
terug  na  Suid-Amerika.


Tibbie  sug.


"Juffrou  Tredoux 
trek  aan  die 
kortste  ent  van 'n 
liefdesverhouding  en  sakevennootskap  wat 
skeefgeloop  het,  maar 
die  beskuldigde  het 
binne  die  wetlike 
regte  wat  deur 
juffrou  Tredoux  aan 
hom  toegeken  is, 
opgetree,"  het  Ryan 
Sinclair  daardie  dag 
in  sy  uitspraak 
gesê.


Wat  het 
van  regverdigheid  geword? 
wou  sy  gil, 
maar  sy  het 
haar  waardigheid  behou. 
En  toe  in 
sy  pa  se 
Land  Rover  gaan 
staan  en  vasjaag.


Ná  sy 
uit  die  hospitaal 
ontslaan  is,  het 
Phil  haar  oorreed 
om  Nyoni  toe 
te  kom  vir 
hoe  lank  dit 
haar  ook  al  neem  om 
te  herstel.  Nekstut 
en  al  het 
sy  hier  aangekom, 
en  op  sy 
stil,  ondersteunende  manier 
het  Phil  haar 
weer  gehelp  om 
heel  te  word. 
Na  liggaam  en 
na  gees.  Hier 
het  sy  haar 
ware  self  leer 
ken  en  hier 
het  sy  besluit 
dat  sy  nooit 
weer  in  die 
sosiale  draaikolk  van 
die  stadslewe  wil 
beland  nie.  Phil 
het  haar  geleer 
hoe  eenvoudig  die 
lewe  kan  wees.


Hy  het 
haar  ook  weer 
vertroue  in  die 
mensdom  gegee,  en 
daarom  het  sy 
die  finansiële  hulp 
wat  hy  aangebied 
het,  aanvaar.


Phil  se 
bed  kraak  weer 
en  dié  keer 
hoor  sy  hom 
duidelik  steun.  Sy 
sit  regop  en 
draai  haar  kop 
om  beter  te 
hoor.  Dan  hoor 
sy  sy  voetstappe 
op  die  vloerplanke.


Sy  skakel 
die  bedliggie  aan. 
"Phil,  is  jy 
oukei?"  roep  sy 
bekommerd  uit  toe 
sy  hoor  hoe 
hy  net  buite 
haar  deur  struikel.


"Help  my, 
Tibs,"  kom  die 
hees  uitroep  en 
dan  'n  slag.


Sy  vlieg 
uit  die  bed, 
raak  verstrengel  in 
die  muskietnet,  hoor  hoe 
dit  skeur  terwyl 
sy  haar  daaruit 
worstel  en  pluk 
die  kamerdeur  oop. 
Phil  lê  skuins 
teen  die  muur, 
sy  hand  op 
sy  bors  en 
sy  gesig  vertrek 
van  pyn.


"Phil!"  Haar 
uitroep  word  'n 
vlymskerp  gil  toe 
sy  sien  hoe 
grou  sy  gelaatskleur 
is.


"Ek  dink 
dis  my  hart." 
kreun  hy.


Tibbie  kry 
hom  onder  die 
arms  beet  en 
sleepdra  hom  tot 
op  haar  bed 
voordat  sy  na 
die  radio  hardloop.


"Kingfisher  2, 
Kingfisher  2,  kom 
in!"  roep  sy 
terwyl  haar  wysvinger 
bewend  oor  die 
lysie  wat  teen 
die  muur  langs 
die  radio  opgeplak 
is,  gaan.


"Kingfisher  2. 
Wat  is  dit, 
Tibbie?"  kom  Ryan 
se  stem  feitlik 
onmiddellik  terug.


"Dis  Phil. 
Ek  dink  hy  is  besig 
om  'n  hartaanval 
te  kry.  Kom 
onmiddellik.


Ek  roep 
intussen  MedEvac,  maar 
ons  moet  hom 
aan  land  kry 
by  die  hoofkaai 
en  hy  is 
te  swaar  vir 
my  om  hom 
in  Kingfisher  3 
te  kry.  Oor 
en  uit."


Sy  stel 
die  radio  in 
op  die  regte 
frekwensie,  roep  die 
paramedici,  verduidelik  die 
situasie  in  presiese 
sinne  en  toe 
sy  seker  is  hulle  weet 
waarheen  om  die 
helikopter  te  stuur, 
hardloop  sy  terug 
na  haar  kamer.


"Phil,  hoe 
voel  jy?"  Sy 
gaan  sit  langs 
hom  op  die 
bed  en  streel 
sy  hare  uit 
sy  gesig.  Hemel, 
waarom  het  sy 
nog  nie  die 
noodhulpkursus  gedoen  soos 
sy  en  Phil 
lankal  besluit  het 
sy  moet  nie.


'Im  not 
good,  Tibs  ... 
can't  breathe  ... 
"  hyg  hy,  sy  oë 
fletsblou  en  sy 
gesig  'n  eienaardige 
loodkleur.


"Ryan  is 
op  pad  en 
MedEvac  ook,"  probeer 
sy  hom  moed 
inpraat.  Maar Ryan  het 
die  elektriese  motor 
op  die  bootjie 
gesit,  onthou  sy 
dan  met  'n  sinkende  gevoel. 
En  daar  het  'n  bries 
opgekom.  Hy  sal 
teen  'n  slakkepas 
beweeg.  As  hy 
ver  weg  is, 
kan  dit  baie 
lank  duur.  En 
die  helikopter  moet 
van  Empangeni  af 
kom.  En  Phil 
moet  by  die 
hoofkaai  aan  die 
oorkantste  oewer  kom. 
Dis  al  plek 
waar  die  helikopter 
in  die  nag 
sal  kan  land.


Angs  kom 
sit  stikkend  in 
haar  keel.  "Ontspan,  Phil. 
Probeer  ontspan.  Alles 
sal  regkom."  Sy 
vee  oor  sy 
voorkop  en  voel 
die  koue  sweet 
teen  haar  vingerpunte.


Paniek  stoot 
onkeerbaar  in  haar 
op.  Moet  sy 
Ryan  met  Kingfisher 
3  gaan  haal 
of  eerder  by 
Phil  bly?


"Stay  with 
me,  love,"  hoor 
sy  Phil  prewel 
asof  hy  haar 
gedagtes  kan  lees. 
Hy  steun  en 
trek  inmekaar.


Tibbie  voel 
hoe  snikke  deur 
haar  begin  ruk, 
maar  sy  onderdruk 
dit.  Sy  moet 
Phil  kalm  hou, 
nie  toegee  aan 
haar  eie  paniek 
nie.  Sy  gryp 
sy  hand  in 
albei  hare  asof 
sy  hom  so 
die  krag  van 
haar  eie  jong 
lyf  wil  gee.


"Moenie  my 
alleen  hier  los 
nie,  Phil.  Jy 
is  al  wat  ek  het." 
Sy  kan  die  trane 
nie  meer  keer 
nie.  "Jy's  my 
pa,  my  vriend, 
my  mentor,  my 
alles."


"Oh,  Tibbie." 
Phil  se  liggaam 
ontspan  effens.


"As  jy 
my  alleen  hier 
agterlaat,  sal  ek 
jou  nooit  vergewe 
nie."  Sy  druk 
sy  koue  klam 
hand  teen  haar  wang.


"Love  you 
too  much,  sweetheart. 
Shh  now.  Look, 
here  is  Ryan. 
All  will  be 
fine  now."  Hy 
maak  sy  oë 
moeg  toe  en 
dan  sien  sy 
Ryan  deur  'n 
tranewaas  in  die 
deur  staan,  'n 
verbete  trek  om  sy  mond.


"Kry  Kingfisher 
3  reg."  Hy 
kyk  skaars  na 
haar,  tel  net 
sy  pa  op 
asof  hy  niks 
weeg  nie  en 
dra  hom  na 
die  dek.


Sy  skarrel 
om  die  boot 
los  te  maak 
en  stil  te  hou  sodat 
Ryan  sy  pa 
kan  intel.


Dan  kry 
sy  die  enjin 
aan  die  gang 
terwyl  Ryan  Phil 
probeer  gemaklik  maak.







"Toe,  uit 
is  jy,"  jaag 
hy  haar  aan 
en  neem  die 
stuur  by  haar 
oor.  "Ek  gaan 
saam!"  roep  sy 
ontsteld  uit.


"Só?"  Sy 
oë  gaan  betekenisvol 
oor  haar.  "Uit, 
Tibbie,  daar's  nie 
tyd  om  te  verspil  nie."


Sy  kyk 
af  na  die 
wit  kamisooltjie  en 
eina  tanga  waarin 
sy  gewoonlik  in 
die  broeiende  Zoeloelandse 
hitte  slaap.  Dan 
kreun  Phil  weer. 
Sy  spring  uit 
die  bootjie  op 
die  chalet  se 
kaai.  "Bel  my 
op  Phil  se 
sel!"  roep  sy 
agterna  toe  die 
enjin  brul  en 
Ryan  Kingfisher  3 
se  neus  in 
die  rigting  van 
die  oorkantste  oewer 
druk.


Trane  stroom 
oor  haar  wange 
terwyl  sy  Phil 
se  selfoon  in 
sy  kamer  soek.


Toe  sy 
dit  onder  die 
opgevoude  koerant  vind, 
hardloop  sy  na 
haar  kamer,  trek 
vinnig  aan  en 
draf  dan  uit 
na  waar  Kingfisher 
2  lossies  aan 
sy  tou  bengel. 
Haar  hande  bewe 
so  dat  dit 
haar  twee  keer 
langer  as  gewoonlik 
neem  om  die 
enjins  om  te 
ruil,  maar  uiteindelik 
kry  sy  koers 
na  die  oorkant 
van  die  dam.


Die  helikopter 
kom  in  om 
te  land  net 
toe  sy  die 
liggies  van  die 
kaai  in  die 
verte  eien.  Namate 
sy  nader  kom, 
sien  sy  figure 
skarrel.  Die  boot 
se  neus  stamp 
hard  teen  die 
kaai,  maar  sy 
kom  dit  skaars 
agter.  Sy  maak 
die  tou  oorhaastig 
aan 'n  klamp  vas 
en  hardloop  na 
die  helikopter.  Maar 
die  lemme  begin 
loei  voordat  sy 
daar  kom  en 
dan  kan  sy 
net  magteloos  toekyk 
hoe  die  groot 
ystervoël  lig  en 
die  donker  naglug 
aandurf.

Hoe  sy 
weer  by  Kingfisher 
gekom  het,  kan 
Tibbie  nie  onthou 
nie,  maar  sy 
is  uitgemergel  toe 
sy  vasmeer.  En 
tog  weet  sy 
dit  gaan  haar 
niks  help  om 
te  probeer  slaap 
nie.  Sy  brou 
vir  haar  'n 
koppie  soet  kruietee 
en  gaan  sit 
op  die  veranda. 
Sy  maak  vir 
die  soveelste  keer 
seker  dat  Phil 
se  foon,  wat 
voor  haar  op 
die  tafel  lê, 
aan  is.


Sy  sal 
waarskynlik  Ryan  se 
nommer  êrens  op 
die  foon  vind 
as  sy  sou 
soek,  maar  terwyl 
hulle  in  die 
helikopter  is,  sal 
Ryan  nie  sy 
foon  aan  hê 
nie.  En  as 
hulle  eers  by 
die  hospitaal  is, 
sal  dit  seker 
dol  gaan.


Sy  moet 
geduld  aan  die 
dag  lê,  dis 
al.  Al?  dink 
sy.  Geduld  is 
die  een  ding 
waarvoor  sy  nie 
geneties  geprogrammeer  is 
nie.


"Patience  is 
a  virtue,  Tibs," 
het  Phil  gepreek 
toe  sy  op 
Nyoni  aangekom  het 
en  die  ongerief 
van  die  nekstut 
in  die  klam 
hitte  nie  kon 
verduur  nie.  Saans 
het  hy  haar 
seer  skouers  met 
spierverslapper  ingevryf  terwyl 
hy  haar  vertel 
het  van  sy 
lewe  saam  met 
Riana.  Van  hulle 
plaas  in  Zimbabwe. 
En  later  die 
plaas  in  Zoeloeland 
voor  hulle  Nyoni 
toe  getrek  het. 
Van  sy  seun 
wat  in  koshuise 
moes  grootword  omdat 
die  natuurlewe  die 
enigste  was  waarin 
hy  en  sy 
vrou  behoorlik  kon 
funksioneer.


"Ons  het 
hom  afgeskeep,  Tibs, 
ek  besef  dit 
nou.  Maar  vakansies 
en  langnaweke  het 
ons  elke  moontlike 
tydjie  saam  met 
hom  bestee.  Ons 
het  hom  die 
dinge  van  die 
veld  geleer,  die 
ritme  van  die 
natuur.  En  tog 
het  hy  die 
roem  van  die 
regswese  gekies.  Dit 
het  die  spil 
van  sy  bestaan 
geword,  al  kom 
span  hy  af 
en  toe  hier 
uit  vir  'n 
paar  weke,"  het 
hy  een  aand 
vir  haar  vertel 
toe  sy  al 
lomerig  was  van 
die  behaaglikheid  van 
sy  seningrige  hande 
oor  haar  seer 
spiere.


Sy  onthou 
dit  skielik  en 
wonder  weer  waarom 
sy  die  twee  Sinclairs 
nooit  bymekaargebring  het  in  haar 
gedagtes  nie.  Miskien 
omdat  hul  wêrelde 
so  ver  van 
mekaar  verwyder  is. 
Miskien  omdat  sy 
die  hofsaak  en 
alles  agter  haar 
wou  sit.  Nie 
wóu  onthou  nie. 
Nie  van  Shaun 
nie.  Nie  van 
die  vernederende  saak 
nie.  En  nie 
van  die  man 
wat  in  die 
paar  keer  dat 
hul  oë  ontmoet 
het  haar  hele 
binnekant  omgekeer  het 
nie.


Sy  wip 
soos  sy  skrik 
toe  die  selfoon 
se  cha-cha-deuntjie  meteens 
die  stilte  verskeur.


"Ryan?"  'n 
Magdom  vrae  en 
vrese  lê  opgesluit 
in  die  angstige 
manier  waarop  sy 
antwoord.


"Phil  is 
oukei.  Dit  was  'n  hartaanval 
soos  jy  vermoed 
het,  maar  relatief 
lig.


Hulle  gaan 
hom  hier  hou 
om  hom  te 
monitor,  maar  hy  het  reeds 
in  die  helikopter 
begin  stabiliseer."


"Dankie  tog. 
Ag,  dankie  tog." 
Tibbie  se  stem 
breek  en  die 
trane  stroom  skielik 
onkeerbaar  oor  haar 
wange.


"Ek  is 
jammer  ons  kon 
nie  vir  jou 
wag  nie.  Ek 
het  jou  sien 
aankom,  maar  in 
daardie  stadium  was 
Phil  ons  prioriteit."  Die 
genaakbaarheid  in  sy 
stem  laat  die 
trane  net  vinniger 
rol.


"Dis  oukei. 
Ek  verstaan.  Natuurlik, 
die  belangrikste  was 
om  hom  weg  te  kry."


Hy  bly 
'n  oomblikkie  stil 
voor  hy  weer 
praat.  "Phil  is 
bekommerd  oor  jou  so  alleen 
op  Kingfisher."


"Ek  is 
heeltemal  oukei.  Ek  sal  môre 
na  die  land-chalets 
gaan  en  toesien 
dat  alles  daar 
vlot  verloop  met 
die  twitchers.  Hy 
hoef  hom  oor 
niks  te  bekommer 
nie.  Hy  moet 
net  gesond  word." 
Sy  snuif  en 
vee  haar  oë 
met  haar  trui 
se  mou  af.


"Tibbie  ... 
ek  ... "


"Ja?"  vra 
sy  toe  hy 
stilbly  en  sy 
wag  asemloos  vir 
hom  om  weer 
te  praat.  "Ek 
dink  ek  het 
julle  verhouding  verkeerd 
beoordeel.  Toe  ek 
op  julle  af-


gekom  het 
daar  in  jou 
kamer  ...  Ek 
het  besef  julle 
is  regtig  lief 
vir  mekaar."


Sy  trek 
haar  asem  in 
om  te  antwoord, 
maar  hy  spring 
haar  voor.  "Verstaan  my 
mooi,  ek  is 
steeds  nie  ten 
gunste  daarvan  nie. 
Dit  kan  nie 
werk  nie.  Veral 
nie  noudat  hy 
die  hartaanval  gehad 
het  nie.  Jy 
moet  besef  dat 
...  wel,  dat 
dit  waarmee  julle 
besig  was  die 
aanval  aangebring  het. 
Jy  is  te 
jonk  en  te 
wulps  om  sonder 
...  In  elk 
geval,"  sy  stem 
kry  weer  'n 
skerp  rand,  "ek 
gaan  steeds  'n 
stokkie  steek  voor 
jou  finansiële  uitbuitery. 
Nag."


Tibbie  se 
mond  het  oopgeval 
terwyl  hy  praat 
en  sy  kap  haar  tande 
ergerlik  op  mekaar 
toe  die  lyn 
in  haar  oor 
doodgaan.  Sy  gee 
'n  gefrustreerde  uitroep 
en  plak  die 
foon  hardhandig  op 
die  tafel  neer.


"Dit  waarmee 
ons  besig  was!" 
stoom  sy  en 
begin  dan  magteloos 
lag.  Niks  maak 
saak  nie,  behalwe 
dat  Phil  weer  sal  terugkom 
Nyoni  toe.  Hy  sal  versigtiger 
moet  eet,  hom 
beter  moet  oppas, 
maar  hy  sal 
weer  die  ou 
Phil  wees.  Haar 
pa,  haar  vriend, 
haar  mentor.


En  sy 
seun  die  advokaat 
kan  dink  wat 
hy  verdomp  wil.


Dit  moet 
seker  verdag  gelyk 
het,  dink  sy 
toe  sy  die 
volgende  oggend  net  ná  nege 
op  pad  is 
na  die  ritsie 
chalets  wat  naby 
die  hoofgebou  staan. 
Sy  in  haar 
eina  nagklere  langs 
Phil  op  die 
deurmekaar  bed  met 
die  geskeurde  muskietnet 
soos  'n  kol 
sneeu  om  hulle. 
Daarvan  het  sy 
eers  weer  onthou 
toe  sy  ná 
Ryan  se  oproep 
terug  kamer  toe 
is.  Dit  het 
behoorlik  gelyk  asof 
daar  'n  geveg 
plaasgevind  het.


En  boonop 
moet  hy  gehoor 
het  toe  Phil 
vir  haar  sê 
hy  is  lief 
vir  haar,  hoe 
onskuldig  dit  ook 
al  bedoel  is. 
Dis  seker  baie 
maklik  om  onder 
dié  omstandighede  tot 
die  verkeerde  gevolgtrekking  te 
kom.  Maar  hy 
behoort  sy  pa 
beter  te  ken. 
En  hy  behoort 
darem  wraggies  te  kan
 sien 
dat  sy  nie 
'n  loslyfie  is 
nie.


Hoe?  wil 
haar  gesonde  verstand 
dan  weet.  Jy 
trek  aan  soos 
een,  al  het 
jy  goeie  rede 
in  die  hitte. 
Jy't  vir  hom 
gesê  jy  was 
deel  van  'n 
prostitusiesaak.  En  jy  het  hom 
doelbewus  uitgetart  met 
jou  moedswillige  koketterie 
in  die  boomhuis.


Ja,  maar 
hy  behoort  beter 
mensekennis  te  hê, 
stry  sy  teen 
haar  beterwete  terwyl 
sy  vasmeer.


Sy  besoek 
die  inwoners  van 
die  land-chalets  en 
verduidelik  vlugtig  wat  gebeur  het. 
Sy  maak  seker 
dat  hulle  gerieflik 
is  en  koordineer 
die  vlotritte  op 
die  dam.  Toe 
Bambonani  oor  die 
ergste  skok  van 
die  nuus  is, 
spoor  sy  hom 
aan  om  seker 
te  maak  dat 
alles  aan  land 
vlot  verloop  en 
gaan  kantoor  toe. 
Daar  verrig  sy 
haar  gewone  daaglikse 
take,  maar  teen 
etenstyd  skakel  sy 
die  landlyn  deur 
na  Phil  se 
selfoon  en  kry 
koers  Kingfisher  toe.


Ná  'n 
ligte  maaltyd  kan 
sy  dit  nie 
meer  hou  nie  en  bel 
Ryan.  Sy  kners 
gefrustreerd  op  haar 
tande  toe  die 
antwoorddiens  aankom.


"Haai,  Tibbie 
hier.  Laat  weet 
my  asseblief  hoe 
dit  met  Phil 
gaan  en  stel 
hom  gerus  dat 
alles  hier  onder 
beheer  is.  Bambonani 
sê  hy  moet 
gou  gesond  word 
en  al  die 
gaste  het  gevra 
dat  hulle  beste 
wense  aan  hom 
oorgedra  word,"  laat 
sy  'n  boodskap 
in 'n  stem  wat 
sy  doelbewus  vry 
hou  van  die 
frustrasie  wat  sy 
voel.


Sy  loop 
rusteloos  deur  die 
chalet.  Maak  netjies, 
was  skottelgoed,  gooi 
die  kruieplantjies  nat  en  gaan 
staan  dan  op 
die  veranda.  Gelukkig 
dat  die  twitchers 
hul  eie  gids 
het,  dink  sy 
terwyl  sy  na 
'n  reusereier  op 
die  oewer  staar. 
Met  haar  wriemelende 
gedagtes  sou  dit 
moeilik  gegaan  het 
om  haar  aandag 
by  'n  groep 
toeriste  en  haar 
pligte  as  gids 
te  hou.  Sy 
sug  en  skakel 
weer  Ryan  se 
nommer,  maar  hy 
antwoord  steeds  nie.


Nee,  dink 
sy  ergerlik,  so  kan  ek 
nie  rondhang  nie.


Sy  trek 
'n  bikini  met 'n 
T-hemp  bo-oor  aan 
en  bind  'n 
sarong  om  haar 
middel.  Gewapen  met 
haar  verkyker,  voëlboeke, 
'n  strooihoed  en 
gebottelde  water  klim 
sy  in  Kingfisher 
2  en  vaar 
na  die  houtskuiling 
waar  sy  en 
Phil  soms  ure 
deurbring  om  voëls 
dop  te  hou.


Sy  voel 
warm  en  moeg 
maar  heelwat  rustiger 
ná  'n  paar 
uur  in  die 
geselskap  van  die 
natuur  en  Phil 
se  geliefde  geveerdes. 
Van  ver  af 
sien  sy  dat 
Kingfisher  3  weer 
vasgemeer  is  by 
die  chalet.  Dankie 
tog,  Bambonani  het 
onthou  om  die 
bootjie  met  die 
vlot  oor  te 
bring  nadat  dit 
van  gisteraand  af 
by  die  kaai 
vasgemeer  was.  Sy 
het  nie  eens 
daaraan  gedink  om 
dit  vanoggend  terug 
te  sleep  nie.


Toe  sy  met
'n  ligte 
steun  op  die 
dek  klim,  haal 
sy  haar  strooihoed 
af  en  kam 
met  haar  vingers 
deur  haar  natgeswete 
hare.  Met  haar 
voorarm  vee  sy 
die  sweet  van 
haar  gesig  af 
en  bêre  die 
verkyker  en  voëlboeke 
in  die  kassie 
wat  spesiaal  daarvoor 
gebou  is.


Sy  trek 
die  natgeswete  T-hemp 
oor  haar  kop, 
knoop  haar  sarong 
los  en  laat 
val  dit  op 
die  dek.  Die 
water  vou  koel 
om  haar  toe 
sy  van  die 
veranda  af  induik. 
Sy  luier  'n 
rukkie  in  die 
water  rond  totdat 
sy  behoorlik  afgekoel 
voel.  Sy  droog 
net  vlugtig  af 
toe  sy  uitklim. 
Nou  vir  'n 
heerlike  stort  en 
'n  koue  glas 
wyn,  besluit  sy, 
en  soek  met 
haar  vingers  na 
haar  bikinibostuk  se  ruggespe.


Die  skerp 
laatmiddaglig  laat  haar 
effens  blind  toe 
sy  die  chalet 
binnestap.


Die  reuk 
van  seep  en 
deodorant  laat  haar 
in  haar  spore 
voor  die  badkamer 
vassteek  net  toe 
die  bostuk  se 
handjie  losskiet  - 
'n  breukdeel  van 'n 
sekonde  voor  die 
deur  oopgaan.


Sy  staar 
'n  oomblik  verskrik 
op  in  Ryan 
se  oë  voor 
sy  vervaard  na 
die  bandjies  soek 
om  die  bostuk 
weer  vas  te 
maak,  maar  in 
haar  haas  kry 
sy  dit  nie 
raakgevat  nie  en 
sy  slaan  haar 
arms  oorkruis  om 
haar  vol  borste.


Sy  oë 
gaan  lui  oor 
haar  terwyl  hy 
die  handdoek  om 
sy  heupe  vaster 
trek.


"Lekker  geswem, 
pin-upgirl?"  vra  hy 
luiters  en  vou 
sy  arms  voor 
sy  bors.


"Wat  maak 
jy  hier?  Hoekom 
is  jy  nie 
by  Phil  nie?" 
ignoreer  sy  die 
vraag  en  probeer 
haar  ekwilibrium  vind, 
maar  die  aanslag 
van  sy  kaal 
bolyf  en  die 
helderblou  oë  stuur 
'n  bewing  deur 
haar  wat  niks 
met  koue  te 
doen  het  nie.


"Phil  was 
bekommerd  oor  jou  en  kon 
nie  rus  of 
duurte  kry  voordat 
hy  my  omgepraat 
het  om  te 
kom  baby-sit  nie. 
Die  dokter  reken 
hy  is  van 
die  gevaarlys  af 
en  bekommernis  sal 
hom  meer  kwaad 
doen  as  wat 
my  teenwoordigheid  hom 
enigsins  goed  kan 
doen." Hy  plant  sy 
hande  op  sy 
heupe  en  kyk 
haar  skewekop  aan. 
"Kan  ek  nou 
verbykom?  Dis  te 
sê  as  die 
topless  inkwisisie  verby 
is?"


Vir  Tibbie 
voel  dit  asof 
haar  hele  lyf 
aan  die  bloos 
gegaan  het.  Sy 
draai  dwars,  staan 
eenkant  toe  in 
die  nou  gang 
en  druk  haar 
rug  plat  teen 
die  houtmuur  om 
soveel  plek  moontlik 
vir  hom  te 
maak.


Reg  oorkant 
haar  kom  hy 
tot  stilstand  en 
kyk  af  na 
haar.  Sy  klem 
haar  arms  stywer 
om  haar  bolyf 
en  laat  sak 
haar  wimpers.


Hy  leun 
met  sy  een 
hand  teen  die 
muur  langs  haar 
kop  en  lig 
haar  ken  met 
die  wysvinger  van 
sy  ander  hand. 
Sy  oë  is 
sardonies  en  inkblou 
tussen  die  swart 
wimpers.  "So  'n 
lyf  is  vermors 
op  'n  ou 
man,  Tibbie."


Sy  kan 
net  na  hom 
opstaar.  Haar  ledemate 
voel  swaar,  asof 
haar  hele  lyf 
met  magnetiese  elektrisiteit 
gelaai  is.  Haar 
onderlip  begin  onverklaarbaar  bewe.


Hy  vee 
met  sy  duim 
oor  die  vol 
onderlip  asof  hy  die  bewing 
wil  stil.  "Laat 
weet  my  as 
Phil  se  onvermoëns 
vir  jou  te 
veel  raak.  Onthou 
net,  ek  betaal 
nie  daarvoor  nie." 
Hy  glimlag  effentjies, 
du  hom  terug 
uit  sy  leunposisie 
en  stap  met 
vaste  tred  na 
Phil  se  kamer.


Tibbie  laat 
haar  asem  stadig 
uit  toe  hy  die  deur 
agter  hom  toedruk 
en  vlug  dan 
met  lam  bene 
in  die  badkamer 
in.  Sy  veg 
teen  die  trane 
van  vernedering,  maar 
toe  die  woede 
haar  slaan,  staan 
sy  reeds  onder 
die  stort  en 
laat  sy  toe 
dat  haar  trane 
vrylik  met  die 
effens  brak  water 
meng.


Nadat  sy 
gestort  het,  draai 
sy  so  lank 
as  moontlik  in 
haar  kamer.  Sy 
blaas  haar  hare 
langsaam  droog,  grimeer 
liggies  en  bekyk 
haar  dan  krities 
in  die  vollengtespieël.  Die 
sonrokkie  aksentueer  die 
liggroen  spikkels  in 
haar  oë  en 
wys  haar  sonbruin 
vel  ten  beste 
af,  maar  is  te  kort, 
dink  sy  met 'n 
gepynigde  uitdrukking  op 
haar  gesig.  Maar 
dis  beter  as 
'n  kortbroek  en 
in  dié  hitte 
trek  sy  wraggies 
nie  jeans  aan 
nie,  besluit  sy 
en  sug  dan 
diep.  Sy  sal 
een  of  ander 
tyd  moet  uitgaan 
veranda  toe  voor 
sy  weer  net 
so  warm  kry 
as  voor  die 
stort.


Ryan  sit 
langbeen  in  een 
van  die  dekstoele 
op  die  veranda, 
boek  in  die 
een  hand  en 
'n  glas  wyn 
op  die  tafel 
langs  hom.  Hy 
lyk  ontspanne,  maar 
daar  is 'n  moeë 
trek  om  sy  oë.


Dit  moet 
'n  moeilike  tydjie 
vir  hom  gewees 
het,  besef  sy. 
Maar  dit  beteken 
nie  hy  kan 
haar  behandel  soos 
wat  hy  gedoen  het 
nie,  skop  sy 
teen  die  deernis 
wat  in  haar 
opkom  en  vervang 
dit  doelbewus  met 
die  kil  woede 
wat  in  haar 
oorgebly  het  ná 
sy  vernederende  opmerking.


"Daar  is 
geen  rede  waarom 
jy  my  moet 
baby-sit  nie."  Sy 
klink  wrokkiger  as 
wat  sy  bedoel 
het.  "Ek  kan 
vir  myself  sorg. 
Dis  veilig  op 
Nyoni  en  Bambonani 
is  baie  behulpsaam."


Hy  kyk 
op  na  waar 
sy  langs  hom 
tot  stilstand  gekom 
het.  Sy  blik 
gaan  vlugtig  oor 
haar,  haak  vas 
by  die  soom  van  die 
kort  rokkie  en 
lig  dan  weer 
na  haar  gesig.


"Jy  lyk 
vars  en  baie 
vroulik."  Hy  kyk 
weg,  tel  sy  bewasemde  glas 
op  en  neem 
'n  teugie  van 
die  wyn.


Tibbie  kyk 
hom  'n  oomblik 
lank  verdwaas  aan, 
herinner  haar  dan  weer  aan 
die  minagtende  woorde 
in  die  gang 
en  probeer  haar 
stem  neutraal  hou. 
"Ek  en  Bambonani 
kom  goed  reg. 
Jy  kan  gerus 
maar  weer  met 
jou  lewe  aangaan."


"Ek  het 
drie  weke  verlof. 
Gee  jy  om 
as  ek  daarmee 
doen  wat  ek 
wil?"  Hy  sit 
sy  glas  neer, 
rek  na  die 
bottel  in  die 
ysemmer  en  kantel 
dit  oor  'n 
tweede  glas.  "Ek 
dreig  nou  al 
maande  lank  om 
Nyoni  toe  te  kom."  Hy 
gee  vir  haar 
die  glas  aan 
en  sy  neem 
dit  onwillekeurig.  "Ek 
wou  kom  kyk 
wat  hier  aangaan, 
maar  ek  wou 
ook  kom  rus. 
Ek  kan  nie 
onthou  wanneer  laas 
ek  met  vakansie 
was  nie."


Sy  loer 
oor  die  rand 
van  die  glas 
na  hom.  "Dan 
trek  ek  Heron's 
Cabin  toe."  Hy 
roer  sy  skouers. 
"Ek  dink  nie 
die  gaste  wat 
ek  en  Bambonani 
vanmiddag  daar  ingeboek 
het,  sal  baie 
daarvan  hou  nie."


Sy  frons. 
"Waarvan  praat  jy? 
Daar  is  geen 
bespreking  gemaak  vir 
Heron's  Cabin  dié 
week  nie."


"Hulle  het 
nie  bespreek  nie. 
Hulle  het  daar 
aangekom  toe  ek 
besig  was  om 
my  goed  in 
Kingfisher  3  te 
laai.  Bambonani  het 
gehoor  toe  hulle 
vra  of  daar 
verblyf  beskikbaar  is  en  gesê 
Heron's  Cabin  is 
op  die  oomblik 
oop.  Hulle  het 
ingeboek  vir  die 
vyf  dae  voor 
die  volgende  gaste 
arriveer."


Tibbie  maak 
'n  magtelose  beweging 
met  haar  vry 
hand  en  teug 
dan  diep  aan 
die  wyn.  "Dan 
gaan  ek  na 
Phil  toe.  Jy 
sê  jy't  aandele 
hier.  Jy  kan 
'n  oog  hou."


"Ek  moet 
my  vakansie  opoffer 
om  dit  te 
doen  waarvoor  jy 
elke  maand  'n 
astronomiese  salaris  kry?  Jy  is 
seker  laf!"  Hy 
gee  'n  ongelowige 
laggie.  "Nee,  pin-up 
girl.  As  jy 
nou  dros,  is  dit  die 
einde  van  jou 
besonder  ryklik  beloonde 
loopbaan  op  Nyoni. 
Daarvoor  sal  ék 
sorg."


"Phil  het 
my  aangestel,"  verweer 
sy,  maar  dit 
klink  selfs  vir 
haar  flou.  "Phil 
het  nie  meer 
'n  sê  op  Nyoni  nie. 
Ek  het  beheer 
oorgeneem  omdat  hy die 
reservaat  nie  meer 
winsgewend  kon  bedryf 
nie.  Dis  nou 
vandat  jy  elke 
maand  met  die 
grootste  deel  van 
die  wins  wegstap."


Tibbie  kyk 
hom  ontstem  aan. 
"Wat  bedoel  jy?"


"Nyoni  genereer 
eenvoudig  nie  genoeg 
geld  om  vyfsyferbedrae  vir 
houvrouens  te  dra 
nie.  Phil  het  my 
vertel  dat  julle 
'n  kontrak  vir 
twaalf  maande  gesluit 
het.  Ek  kan 
dit  ongeldig  laat 
verklaar,  maar  daar 
is  net  twee 
maande  oor  en 
dit  sal  my 
meer  tyd  neem 
en  ergernis  veroorsaak 
as  wat  dit 
die  moeite  werd 
is."


Hy  vul 
sy  glas  terwyl 
sy  sprakeloos  na 
hom  staar.  "Phil 
het  vanoggend  beheer 
aan  my  oorgegee 
op  voorwaarde  dat 
die  kontrak  bly 
staan.  Ek  het 
ingestem  op  voorwaarde 
dat  jy  ook 
by  jou  deel 
van  die  ooreenkoms 
hou,  naamlik  om 
die  toeriste-aspek  te 
behartig."


Hy  sit 
weer  terug  en 
kyk  op  na 
haar.  "Hoe  de  hel  jy 
Phil  ingepraat  het 
in  so  'n 
enorme  salaris,  sal 
g'n  mens  weet 
nie,  maar  die 
feit  bly  staan: 
kontrakte  beskerm  albei 
partye.  Kry  jou 
ry  as  jy 
wil,  maar  dan 
is  dit  kontrakbreuk 
en  is  jy 
jou  inkomste  kwyt."


"Maar  ons 
kan  nie  so 
saam  ...  "


Sy  plak 
haar  glas  op 
die  tafel  neer 
en  gaan  staan 
met  haar  rug 
op  hom  gekeer 
by  die  verandareling.  Hoekom 
het  Phil  haar 
nie  gesê  hy 
sal  finansieel  swaar 
trek  nie?  wonder 
sy  moedeloos.  Dit 
het  na  so 
'n  goeie  plan 
geklink  toe  hulle 
daarop  besluit  het. 
En  dis  nog 
net  twee  maande. 
Net  twee  maande, 
dan  is  sy 
vry  om  te  doen  wat 
sy  wil.


Sy  hoor 
die  stoel  kraak 
en  dan  die 
vloerplanke.  Toe  sy 
omkyk,  sien  sy 
hoe  Ryan  Kingfisher 
3  losknoop.  "Jy 
het  niks  te 
vrese  nie.  Die 
uitnodiging  wat  ek 
vroeër  gerig  het, 
was  net  om 
jou  reaksie  te  toets."


Sy  stem 
raak  selfs  bruusker 
toe  hy  met 
vernoude  oë  na 
haar  opkyk.  "Ek 
sal  nie  met 
'n  tang  aan 
my  pa  se 
oorskiet  raak  nie." 
Hy  klim  in 
die  boot,  pluk 
die  enjintjie  aan 
die  gang  en 
stuur  die  neus 
van  die  boot  weg  van 
die  chalet  sonder 
om  weer  om 
te  kyk.


Magtelose  woede 
laat  haar  met 
haar  hande  op 
die  reling  kap 
toe  sy  besef 
hy  verwys  na 
sy  woorde  in 
die  gang.  Wat 
is  dit  met 
die  man?  Hoekom 
los  hy  haar 
nie  uit  nie?


En  hoe 
op  aarde  gaan 
sy  dit  alleen 
hier  op  Kingfisher 
met  hom  uithou?


Dinge  verloop 
uiteindelik  veel  makliker 
as  wat  sy 
gedink  het,  besef 
Tibbie  meer  as 
'n  week  later 
terwyl  sy  die 
oggend  aantrek  om 
kantoor  toe  te 
gaan.  Sy  sien 
Ryan  feitlik  nooit  nie.  Soggens 
word  sy  wakker 
wanneer  hy  die 
enjintjie  van  die 
boot  aan  die 
gang  kry,  en 
teen  die  tyd 
dat  sy  weer 
by  Kingfisher  kom 
ná  haar  dagtake 
op  land,  is 
hy  gewoonlik  reeds 
weg  of  op  pad 
vir  sy  aandrit 
op  die  dam.


Hy  kom 
klaarblyklik  terug  terwyl 
sy  werk,  want 
verrassend  genoeg  wag 
daar  altyd  'n 
bord  kos  op 
haar.  Hy  sorg 
ook  dat  die 
kosvoorrade  aangevul  bly  en  koop 
selfs  haar  gunsteling-kossoorte  aan. 
Die  regte  geur 
jogurt,  die  regte 
soort  muesli,  vars 
vrugte  en  die 
gemengde  slaaiblare  en 
klein  tamaties  waar-voor 
sy  so  lief 
is.


Saans  is 
sy  al  in 
die  bed  wanneer 
hy  terugkom  en  dan  luister 
sy  hoe  hy 
bedagsaam  sag  rondbeweeg, 
stort  en  dan  na  Phil 
se  kamer  gaan 
en  in  die 
bed  klim.  Net 
die  gleufie  lig 
onder  haar  deur 
verklap  dat  hy 
tot  laat  wakker 
bly.


Sy  trek 
haar  bed  reg 
en  kry  dan 
koers  na  die 
veranda.  Toe  sy 
op  pad  uit 
verby  die  agterste 
kamer  se  deur 
stap,  steek  sy  onwillekeurig  vas. 
Sy  huiwer  'n 
oomblik  lank  en 
glip  dan  in.


Die  boek 
wat  oopgevlerk  op  sy  bedkassie 
lê,  is  'n 
splinternuwe  speurroman,  maar 
daarnaas  lê  ook  'n  hopie 
wat  duidelik  reeds 
herhaaldelik  gelees  is 
en  wat  getuig 
van 'n  meer  gesofistikeerde  leessmaak. 
Don  Quichote,  War 
and  Peace,  Atlas 
Shrugged  en  nog 
'n  paar  ander.


Die  kamer 
ruik  nie  meer 
effens  muwwerig  soos 
wanneer  Phil  daar 
woon  nie,  maar 
na  sandelhout.  Die 
bed  is  netjies 
opgemaak  en  die 
kasdeure  toe.  Nie 
een  kledingstuk  lê 
argeloos  neergegooi  nie, 
geen  dingetjie  staan 
uit  sy  plek 
nie.


Sy  ruk 
soos  sy  skrik 
toe  sy  die 
kenmerkende  klank  van 
die  geknars  van 
'n  bootjie  teen 
die  buitebande  hoor. 
Sy  kyk  vlugtig 
op  haar  horlosie. 
Vanoggend  is  sy 
nie  haastig  om 
aan  land  te 
kom  nie,  maar 
dis  later  as 
wat  sy  gedink 
het.  Sy  trek 
die  deur  haastig 
agter  haar  toe 
en  loop  uit 
op  die  veranda.


Ryan  kyk 
op  waar  hy 
besig  is  om 
sy  boot  langs 
Kingfisher  3  vas 
te  maak.


"Dag  afgevat?"


"Die  twitchers 
is  gistermiddag  vort 
en  die  volgende 
gaste  kom  eers 
móre  in.  Maar 
ek  is  juis 
op  pad  kantoor 
toe."


Hy  bêre 
die  voëlboeke  en 
verkyker  in  die 
kassie.  "As  jy 
nog  'n  uur 
kan  spaar,  kan 
jy  vir  'n 
verandering  'n  ordentlike 
ontbyt  eet.  Ek 
weet  nie  hoe 
hou  jy  dit 
op  net  vrugte 
en  jogurt  nie."












Sy  kyk 
hom  verras  aan. 
Soek  in  haar 
gedagtes  rond  na 
'n  verskoning  en 
sê  dan  die 
eerste  ding  wat 
in  haar  kop 
kom:  "Dankie  vir 
die  etes  en 
jou  bedagsaamheid  met 
die  kosaankope.  Ek 
waardeer  dit."


Hy  trek 
sy  skouers  op. 
"Dis  ewe  veel 
werk  om  vir 
een  aan  te 
koop  en  kos 
te  maak  as 
vir  twee."  Hy 
kyk  haar  'n 
oomblik  stil  aan. 
"Buitendien,  ek  het 
agtergekom  dat  jy 
regtig  hard  werk. 
Jy  is  baie 
goed  met  die 
toeriste.  As  gids 
en  as  gasvrou 
van  die  kamp."


Sy  lig 
haar  wenkbroue  verras 
en  glimlag  dan 
skeef.  "Ek  word 
goed  betaal  daarvoor."


Hy  grinnik. 
"That's  no  lie," 
Hy  stap  verby 
haar  en  kyk 
dan  oor  sy 
skouer.


"Roereiers  oukei?"


Sy  kyk 
vertwyfeld  na  hom.


"Ek  gaan  in  elk 
geval  vir  my 
maak.  Jy  kan 
maar  net  sowel 
saameet,"  lees  hy 
haar  huiwering  korrek. 
"En  ek  onderneem 
om  beskaaf  te 
wees.  Geen  verwyte 
of  beskuldigings  nie. 
Ek  het  die 
afgelope  paar  dae 
heeltemal  te  lekker 
ontspan  om  skoor 
te  soek."


Sy  knik, 
nog  nie  heeltemal 
seker  of  sy 
kans  sien  vir 
'n  uur  saam 
met  hom  nie, 
maar  gewillig  om 
die  onverwagte  vredesgebaar 
te  aanvaar.  "Roereiers  is 
gaaf,  dankie.  Kan 
ek  help?"


"Jy  kan 
die  lemoene  uitdruk. 
Dis  een  van 
my  pet  hates, 
al  is  ek 
lief  vir  vars 
sap."


"Het  jy 
toe  al  jou 
merkie  kon  maak 
langs  die  witrugnagreier?"  vra 
sy  om  die 
stilte  te  verbreek 
terwyl  sy  die 
helderoranje  lemoene  wat 
hy  vir  haar 
neergesit  het  een 
vir  een  in 
die  helfte  kloof.


Hy  knik 
en  roer  die 
stukkies  ontbytspek  wat 
sis  in  die 
pan.  "Eergister."  Hy 
begin  eiers  oopbreek 
in 'n  glasbakkie.  "Phil 
sê  my  jy 
het  'n  Woodwardse 
bontrokkie  hier  rond 
gesien?"


"In  die 
bosse  aan  die 
noordelike  oewer.  Ek 
het  'n  groep 
uitgeneem  en  hulle 
wou  'n  bietjie 
gaan  stap  en 
daar  sit  hy 
toe."  Sy  pas 
die  halwe  lemoen 
oor  die  glaskegeltjie 
en  drukdraai  dit 
bedrewe.


"Baie  ongewoon 
hier  rond,  maar 
ek  sal  my 
oë  oophou."  Hy 
skink  die  geklopte 
eiers  oor  die 
spek  in  die 
pan  en  roer 
dit  om  en 
om  met'n  houtspaan. 
"Wat  is  jou 
gunstelingvoël?"  vra  hy 
na  'n  rukkie.


"Om  te 
hoor  die  visarend. 
Om  te  sien 
die  paradysvlieëvanger,"  antwoord 
sy  sonder  huiwering 
en  skink  die 
sap  oor  in 
die  twee  glase 
wat  gereed  staan. 
"Joune?"


Hy  loer 
onder  sy  wenkbroue 
deur  na  haar, 
'n  moedswillige  uitdrukking 
in  sy  oë. 
"Die  troupant.  Die 
gewone  troupant."  


Tibbie  mors 
van  die  sap 
en  vee  dit 
haastig  op.  "Hulle 
is  baie  mooi," 
sê  sy  in 
wat  sy  hoop 
'n  neutrale  stemtoon 
is.


"Hulle  is 
nie  volop  hier 
om  die  dam 
nie,  al  het 
ek  al  die 
Europese  troupant  hier 
rond  gewaar."


Tibbie  se 
wange  word  effens 
warm.  "Ek  verstaan 
so.  Ek  het 
self  nog  nie 
een  van  die 
twee  hier  gesien 
nie."


Hy  kyk 
'n  oomblik  lank 
nog  ondersoekend  na 
haar  en  begin 
dan  die  inhoud 
van  die  pan 
tussen  twee  borde 
verdeel.  "Ek  het 
belowe  ek  gaan 
nie  moeilik  wees 
nie,  maar  ek 
glo  nog  in 
ou  waardes  en 
norme.  Ek  verkies 
die  gewone  troupant 
bo  die  Europese 
een,  as  jy 
volg  wat  ek  bedoel.  Is 
jy  en  Phil 
van  plan  om 
...  "


Hy  bly  stil  toe 
sy  hom  ongelowig 
aankyk  en  haar 
kop  magteloos  begin 
skud.  Hy  hou 
sy  hand  op. 
"Oukei,  dit  het 
seker  niks  met  my  uit 
te  waai  nie. 
Het  maar  net 
gewonder  of  ek  die  res 
van  my  lewe 
met 'n  stiefma  gaan 
sit  wat  'n 
goeie  paar  jaar 
jonger  as  ek 
is  en  boonop 
lyk  asof  sy 
op  'n  centre-fold 
hoort."


Tibbie  skep 
'n  paar  lemoenpitte 
uit  en  skiet 
hulle  ergerlik  in 
die  asdrom.


"Jy  mag 
dalk  dink  ek  lyk  soos 
'n  goedkoop  pin-upgirl, 
maar  ek  verseker 
jou,  Phil  sien 
nie  eens  raak 
hoe  ek  lyk 
nie.  Dis  nie 
vir  hom  belangrik 
nie.  En  nee, 
ek  gaan  nie 
jou  stiefma  word 
nie."  En  ek 
gaan  nie  weer 
verduidelik  dat  ons 
ook  nie  saamwoon 
nie  -  nie 
soos  jy  dink  nie,  sug 
sy  innerlik.


Ryan  lig 
sy  wenkbroue  skepties. 
"Ek  het  nie 
bedoel  jy  lyk 
goedkoop  nie.


Geen  man 
kan  miskyk  hoe 
jy  lyk  nie, 
Tibbie,  daarvoor  is  jy  te 
sexy.  Maar  goedkoop? 
Nee.  En  dis 
wat  jou  so 
gevaarlik  maak."


Sy  kyk 
verras  op  na 
hom  en  hou 
sy  oë  om 
te  probeer  agterkom 
wat  hy  werklik 
dink.  Sy  blik 
weifel  nie  voor 
hare  nie.


"Gevaarlik?"


Hy  glimlag 
wrang.  "Daar  is 
bitter  min  mans 
wat  jou  sal 
kan  weerstaan  as 
jy  sou  laat 
blyk  jy  stel 
enigsins  belang."  Hy 
red  die  roosterbrood 
toe  daar  net net 
'n  rokie  uit 
die  rooster  begin 
opslaan.  "Ons  is  mos  maar 
'n  spesie  wat 
visueel  ingestel  is."


Tibbie  voel 
'n  hitte  in 
haar  binneste  opstaan. 
"Ek  het  nie 
gevra  om  te 
lyk  soos  ek 
lyk  nie.  En 
ek  stel  nie 
belang  nie.  In 
geen  man  nie."


Hy  lig 
sy  skouers  onoortuig 
en  tel  die 
borde  op.  "Kom 
ons  gaan  eet."


In  Tibbie 
kook  dit  terwyl 
sy  met  die 
twee  glase  sap 
agter  hom  aanstap 
na  die  veranda. 
Wrewel  maak  'n 
groot  deel  daarvan 
uit,  maar  ook 
daardie  eienaardige  uitwerking 
wat  Ryan  op 
haar  het.  Sy 
voel  tegelykertyd  beledig 
en  gekomplimenteer.


"Ek  is 
jammer  ek  het 
weer  begin  krap," 
sê  hy  toe 
hulle  op  die 
veranda  aansit.  "Dit 
was  werklik  nie 
die  bedoeling  nie. 
Jy  het  net 
hierdie  vermoë  om 
my  ...  " 
Hy  laat  die 
sin  in  die 
lug  hang.  "Kom 
ons  laat  dit 
daar."  Hy  begin 
sy  roosterbrood  met 
meer  aandag  as 
wat  dit  werklik 
verg,  smeer.


Hy  hou 
woord,  en  toe 
Tibbie  hom  uiteindelik 
op  sy  aandrang 
met  die  skottelgoed 
agterlaat  om  kantoor 
toe  te  gaan, 
neem  dit  haar 
die  hele  vaart 
na  die  oewer 
om  te  probeer 
verwerk  wat  hul  rustige  samesyn, 
ná  die  aanvanklike 
skermutselinkie,  so  spesiaal 
gemaak  het.


Hy  is 
soos  geen  ander 
man  wat  sy 
ken  nie.  En  dis  nie 
net  haar  hormone 
wat  haar  so 
laat  dink  nie. 
Dis  nie  net 
omdat  hy  drop-dead 
gorgeous  is  nie. 
Sy  sin  vir 
humor,  sy  ongedwonge 
outoriteit,  sy  gemaklikheid 
met  homself  het 
haar  opgeval  terwyl 
hulle  geëet  en 
oor  allerhande  gewone 
dinge  gesels  het. 
Hy  is  'n 
man  wat  op 
pad  is  na 
presies  waar  hy 
wil  wees,  maar  wat  nie 
die  reis  daarheen 
by  hom  laat 
verbygaan  nie,  kom 
sy  tot  die 
slotsom  toe  sy 
by  die  hootkaai 
vasmeer.


In  teenstelling 
met  die  afgelope 
week  klink  Phil 
heelwat  beter  toe 
sy  die  volgende 
middag  haar  daaglikse 
oproep  na  hom 
maak.  Hy  is 
intussen  uit  die 
hospitaal  ontslaan  en 
sterk  aan  by 
'n  hersteloord  omdat 
die  dokter  aanbeveel 
het  dat  hy 
naby  'n  hospitaal 
bly.


"Hoe  gaan 
dit  op  Nyoni, 
Tibbie?  Ek  bedoel 
regtig.  Jy  hoef 
nie  meer  bang 
te  wees  ek 
gaan  omkap  nie. 
Ek  voel  soos 
'n  nuwe  mens." 
Sy  stem  klink 
nie  meer  so 
oud  en  moeg 
nie.


"Dit  gaan 
regtig  goed,  Phil. 
Die  besprekings  stroom 
in.  Ek  moes 
al  mense  wegwys. 
Bambonani  kwyt  hom 
goed  van  sy  taak. 
Ons  werk  lekker 
saam,"  kan  sy 
hom  met  'n  oop  gemoed 
gerusstel.


"En  jy 
en  Ryan?"


"Ons  sien 
mekaar  feitlik  glad 
nie.  Hy  doen 
sy  ding  en  ek  myne." 
Phil  hoef  nie  te  weet 
van  die  ontbyt 
wat  hulle  saam 
genuttig  het  nie. 
Dit  sou  geen 
doel  dien  nie.


Sy  huiwer, 
maar  druk  dan 
tog  deur.  "Wat 
het  jy  hom 
vertel  van  ons 
ooreenkoms,  Phil?  Van 
die  geld?"


"Hy  het 
die  kontrak  deurgegaan. 
Hy  weet  dus 
hoeveel  ek  jou 
betaal  en  vir 
hoe  lank,  maar 
hy  weet  nie 
waarom  ek  die 
geld  elke  maand 
inbetaal  of  in  watter  rekening 
nie.  Hy  het 
tot  sy  eie 
gevolgtrekkings  gekom  en 
ek  gaan  hom 
nie  enlighten  nie. 
As  hy  so 
'n  lae  dunk 
van  sy  pa 
het,  moet  hy 
maar  voortploeter."  Hy 
gee  'n  laggie. 
"Jy  sê  hy 
is  nooit  daar 
nie?"


"Nee.  Hy 
is  meesal  op  die  dam 
uit.  Phil  ... " 
Sy  wik  en 
weeg  voor  sy 
verder  gaan.


"Jy  wil 
weet  waarom  ek 
ingestem  het  tot 
ons  ooreenkoms  as 
ek  dit  nie 
kon  bekostig  nie." 
Hy  vra  nie.


"Hoekom  het 
jy?"


"Ek  wou 
jou  help,  Tibbie. 
Ek  het  gedink 
ek  sou  dit 
kon  deursien  sonder 
om  vas  te 
brand,  maar  die 
swaar  reëns  en 
die  kansellasies  as 
gevolg  daarvan  ... 
"  Hy  sug 
hoorbaar.  "Ek  is 
jammer  oor  die 
hele  ding,  Tibs, 
maar  Ryan  sal 
sorg  dat  alles 
op  koers  


bly.  Soos 
hy  nog  altyd 
gedoen  het  wanneer 
ek  droogmaak."  Hy 
steek  vas  en 
praat  dan  verder. 
"En  ek  het 
al  baie  drooggemaak, 
Tibs,  en  elke 
keer  het  Ryan 
die  kastaiings  uit 
die  vuur  gekrap. 
Dis  dié  dat 
hy  is  soos 
hy  is."


Sy  kyk 
op  deur  die 
venster  toe  dit 
skielik  skemer  raak 
in  die  kantoor. 
'n  Donker  wolk 
sleep  sy  logge 
lyf  langsaam  voor 
die  son  verby. 
"En  dis  daarom 
dat  hy  dink 
dat  ek  jou 
houvrou  is?"


Phil  bly 
stil.


"Ag,  dit 
maak  nie  saak 
nie,  Phil,"  jok 
sy.  "Dis  nog 
net  twee  en 
'n  bietjie  maande, 
dan  is  ek 
van  jou  nek 
af."


"Ek  het 
eintlik  gehoop  jy  sal  nog 
aanbly  op  Nyoni."


Tibbie  staar 
na  die  takke 
van  die  ilalapalms 
wat  skielik  ruk  in
'n  windvlaag.


"Ek  weet 
nog  nie  wat  ek  gaan 
doen  nie,  Phil, 
maar  daar  is 
genoeg  tyd  om 
daaroor  te  besluit. 
Hoe  lank  gaan 
jy  nog  weg 
wees?"


"Ek  is 
nog  net  vanaand 
hier,  maar  Ryan 
het  gereël  dat  ek  môre 
Cape  Vidal  toe 
kan  gaan.  Ek 
gaan  in  sy 
vakansiehuis  daar  bly 
om  'n  bietjie 
uit  te  rus 
en  vis  te 
vang.  Sy  huishoudster 
gaan  na  my 
omsien.  Sy  kom 
vandag  uit  Pietermaritzburg  aan."


Sou  dit 
uit  pligsbesef  of 
liefde  wees  dat 
Ryan  sy  pa 
se  belange  so 
op  die  hart 
dra?  wonder  Tibbie 
toe  sy  die 
foon  oomblikke  later 
neersit.  Sy  kyk 
verras  op  toe 
sy  die  weer 
hoor  grom.  Sy  moet  op 
Kingfisher  kom,  besef 
sy,  anders  sal 
sy  vanaand  aan 
land  moet  slaap 
en  die  chalets 
is  vol.


Die  dam 
is  reeds  opgeklits 
toe  sy  die 
motorbootjie  se  neus 
in  die  rigting 
van  Kingfisher  druk 
en  sy  is 
sopnat  gespat  toe 
sy  daar  kom. 
Die  chalet  skommel 
en  sy  moet 
haar  trap  ken 
om  nie  in 
die  water  te 
beland  toe  sy 
op  die  dek 
klim  nie.  Van 
Ryan  en  Kingfisher 
3  is  daar 
geen  teken  nie.


Die  sluise 
van  die  Zoeloelandse 
hemel  maak  oop  terwyl  sy 
waggelend  in  die 
stort  staan.  Teen 
die  tyd  dat 
sy  droog  en 
weer  aangetrek  is, 
is  Ryan  nog 
nie  terug  nie. 
Ná  'n  oomblik 
se  weifeling  stap 
sy  na  die 
radio.  "Kingfisher  3, 
Kingfisher  3,  kom 
in."


"Waar  de  hel
 is 
jy?  Hoekom  antwoord 
jy  nie  die 
selfoon  nie?"  kom 
Ryan  se  stem 
bars  oor  die 
krakende  luidsprekertjie.


"Op  Kingfisher,"  Sy 
soek  vinnig  deur 
haar  handsak  wat 
sy  op  die 
tafel  neergeplak  het 
op  pad  stort 
toe.  "Lyk  my  ek  het 
die  sel  in 
die  kantoor  vergeet. 
Waar  is  jy?"


"Is  jy 
van  jou  verstand 
af?  Jy  kan 
nie  op  Kingfisher 
bly  in  hierdie 
weer  nie.


En  dit 
sonder  selfoon.  Daar 
is  'n  storm 
aan  die  kom. 
Het  Phil  jou 
dan  niks  geleer 
nie?  Selfs  hy 
oornag  op  land 
in'n  storm.  In 
die  kantore  as 
dit  nie  anders 
kan  nie.  Verdomp, 
ek  het  nie 
gedink  jy  sal 
so  onnosel  wees 
om  op  die 
dam  uit  te 
gaan  nie.  Ek 
dag  jy  is  by  een 
van  die  gaste 
..  ."  Hy 
swets  gefrustreerd.  "Bly 
net  daar.  Ek 
kom  haal  jou."


"Jy  kan 
nie  nou  met 
Kingfisher  3  op 
die  dam  uitgaan 
nie,"  protesteer  sy.


"Ek  het 
klaar  gesukkel  met 
die  deining  op 
pad  hierheen  en 
dit  was  amper 
'n  uur  terug. 
Ek  het  nie 
besef  daar  kom 
'n  storm  nie. 
Ek  dag  dis 
net  'n  reënbui, 
maar  ek  is 
oukei  hier.  Ek 
sal  die  stormanker 
uitgooi  en  alles 
goed  toe-  en  vasmaak."


"Doen  dit, 
maar  ek  kom 
haal  jou  in 
elk  ge-  ...  "  Die 
radio  kraak  die  res  van  die 
woord  dood.


"Nee,  jy 
kan  nie,  dis  te  ... " 
Sy  kyk  misnoeg 
na  die  radio 
toe  dit  hard 
begin  raas  en 
sy  besef  dat 
sy  en  Ryan 
mekaar  nie  meer 
kan  hoor  nie.

Tibbie  is 
van  voor  af 
deurweek  ná  sy 
die  chalet  en 
Kingfisher  2  so 
goed  moontlik  beveilig 
het.  Nadat  sy 
droog  aangetrek  het, 
voel  sy  beter, 
maar  sy  bly 
onrustig  op  en  af  stap 
in  die  huis. 
Die  chalet  is 
onstabiel  in  die 
deining  en  die 
reën  suis  teen 
die  ruite.  Hier 
en  daar  lek 
water  in  fyn 
traanstrepies  teen  die 
mure  af.  'n 
Skielike  windvlaag  laat 
haar  na  vashouplek 
gryp  toe  die  vloer  onder 
haar  kantel.


Sy  krul 
haar  op  die 
rusbank  op  en 
probeer  om  die 
stygende  onrus  in 
haar  tot  bedaring 
te  bring.  Sy 
voel  glad  nie 
so  veilig  as 
wat  sy  graag 
sou  wou  nie, 
maar  dis  haar 
bekommernis  oor  Ryan 
op  die  dam 
wat  haar  keel 
wil  laat  toetrek.


Alhoewel  die 
dam  relatief  gesproke 
nie  so  groot 
is  nie,  kan 
die  golwe  geniepsig 
raak  in  hierdie 
soort  weer.  Sy 
krul  haar  nog 
stywer  op  en 
slaan  haar  arms 
om  haar  lyf, 
skielik  onverklaarbaar  na 
aan  trane.  Sê  nou  die 
boot  het  omgeslaan? 
Ryan  is  waarskynlik 
'n  goeie  swemmer, 
maar  as  dit 
só  reën,  is 
mens  nie  altyd 
seker  watter  kant 
toe  lê  die 
land  nie.  Sê 
nou  sy  kop 
het  die  boot 
se  rand  getref? 
Sê  nou  sy 
sien  Ryan  nooit 
weer  nie?  Sê 
nou  ...


Sy  sluk 
swaar  en  vee 
oor  haar  warm 
oë.  Sê  nou  sy  is 
besig  om  op 
hom  verlief  te 
raak?  'n  Verlammende 
pyn  in  die 
omgewing  


van  haar 
hart  skiet  deur 
haar.  'n  Pyn  wat 
geen  fisieke  oorsaak 
het  nie,  besef 
sy  onmiddellik.  Haar 
vingers  vou  onwillekeurig 
om  haar  mond. 
Hoe  op  aarde 
kon  dit  gebeur 
het?


Want  dis 
waar,  besef  sy 
met  toenemende  ontsetting. 
Sy  kan  hopeloos 
verlief  raak  op  hom.  Ten 
spyte  van  die 
vete  tussen  hulle. 
Ten  spyte  van 
die  misverstande.  Want 
sy  sien  deur 
sy  harde  fasade. 
Sy  sien  die 
man  agter  die 
kwetsende  woorde.  'n 
Man  wat  kritiseer, 
maar  omgee.  'n 
Man  wat  seerkry 
en  daarom  soms 
seermaak,  maar  steeds 
altyd  daar  is. 
Vir  Phil.  En 
nou  ook  vir 
haar.


Gister  het 
sy  die  ware 
Ryan  gesien.  Wanneer 
hy  nie,  volgens 
hom,  Phil  se 
droogmakery  moet  beredder 
nie.  Wanneer  hy 
nie  verdoemende  uitsprake 
in  die  hooggeregshof 
moet  lewer  nie. 
Net  Ryan  Sinclair, 
die  man.  Speels, 
intelligent,  belese  en 
berese.  'n  Man 
met  hoë  môrele 
waardes  en  vele 
talente.  En  daardie 
Ryan  vind  sy 
onweerstaanbaar.


Sy  vou 
haar  arms  om 
haar  bolyf.  As 
hy  iets  moet 
oorkom  ...  As 
sy  hom  nooit 
weer  sal  sien 
nie  ...


'n  Koue 
windvlaag  volg  kort 
op  die  geluid 
van  die  voordeur 
wat  oopruk.


Tibbie  spring 
op  en  sien 
hoe  Ryan  die 
deur  met  moeite 
teen  die  wind 
toedruk.  Hy  draai 
net  betyds  om 
om  haar  te 
vang  toe  sy  op  hom 
afstorm  en  haar 
arms  om  sy 
nek  gooi.


Sy  kom 
skaars  agter  dat 
sy  vir  die 
derde  keer  sopnat 
word  terwyl  sy 
aan  sy  deurweekte 
lyf  vasklou  asof 
sy  hom  nooit 
weer  wil  laat 
gaan  nie.


"En  nou?"


Sy  kyk 
op  in  sy 
gesig  toe  die 
vraag  skor  in 
haar  hare  beland. 
Sy  oë  is 
diepblou.  "Was  jy 
dan  só  bang?"


Sy  knik 
woordeloos.  Hy  streel 
'n  haarsliert  van 
haar  wang  af 
en  vou  sy 
koue  hande  om 
haar  wange.


"Kingfisher  het 
al  erger  storms 
heeltemal  goed  deurstaan."  Daar 
is  iets  oneindig 
teer  in  sy 
felblou  oë.


Tibbie  skud 
haar  kop.  "Ek 
was  nie  bang 
om op  Kingfisher  te 
wees  nie."  Die 
blou  verdonker  tot 
die  kleur  van 
baie  diep  seewater. 
Sy  stem  is 
grof  toe  hy 
praat.  "Waaraan  het 
ek  dan  hierdie 
onverwagte  verwelkoming  te 
danke?"


Sy  sluk. 
"Ek  was  bang 
jy  kom  nie 
hier  uit  nie. 
Dat  jy  iets 
oorgekom  het.  Ek 
was  bang  ek 
sien  jou  nooit 
weer  nie."  Die 
voorafgaande  angsoomblikke,  en  die  verligting 
om  hom  te 
sien,  maak  dat 
sy  niks  anders 
as  eerlik  kan 
wees  nie.


"Tibbie  ... " 
Sy  stem  breek 
en  hy  druk 
haar  styf  teen 
hom  vas,  sy 
wang  warm  teen 
haar  slaap.  "Ek 
was  byna  mal 
van  bekommernis  toe 
ek  besef  jy 
is  alleen  hier 
op  die  dam." 
Hy  verslap  sy 
greep  en  kyk 
af  na  haar.  "Hemel,  Tibbie 
...  "  En 
dan  is  sy 
mond  op  hare.  


Sy  voel 
skaars  die  warm 
trane  wat  oor  haar 
wange  stroom.  Al 
waarvan  sy  bewus 
is,  is  die 
verligting  om  hom 
weer  te  sien 
en  'n  gevoel 
in  haar  binneste 
só  intens  dat 
dit  pyn.  Sy 
klamp  haar  hand 
in  sy  druipnat 
hare  en  trek 
sy  kop  nog 
nader  aan  hare.


Hy  kreun 
teen  haar  lippe, 
tel  haar  met 
'n  swaaibeweging  op 
en  dra  haar 
effens  wankelend  in  die  skommelende 
chalet  na  haar 
kamer.  Net  toe 
hulle  by  die 
bed  kom,  gooi 
'n  windvlaag  hom 
van  balans  af. 
Tibbie  gee  'n 
verskrikte  laggie  toe 
hulle  op  die 
bed  neertuimel.


Met  sy 
hartklop  sterk  en 
dawerend  teen  hare 
lig  hy  sy 
kop  en  kyk 
af  na  haar. 
Hy  vee  haar 
hare  uit  haar 
gesig.  "Jy  maak 
my  mal,  Tibbie,"


Ek  weet, 
dink  sy  terwyl 
sy  in  sy 
oë  opstaar.  Maar 
dis  my  lyf 
wat  jou  mal 
maak,


nie  ek, 
Tibbie,  nie.  Want 
jy  dink  ek 
is  skaars  meer 
as  'n  prostituut. 
Sy  verstyf  by 
die  besef.  En 
dan  ontspan  sy 
weer.  Dit  maak 
seer,  maar  dit 
maak  nie  saak 
nie.  Want  as  sy  net 
hierdie  een  aand 
syne  kan  wees, 
net  vir  een 
aand  kan  voel 
asof  sy  vir 
hom  iets  beteken, 
sal  sy  móre 
die  gevolge  dra. 
Sy  wil  niks 
verder  as  nou 
dink  nie,  besluit 
sy.  Vanaand  wil  sy  elke 
oomblik  van  hul 
nabyheid  koester.  Sy 
trek  sy  kop 
nader,  maar  hy 
hou  ineens  sy 
nek  styf.


Iets  onpeilbaars 
flits  in  sy  oë  en 
dan  staan  hy 
meteens  langs  die 
bed  en  kyk  af  na 
haar.  "Jy  maak 
my  mal,  Tibbie," 
herhaal  hy,  "maar 
ek  gaan  nie  vir  daardie 
truuk  val  nie."


Hy  draai 
weg,  druk  sy 
hande  in  sy 
broeksakke  en  kyk 
dan  weer  na 
haar.


"Dit  was 
'n  goeie  en 
baie  oortuigende  probeerslag, 
maar  ek  is 
te  lank  in 
die  land."


"Wat  bedoel 
jy?"  vra  sy 
verward.


"Ek  weier 
om  Phil  te 
vervang  as  die 
gans  wat  die 
goue  eiers  lê."


Sy  sit 
regop  en  kyk 
hom  verslae  aan. 
"Dink  jy  so  min  van 
jouself?"  vra  sy 
skor.


"Inteendeel.  Ek 
ag  myself  te 
hoog  om  my 
aan  die  pyn  en  vernedering 
bloot  te  stel 
wat  enige  verbintenis 
met  jou  noodwendig 
sal  meebring."  Sy 
blik  spreek  van 
minagting.  "Jy  sien, 
ek  weet  wie 
en  wat  jy 
is,  Tabitha  Tredoux. 
Dit  het  'n 
rukkie  geneem  vir 
die  pennie  om 
te  drop,  maar 
terwyl  ek  die 
golwe  op  pad 
hierheen  getrotseer  het, 
het  ek  onthou. 
Miskien  was  dit 
die  angs  oor 
jou  veiligheid  wat 
my  geheue  aan 
die  werk  gesit 
het."


Hy  vee 
oor  sy  oë. 
"Jy  lyk  baie 
anders  met  jou 
hare  soveel  langer 
en  los.  Met 
so  min  grimering 
en  in  informele 
klere.  En  jy 
is  kleiner  as 
wat  ek  jou 
onthou  het.  Maar 
jou  oë  en  jou  mond 
...  Dis  wat 
my  daardie  dag 
in  die  hof  al  opgeval 
het."


Hy  trek 
'n  stoel  nader 
en  gaan  sit 
oorkant  haar.  Met 
sy  elmboë  op 
sy  knieë  en 
sy  hande  inmekaargevleg,  kyk 
hy  haar  deurdringend 
aan.  "Om  die 
waarheid  te  sê, 
ek  kon  net 
met  die  grootste 
moeite  my  oë 
van  jou  afhou 
daardie  dag.  Iets 
in  jou  het 
my  onverklaarbaar  aangetrek. 
Ek  het  tussen 
die  sake  deur 
mal  planne  in 
my  kop  gemaak 
om  uit  te 
vind  wie  jy 
is.  Om  jou  uit  te 
nooi  vir  ete 
of  koffie  of 
enigiets,  solank  ek  jou  net 
beter  kan  leer 
ken.  Dis  eers 
toe  ek  agtergekom 
het  vir  watter 
saak  jy  daar 
is,  dat  ek 
tot  my  sinne 
gekom  het."


Tibbie  kan 
hom  net  sprakeloos 
aankyk.


"Enigiemand  wat 
met  'n  aartsskelm 
soos  Shaun  Dickson 
deurmekaar  was,  is 
vir  my  al 
klaar  verdag.  Maar 
as  jy  net 
een  van  die 
vele  misleide  vrouens 
was wat  vir  sy 
gladdebek  sjarme  geval 
het,  kon  ek 
nog  verby  dit 
kyk.  Die  feit 
dat  jy  deel 
was  van  Tradewinds, 
was  egter  die 
finale  nekslag.  Ek 
weier  om  enigiets 
te  doen  te 
hê  met  iemand 
wat  by  dwelmhandel 
betrokke  is.  Daar 
is  niks  op 
hierdie  aarde  wat 
vir  my  meer 
laakbaar  is  nie."


Tibbie  se 
mond  val  oop. 
Sy  skud  haar 
kop.  "Tradewinds  het 
niks  te  doen 
gehad  met  dwelmhandel 
nie.  Dit  was 
'n  invoer-uitvoer-besigheid.  Ek 
het  dit  eiehandig 
van  die  grond 
af  opgebou  en 
ek  sal  nooit 
enigiets  met  dwelms 
te  doen  hê 
nie!"


Ryan  gee 
'n  bitter  laggie. 
"Ag,  kom  nou, 
Tibbie.  As  jy 
nie  deelgeneem  het 
nie,  moes  jy 
ten  minste  gesien 
het  dat  'n 
groot  deel  van 
die  gaste  met 
hul  neuse  op  die  koffietafel 
gesit  het  tydens 
daardie  wilde  partytjies 
wat  julle  gehou 
het.  Dis  alombekend 
en  dis  seker 
net  'n  kwessie 
van  tyd  voordat 
daar  genoeg  bewyse 
sal  wees  om 
Dickson  en  sy 
trawante  vas  te 
trek.  Dit  het 
'n  prokureursvriend  destyds 
baie  duidelik  aan  my  laat 
blyk."


Tibbie  kyk 
hom  verdwaas  aan. 
"Waarvan  praat  jy?"


"Jy  bluf 
my  nie,  maar 
as  jy  wil 
hê  ek  moet  dit  vir 
jou  uitspel  ... 
Ek  praat  van 
kokaïen."


Haar  oë 
rek.  "Jy  is 
heeltemal  Iaf ! Daar  is 
baie  gedrink  en 
gefuif,  ja,  maar 
... "  En  dan 
onthou  sy  hoe 
Shaun  gereeld  van 
die  gaste  na 
een  van  die 
kleiner  onthaalvertrekke  geneem 
het.  "Sien  om 
na  die  res, 
Tabs,"  het  Shaun 
by  feitlik  elke 
partytjie  gesê,  "ek 
beklink  net  gou 
'n  deal  vir 
ons."


Dis  een 
van  die  redes 
waarom  sy  die 
partytjies  verduur  het, 
al  was  dit 
met  toenemende  teensin. 
Shaun  het  haar 
verseker  dat  die 
beste  transaksies  beklink 
word  terwyl  mense 
sosiaal  verkeer.


Ryan  skud 
sy  kop.  "Dit 
help  nie  om 
Miss  Innocent  met 
my  te  speel 
nie,  Tibbie.  Ek 
weet  Shaun  Dickson 
het  jou  geswendel, 
maar  ek  laat 
my  nie  vertel 
dat  'n  bekwame 
en  suksesvolle  besigheidsvrou  soos 
jy  nie  geweet 
het  wat  agter 
die  skerms  aangaan 
nie."


Hy  druk 
met  sy  hande 
op  sy  knieë 
en  kom  orent. 
"Ek  begryp  nou 
ook  waarom  jy 
so  'n  astronomiese 
bedrag  per  maand 
nodig  het.  Kokaïen 
is  'n  duur 
stokperdjie."  Hy  kyk 
haar  met  'n  onpeilbare  uitdrukking 
in  sy  oë 
aan.  "Ek  kry 
jou  jammer,  Tibbie, 
want  jy  het 
op  'n  paadjie 
beland  wat  net 
na  ondergang  kan 
lei.  En  ek 
is  nie  bereid 
om  deel  daarvan 
te  wees  nie. 
Dit  grief  my 
dat  ek  vir 
die  volgende  twee 
maande  jou  verslawing 
moet  finansier,  maar 
ek  het  Phil 
belowe  omdat  ek 
hom  nie  wou 
ontstel  nie."


Tibbie  kan 
hom  net  sprakeloos 
aankyk.


Daar  is'n 
vreemde  mengsel  van 
spyt  en  verwyt 
in  sy  oë. 
"Ek  het  eers 
gedink  dis  beter 
as  jy  hier 
bly,  weg  uit 
die  stad  waar 
jy  waarskynlik  vinniger 
jou  eie  ondergang 
sal  bewerkstellig,  maar 
nou  dink  ek 
dit  sal  beter 
wees  as  jy  nie  hier 
is  wanneer  Phil 
terugkom  nie.  Ek 
sal  'n  storie 
uitdink  om  aan 
hom  te  verduidelik 
waarom  jy  weggaan, 
maar  móre  wil 
ek  jou  weg 
hê  van  Nyoni 
af.  Ek  sal 
reël  vir  vervoer 
en  jou  genoeg 
geld  gee  om 
in  Durban  te 
kom  en  verblyf 
daar  te  kry. 
Sodra  ek  seker 
is  dat  jy 
werklik  uit  ons 
hare  is,  sal 
ek  die  volgende 
twee  maande  se 
geld  in  jou 
bankrekening  oorplaas,  maar 
net  as  jy 
onderneem  om  nooit 
weer  vir  Phil 
te  kontak  nie.  Twee  maande 
behoort  jou  genoeg 
tyd  te  gee 
om  'n  nuwe  'weldoener'  te 
vind  om  jou 
siek  lewensnessie  uit 
te  veer.  Mag 
die  hemele  hom 
behoed."  Hy  draai 
om  en  klik 
die  deur  saggies 
agter  hom  toe.


Sy  staar 
verslae  na  die  toe  deur. 
Die  storm  buite 
het  bedaar,  kom 
sy  terloops  agter 
toe  die  storm 
in  haar  fel 
losbars.


Tibbie  klim 
saam  met  die 
ander  passasiers  uit 
toe  die  Translux-bus 
die  volgende  middag 
in  Richardsbaai  stilhou. 
Sy  rek  haar  bene 
en  stap  dan 
na  die  kafeetjie 
langs  die  vulstasie.


Dwelmsmokkelaar  vasgetrek 
in  Rio,  lees 
sy  terloops  die 
hoofopskrif  van  die 
koerante  wat  in 
'n  hopie  langs 
die  toonbank  lê 
terwyl  sy  in 
die  ry  staan 
en  wag  om  vir
 haar 
koeldrank  te  betaal. 
En  dan  rek 
haar  oë  toe 
sy  Shaun  op 
die  foto  herken.


Sy  tel 
die  boonste  koerant 
met  bewende  hande 
op,  betaal  in 'n 
dwaal  daarvoor  en 
vir  die  koeldrank 
en  stap  met 
knakkende  knieë  na 
die  bus.  Sy 
gee  haarself  skaars 
kans  om  haar 
sit  te  kry  voor  sy 
vlugtig  deur  die 
hoofberig  en  dan 
deur  die  opvolgberig 
op  bladsy  drie 
lees.


Dan  leun 
sy  met  haar 
kop  terug  teen 
die  sitplek  se 
kopstut  en  maak 
haar  oë  toe. 
Die  res  van 
die  rit  na 
Durban  voel  soos 
'n  droom.  Dis 
eers  toe  sy 
op  die  stasie 
met  haar  bagasie 
langs  haar  staan 
dat  sy  min 
of  meer  na 
die  werklikheid  terugkeer.


"Taxi,  Madam?"


Sy  kyk 
verward  na  die 
Indiër  wat  haar  aanspreek.  Dan 
knik  sy.  "Umhlanga,  please," 
besluit  sy  op 
die  ingewing  van 
die  oomblik  en 
stuur  'n  skietgebedjie 
op  dat  Lori 
en  Fletch  die 
komende  langnaweek  na 
hul  vakansiewoonstel  op 
Umhlanga  sal  kom. 
Dat  hulle  nie 
weer  êrens  in 
Afrika  besig  is 
met  navorsing  oor 
varswatersisteme  soos  so 
dikwels  die  geval 
is  nie.  En 
dat  hulle  bereid 
sal  wees  om 
haar  te  help.

Tibbie  staar 
ingedagte  uit  oor 
die  see  vanaf 
die  balkon  van 
Lori-hulle  se  luukse 
woonstel  op  Umhlanga 
wat  sy  al 
die  afgelope  twee 
maande  by  hulle 
huur.  Hulle  was 
nie  die  enigste 
van  haar  vriende 
van  voor  die 
Shaun-sage  wat  haar 
gehelp  en  ondersteun 
het  toe  sy 
hierheen  gekom  het  van  Nyoni 
af  nie.


Een  na 
die  ander  het 
haar  vriende  haar 
gekontak  ná  Shaun 
se  arrestasie  toe 
dit  uit  die 
mediaberigte  duidelik  geword 
het  dat  sy 
niks  met  sy 
smokkelnetwerk  te  doen 
gehad  het  nie. 
Toe  eers  moes 
sy  uitvind  dat 
almal  vermoed  het 
wat  Tradewinds  in 
werklikheid  in-  en 
uitgevoer  het  terwyl 
Shaun  die  saak 
bestuur  het.  Tóé 
eers  het  sy 
besef  waarteen  hulle 
haar  destyds  so 
diplomaties  probeer  waarsku 
het,  en  waarom 
hulle  hul  vriendskap 
onttrek  het  toe 
sy  blindelings  met 
die  verhouding  voortgegaan 
het.


So  baie 
dinge  het  gebeur 
sedert  sy  weg 
is  van  Nyoni, 
dink  sy  vreugdeloos, 
en  tog  so 
min  wat  werklik 
saak  maak.  Haar 
lewe  is  weer 
op  koers.  En 
tog  leeg.


Maar  die 
afgelope  paar  maande 
het  sy  tot 
baie  insigte  gekom. 
Oor  haarself.


Haar  lewe. 
Sy  het  besef 
dat  sy  telkens 
probeer  vlug  het. 
Soos  'n  swerfvoël 
van  die  een 
nes  na  die 
ander.  Van  die 
Rand  af  ná 
haar  ouers  se 
dood.  Van  die 
woonstel  na  La 
Lucia.  Vir  naweke 
Ballito  toe.  Nyoni 
toe  ná  die 
hofsaak  en  die 
ongeluk.  Terug  Durban 
toe  van  Nyoni 
af.  Sy  het 
besef  sy  is 
moeg  geswerf.  En 
sy  het  besef 
dat  sy  die 
Tibbie  wil  wees 
wat  sy  bedoel 
is  om  te 
wees,  die  een 
wat  sy  op 
Nyoni  ontdek  het.


Daardie  insig 
het  ook  tot 
ander  insigte  gelei. 
Oor  haar  gevoelens 
vir  Ryan.


Oor  haar 
behoefte  om  die 
aantrekkingskrag  tussen  hulle 
verder  te  voer, 
'n  kans  te 
gee  om  tot 
wasdom  te  kom 
onder  normale  omstandighede.


Die  teleurstelling  dat 
hy  haar  nie 
gekontak  het  nadat 
haar  onskuld  aan 
die  lig  gekom 
het  nie,  het 
haar  in  'n 
donker  put  gedompel. 
Nog  erger  was 
die  besef  dat 
dit  in  elk 
geval  onmoontlik  was 
dat  daar  enigiets 
uit  hul  gevoelens 
vir  mekaar  kon 
voortspruit.  Want  selfs 
al  sou  sy 
fisieke  begeerte  na 
haar  in  liefde 
kon  ontwikkel,  leef 
hulle  in  twee 
wêrelde  -  en 
hy  in  die  wêreld  waarin 
sy  nooit  weer 
vasgevang  wil  wees 
nie.










Sy  sug 
diep.  Sy  mis 
die  lewe  op 
Nyoni,  die  ritme 
van  die  natuur. 
Sy  mis  Phil. 
Daar  gaan  nie 
'n  dag  verby 
dat  sy  nie 
wonder  wat  Ryan 
hom  vertel  het nie, 
maar  sy  het 
by  haar  ooreenkoms 
met  hom  gehou. 
Sy  het  Phil 
nooit  weer  gekontak 
nie.  En  hy 
ook  nie  vir 
haar  nie.


Ná  die 
opslae  wat  Shaun 
se  arrestasie  gemaak 
het,  het  sy  een  uitgebreide 
tydskrifonderhoud 
toegestaan,  en  toe 
met  behulp  van 
haar  herwonne  vriendekring 
vir  alle  praktiese 
doeleindes  van  die 
aardbol  af  verdwyn. 
Sy  het  tyd 
nodig  gehad  om 
haar  ekwilibrium  te 
vind.  Objektiewe  besluite 
oor  haar  toekoms 
te  neem.  En 
nou  het  Lori 
haar  nog  een 
laaste  guns  bewys 
om  die  laaste 
deel  van  haar 
Nyoni-lewe  te  beredder.


Sy  sug 
en  stap  weer 
die  woonstel  binne. 
Sy  skuif  die 
glasdeure  toe  en 
kyk  na  die  paar  koffers 
en  bokse  wat 
in  die  sitkamer 
staan.  


Móre  sluit 
sy  nog  'n 
episode  in  die 
lewe  van  Tabitha 
Tredoux  af,  dink 
sy  wrang.  Móre 
begin  sy  wéér 
van  voor  af. 
Ouer  en  wyser 
as  voorheen.  En 
hartseerder  as  ooit.


Maar  sy 
sal  ook  hierdie 
gemis  aan  Ryan, 
hierdie  gevoel  van 
verlies  as  sy 
aan  hom  dink, 
oorleef  en  te 
bowe  kom.  Soos 
sy  al  soveel 
dinge  te  bowe 
moes  kom.


Dis  nog 
net  vanaand  wat 
sy  agter  die 
rug  moet  kry  en  dan 
is  dit  sy 
en  die  plasie 
naby  Howick  waar 
sy  'n  Nyoni 
in  die  kleine 
vir  haar  gaan 
skep.  Daar  sal 
nou  wel  nie 
'n  dam  met 
drywende  chalets  wees 
nie,  maar  daar 
is  'n  rivier 
en  baie  bome 
waarin  sy  beplan 
om  platformpies  te 
laat  aanbring  as 
uitkykpunte  vir  voëlliefhebbers.  Die 
chalets  sal  sy 
op  stelte  langs 
die  oewer  bou 
en  so  posisioneer 
dat  elkeen  privaat 
is.


Sy  stap 
deur  na  die 
ruim  slaapkamer  en 
gaan  staan  voor 
die  spieël.  Sy 
trek  'n  kam 
deur  haar  hare 
wat  nou  skouerlengte 
is  en  bekyk 
haar  dan  op 
en  af.  Sy 
het  nog  gewig 
verloor  en  is 
amper  te  skraal, 
maar  die  bedrieglik 
eenvoudige  swart  rokkie 
met  die  diep 
V-hals  wys  haar 
bates  ten  beste 
af.  Vir  die 
geleentheid  het  sy 
swaarder  as  gewoonlik 
gegrimeer.  Sy  lyk 
vroulik  en  elegant. 
Weer  suksesvol  en 
in  beheer.  Nou 
moet  sy  net 
hoop  sy  kan 
haar  emosies  onder 
beheer  hou.


"Hy  is 
toevallig  in  Durban 
vir  'n  saak, 
dus  hoef  jy 
nie  deur  te 
ry  Maritzburg  toe 
nie,"  het  Lori 
haar  laat  weet. 
"Ek  het  die 
afspraak  gemaak  vir 
halfagt  by  die 
Mermaid's  Slipper.  Jy 
ken  dit  seker? 
Daardie  upper  class 
skemerkelkplekkie  met  die 
wonderlike  see-uitsig.  Ek 
het  gesê  ek 
wil  iets  baie 
vertroulik  met  hom 
bespreek."  Lori  het 
gelag.  "Hy  was 
nie  baie  gelukkig 
nie,  maar  het 
ingestem  toe  ek 
vir  hom  sê 
dit  gaan  oor  'n  dwelmsaak."


En  nou 
is  sy  op 
pad  om  Ryan 
Sinclair  in  daardie 
felblou  oë  te 
gaan  kyk  en  dan  die 
stukke  van  haar  lewe  finaal 
aanmekaar  gelym  te  kry  om 
die  volgende  fase 
te  begin.


Hy  sit 
by  'n  tafeltjie 
in  een  van 
die  komvensters  wat 
oor  die  see 
uitkyk.  Sy  hare 
is  korter  as 
wat  sy  onthou. 
Sy  skouers  breed 
in  die  formele 
hemp,  die  dasknoop 
effens  losgemaak.


Sy  stap 
met  lam  bene 
tot  langs  die 
tafel.  Sy  gesig 
dra  'n  moeë 
trek  en  sy  oë  is 
troebel  toe  hy 
opkyk.  'n  Uitdrukking 
van  volkome  verdwasing 
flits  oor  sy 
gesig  voordat  hy 
'n  neutrale  gesigsuitdrukking  herwin 
en  opstaan.


"Tibbie,"  Sy 
stem  verklap  dat  hy  nog 
nie  heeltemal  oor 
die  skok  is 
nie.  "Wat  maak 
jy  hier?"


"Hallo,  Ryan. 
Lori  Fletcher  het  'n  afspraak 
namens  my  gemaak."


Hy  kyk 
haar  'n  oomblik 
stip  aan.  Sy 
is  nie  seker 
of  hy  haar 
dalk  wil  wegstuur 
of  net  steeds 
oorbluf  is  nie. 
Maar  dan  wen 
goeie  maniere  klaarblyklik 
oor  wat  dit 
ook  al  is 
wat  hy  gevoel 
het.  "Sit."  Hy 
trek  die  stoel 
oorkant  syne  vir 
haar  uit.


"Dankie."


" 'n  Glasie 
wyn?"  Hy  beduie 
na  die  bottel 
wat  naby  sy 
halwe  glas  staan. 
"Dit  sal  lekker 
wees."  En  broodnodig, 
dink  sy  terwyl 
sy  die  effek 
wat  hy  op  haar  het, 
probeer  teenwerk  deur 
haar  bene  oor 
mekaar  te  vou. 
"Ek  is  jammer 
oor  die  cloak 
en  dagger  manier 
waarop  ek  die 
afspraak  gereël  het, 
maar  ek  het 
geweet  jy  sal 
my  nie  wil 
sien  nie  en 
ek  het  iets 
om  af  te 
handel.  Met  jou, 
aangesien  ek  belowe 
het  om  nie 
weer  vir  Phil  te  kontak 
nie."


Hy  hou 
die  glas  wyn 
effens  terug  toe 
sy  dit  by  hom  wil 
neem.  "En  waarom 
dink  jy  ek 
sou  jou  nie  wou  sien 
nie?"


"Die  feit 
dat  jy  my 
nooit  weer  gekontak 
het  nie,  selfs 
ná  die  mediaberigte 
en  die  tydskrifartikel,  spreek 
vanself'  Sy  neem 
'n  slukkie  toe 
hy  die  glas 
vir  haar  aangee. 
Haar  keel  voel 
droog  en  krapperig 
van  spanning.  "Dankie."


Hy  sit 
terug  in  sy 
stoel,  skud  dan 
sy  kop  en 
leun  weer  vorentoe. 
"Ek  wou  jou 
kontak  toe  ek 
van  Dickson  se 
arrestasie  gehoor  het, 
maar  ...  Wel, 
ek  het  gedink 
jy  sal  nie 
van  my  wil 
hoor  na  alles 
wat  ek  kwytgeraak 
het  nie."


Sy  kyk 
hom  skepties  aan. 
"Hoekom  wou  jy 
my  kontak?"


Ryan  se 
glas  bewe  effens 
toe  hy  dit 
neersit.  "Om  te 
hoor  of  jy 
oukei  is  en 
om  jou  om 
verskoning  te  vra. 
Onder  meer."


Tibbie  ontspan 
meteens  en  haal 
haar  skouers  effens 
op.  "Dis  nie 
nodig  nie.


Jy  het 
verkeerde  afleidings  gemaak 
oor  my  betrokkenheid 
by  Tradéwinds.  Lori 
Fletcher  en  haar 
man  ook.  Ek 
hou  dit  nie 
teen  julle  nie. 
Dis  net  myself 
wat  ek  nie 
kan  vergewe  dat 
ek  so  onnosel 
was  nie.  In 
die  drie  jaar 
moes  ek  iéts 
agtergekom  het,  maar 
ek  het  eerlikwaar 
nie.  Ek  het 
my  flou  gewerk 
en  die  res


van  ons 
lewe  was  een 
dolle  mallemeule  van 
partytjies,  reise  en  wat  nog. 
Daar  was  nooit 
genoeg  tyd  om 
te  gaan  sit  en  bestek 
op  te  neem 
van  dinge  wat 
eintlik  voor  die 
hand  liggend  was 
nie."


Ryan  kyk 
haar  peinsend  aan. 
"Shaun  Dickson  is 
gewetenloos  en  'n 
aartsskelm.  'n  Teksboek-swendelaar  - 
sjarmant,  aantreklik,  sexy, 
flambojant.  Alles  toerusting 
wat  hy  gebruik 
om  vrouens  uit 
hul  geld  te 
swendel.  Jy  was 
vir  hom  besonder 
waardevol  omdat  jy 
'n  in-en-uitvoerbesigheid  gehad 
het.  Dis  dié 
dat  hy  so 
lank  met  jou 
deurmekaar  was  en 
soveel  moeite  gedoen 
het  om  jou 
in  die  duister 
te  hou  oor 
sy  ware  aktiwiteite."  Ryan 
huiwer.  "Dit  het 
my  'n  rukkie 
geneem  om  te 
sien  hoe  die 
legkaart  inmekaarpas."


Sy  wag 
dat  hy  verder 
gaan  terwyl  hy 
nadenkend  oor  sy  ken  vryf.


"My  mensekennis 
het  my  sleg 
in  die  steek 
gelaat”.  Hy  takseer 
haar  met  sy  helderblou 
blik.  "Maar  daar 
is  tog  een 
ding  wat  ek 
nie  uitgewerk  kon 
kry  nie,  en 
Phil  het  soos 
'n  oester  toegeklap 
toe  hy  besef 
dat  ek  jou 
weggestuur  het.  Om 
die  waarheid  te 
sê,  hy  weier 
nou  nog  om 
met  my  te  praat."  Ryan 
gee  'n  wrang 
laggie.  "Alle  gesprekke 
tussen  ons  vind 
deur  Bambonani  plaas."


Tibbie  glimlag 
stram.  "Hoe  gaan 
dit  met  Phil? 
Ek  het  sy 
dokter  'n  paar 
keer  gebel  om 
te  hoor  hoe 
dit  met  sy 
gesondheid  gaan  en 
dié  het  my 
verseker  dat  hy 
weer  springlewendig  is, 
maar  hoe  gaan 
dit  werklik  met 
hom?"


Sy  weet 
sy  stel  die 
oomblik  van  waarheid 
uit.  Sy  sal 
Ryan  móét  vertel 
wat  agter  die 
ooreenkoms  tussen  haar 
en  Phil  lê, 
maar  sy  is  bang  hy 
glo  haar  nie. 
Bang  hy  maak 
weer  die  verkeerde 
afleidings.


"Hy  is 
weer  die  ou 
Phil.  Net  meer 
befoeterd."  


"En  Nyoni?"


"Die  gereelde 
besoekers  kla  oor 
die  pretty  little 
guide  wat  nie 
meer  daar  is 
om  hul  voëlkykery 
op  te  kikker 
nie,  maar  verder 
goed.  Ek  moes 
geld  instoot  om 
die  gaping  te 
vul  wat  jy 
in  die  koffers 
gelaat  het,  maar 
dis  'n  goeie 
belegging."


Hy  meet 
haar  met  sy 
oë.  "En  dis 
wat  ek  nie 
verstaan  nie,  Tibbie. 
Die  ding  tussen 
jou  en  Phil 
en  die  rede 
agter  die  geld 
wat  jy  uit 
hom  gekry  het. 
Ek  kan  nog 
verstaan  dat  hy 
jou  onder  die 
omstandighede  finansieel  wou 
bystaan,  maar  die 
bedrae  wat  in 
jou  rekening  gedeponeer 
is  ...  Dit 
oorskry  verreweg  die 
grense  van  gewone 
finansiële  hulp.  Kan 
jy  my  kwalik 
neem  dat  ek 
iets  sinisters  vermoed 
het?"


Tibbie  haal 
diep  asem  voor 
sy  begin  praat. 
"Phil  het  op 
'n  baie  moeilike 
tydstip  in  my 
lewe  sy  hand 
na  my  uitgesteek. 
Ek  het  lief 
geraak  vir  hom, 
Ryan. As  mens,  as 
Phil.  Hy  was 
vir  my  'n 
kruis  tussen  'n 
pa,  'n  vriend 
en  'n  beskermengel.  Ek 
dink  hy  het 
in  my  'n 
dogter  gesien,  iemand 
vir  wie  hy 
iets  kon  beteken, 
en  ek  dink 
dit  was  vir 
hom  lekker  om 
geselskap  van  'n 
meer  permanente  aard 
as  die  gaste 
op  Nyoni  te 
hê.  Daar  was 
nooit  naastenby  enigiets 
seksueels  tussen  ons 
nie."


Toe  sy 
eers  begin,  is 
Tibbie  heimlik  verstom 
dat  sy  so  rustig  met 
Ryan  kan  praat, 
maar  daar  het 
'n  kalmte  oor 
haar  gekom  wat 
baie  met  sy 
genaakbare  houding  te 
doen  het  en 
veral  met  die 
dinge  wat  sy 
die  afgelope  tyd 
bepeins  en  besluit 
het.


Ryan  kyk 
af  op  sy 
ineengestrengelde  hande  en 
knik  stadig.  "Ek 
besef  dit  nou." 
Hy  ontvleg  sy 
vingers,  tel  sy 
wynglas  op  en 
sit  dit  dan 
weer  neer.  "Maar 
toe  was  ek 
blind  vir  die 
aard  van  die 
gehegtheid  tussen  julle. 
As  gevolg  van 
die  groot  bedrae 
geld  wat  hy 
aan  jou  betaal 
het,  maar  ook 
...  Ek  vermoed 
dis  omdat  ek 
gedink  het  alle 
mans  voel  oor 
jou  soos  ek 
vanuit  die  staanspoor 
oor  jou  gevoel 
het."  Hy  glimlag 
skewerig.


Tibbie  hou 
sy  blik  sekondes 
lank,  besluit  dan 
tog  om  dapper 
te  wees.  "En 
hoe  het  jy 
gevoel,  Ryan?"


Hy  staar 
'n  oomblik  lank 
na  sy  vingers 
terwyl  hy  sy 
wynglas  aan  die 
steel  in  die 
rondte  draai.  Dan 
kyk  hy  op. 
"Vandat  ek  my 
oë  die  eerste 
keer  op  jou 
gelê  het  in 
daardie  hof  ... 
Dis  asof  ek 
iets  in  jou 
herken  het.  En 
toe  ek  jou  die  eerste 
keer  weer  op 
Nyoni  sien,  het 
ek  jou  nie 
onmiddellik  geëien  nie, 
maar  ek  dink 
my  onderbewussyn  het 
jou  herken.  Jy 
het  met  jou 
kop  op  my 
pa  se  skoot 
gelê  en  ek 
het  gedink  Phil 
het  weer  met 
sy  streke  begin 
soos  ná  my 
ma  se  dood. 
Dit  was  'n 
skok,  maar  die 
grootste  skok  was 
dat  ek  een 
kyk  na  daardie 
lang  bruin  bene 
in  die  kortbroekie 
gegee  en  geweet 
het  ... "  Sy 
stem  raak  skor. 
"Ek  was  vasgevang 
in  'n  vlaag 
jaloesie  soos  ek 
nog  nooit  vantevore 
ervaar  het  nie. 
En  jaloesie  is 
nie  'n  emosie 
wat  ek  ken 
nie  en  ek 
verafsku  dit  ook 
in  ander."


Tibbie  kyk 
hom  sprakeloos  aan.


"Daardie  laaste 
aand  op  Kingfisher 
het  ek  vir 
jou  gesê  jy  maak  my 
mal."  Hy  glimlag 
ongemaklik.  "Ek  dink 
dis  presies  wat 
gebeur  het.  Ek 
het  'n  bietjie 
mal  geraak.  Van 
frustrasie.  Van  magteloosheid.  Miskien 
het  die  feit 
dat  ek  so  oorwerk  was 
daartoe  bygedra,  maar 
ek  dink  dit 
was  die  onverwagsheid 
en  die  intensiteit 
van  die  gevoelens 
wat  jy  in 
my  losgemaak  het 
wat  my  oordeelsvermoë  laat 
padvat  het.  Ek 
is  ook  nie 
van  nature  so 
kwetsend  as  wat 
ek  teenoor  jou 
was  nie,  Tibbie, 
Inteendeel.  Ek  wil 
jou  ook  daaroor 
om  verskoning  vra."


Tibbie  kan 
hom  'n  rukkie 
lank  net  aanstaar. 
Sy  sluk  swaar. 
"Ons  raak  almal 
van  tyd  tot 
tyd  'n  bietjie 
mal.  Kyk  maar 
na  my  met  die  Shaun-ding. 
Maar  dis  nou 
alles  verby"


"Is  dit?" 
Sy  stem  is 
diep  en  grinterig 
en  sy  weet 
dadelik  dat  hy 
nie  na  Shaun 
verwys  nie.


Sy  laat 
sak  haar  blik 
en  begin  in 
haar  handsak  vroetel 
-  deels  om  meer  haar  innerlike  balans 
te  vind  en 
deels  omdat  sy 
wil  afhandel  wat 
sy  weet  sy 
moet.


Sy  haal 
'n  koevert  uit 
en  gee  dit 
vir  hom.


Hy  frons. 
"Jy  het  nie  my  vraag 
beantwoord  nie.  Is 
alles  verby?"


"Maak  oop," 
ignoreer  sy  weer 
die  vraag,  nog 
nie  gereed  om 
vir  hom  te 
sê  dat  sy 
meer  verwag  as 
net  die  vervulling 
van  vleeslike  


begeerte  nie. 
Onder  meer  vertroue, 
maar  nog  baie 
meer  as  dit.


Ryan  vroetel 
met  die  flap 
en  trek  dan 
twee  flentertjies  papier 
uit  die  koevert 
voor  hy  vraend 
na  haar  kyk.


"Dis  'n 
opsomming  van  al  die  geld 
wat  Phil  in 
my  rekening  gedeponeer 
het  en  'n 
tjek  wat  die 
bedrag  dek,  plus 
ruim  rente."


Hy  kyk 
weer  na  die 
twee  blaadjies  en 
skud  sy  kop. 
"Dis  'n  sessyferbedrag,  Tibbie. 
Dis  nie  die 
soort  tjek  wat 
'n  mens  kan 
uitskryf  nadat  jy 
alles  verloor  het 
nie.  Nie  binne 
'n  paar  maande 
nie."  Hy  kyk 
haar  vraend  en 
effens  onseker  aan.


"Ek  het  nie  'n 
bordeel  begin  nie, 
Ryan.  Ek  het 
nie  'n  kontrak 
by  Penthouse  losgeslaan 
nie  en  ook 
nie  met  dwelms 
begin  smokkel  nie," 
sê  sy  met 
meer  byt  as 
wat  sy  bedoel 
het,  seergemaak  dat 
hy  haar  steeds 
wantrou.


"Dis  nie 
wat  ek  ..  ."  begin 
hy  protesteer,  maar 
bly  stil  toe 
sy  haar  hand 
ophou.


"My  pa 
het  twintig  jaar 
gelede  'n  enorme 
polis  uitgeneem.  Hy 
wou  destyds  finansiële 
sekuriteit  vir  my 
bewerkstellig,  maar  eers 
wanneer  ek  oud 
genoeg  is  om 
dit  op  'n 
verantwoordelike  wyse  te 
kan  hanteer.  Hy 
het  besluit  op 
my  twee  en 
dertigste  verjaardag."  Tibbie 
sug  diep.  "Jy 
sien,  hy  het 
hom  oor  'n  mik  gewerk 
en  baie  geld 
gemaak,  maar  hulle 
het  alles  en 
nog  heelwat  meer 
uitgeleef.  Kort  voor 
hul  dood  het 
hy  my  onterf 
sodat  ek  nie 
met  hope  skuld 
sou  agterbly  nie, 
maar  hy  het 
die  polis  aan 
my  gesedeer  op 
voorwaarde  dat  daar 
nie  van  die 
geld  getrek  mag 
word  voor  die 
vasgestelde  uitkeerdatum  nie. 
Hy  wou  nie 
hê  ek  moet 
op  'n  jong 
ouderdom  met  te 
veel  geld  sit 
en  dalk  soos 
hulle  begin  leef 
nie.  Hy  het  my  dus 
gedwing  om  die 
premies  by  te 
hou  tot  nou 
nadat  hy  seker 
gemaak  het  my 
besigheid  is  sterk 
genoeg  om  dit 
te  kan  dra."


Ryan  frons. 
"Maar  hoe  ... 
"


"My  pa 
was  in  ernstige 
finansiële  moeilikheid,  maar 
boonop  het  my 
ma  'n  affair 
gehad  met 'n  diplomaat. 
Toe  hy  dit 
uitvind,  het  alles 
net  te  veel 
vir  hom  geword. 
Die  motorongeluk  waarin 
hulle  albei  dood 
is,  was  nie 
'n  ongeluk  nie. 
Dit  het  my 
baie  lank  geneem 
voordat  ek  die 
legkaartstukke  bymekaar  kon 
sit,  maar  uiteindelik 
het  ek  besef 
dat  alles  'n 
fyn  uitgewerkte  plan  van  hom 
was."  Sy  sug. 
"Wat  hy  nie 
kon  voorsien  het 
nie,  was  dat 
ek  alles  sou 
verloor  waarvoor  ek 
so  hard  gewerk 
het  en  dus 
'n  jaar  voor 
die  uitkeerdatum  nie 
meer  in  staat 
sou  wees  om 
die  premies  by 
te  hou  nie."


"En  dis 
...  "


Sy  knik. 
"Dis  die  geld 
wat  Phil  vir 
my  geleen  het 
nadat  ek  een 
aand  uit  pure 
moedeloosheid  alles  aan 
hom  uitgeblaker  het."


Ryan  kyk 
haar  stil  aan.


Tibbie  sug 
vir  die  soveelste 
maal.  "Nou  is 
ek  weer  'n  welaf  vrou, 
maar  'n  wyser 
een  wat  wye 
draaie  sal  loop 
om  sjarmante  mans. 
En  nou,  ná 
my  tyd  op 
Nyoni  het  ek 
ook  genoeg  gehad 
van  klatergoud  en 
alles  wat  daarmee 
saamgaan.  Ek  skud 
móre  Durban  se 
stof  van  my 
voete  af,  maar 
ek  wou  eers 
my  verpligting  teenoor 
Phil  afhandel."


"Hoekom  het 
jy  nie  net 
die  tjek  gepos 
of  gedeponeer  nie? 
Hoekom  wou  jy 
my  persoonlik  sien?" 
Sy  takserende  blik 
gooi  haar  net 
'n  oomblik  lank 
van  balans  af.


"Ek  wou 
verduidelik  dat  ek 
nie  die  losbandige 
en  kokaïenverslaafde  fortuinsoekster  is 
waarvoor  jy  my 
aangesien  het  nie."


Ryan  knik 
stadig.  "Ek  het 
darem  reeds  'n 
geruime  tydjie  gelede 
besef  ek  het 
'n  oordeelsfout  gemaak, 
al  kon  ek 
nog  nie  die 
klou  heeltemal  by 
die  oor  bring 
nie."  Hy  kantel 
sy  kop.  "Maar 
waarom  was  dit 
vir  jou  belangrik 
dat  ek  weet?"


"Ek  begin 
'n  nuwe  lewe. 
Ek  wil  hê 
die  lei  moet 
skoon  wees."


"En  jy 
dink  dat  elke 
krytmerk  afgevee  is 
noudat  jy  Phil 
terugbetaal  het  en 
my  oortuig  het 
dat  jy  onskuldig 
en  ek  'n 
idioot  was?"


Sy  kyk 
hom  stil  aan, 
tel  dan  haar 
handsak  op  en 
knik.  "As  jy 
dit  so  wil 
stel,  ja."


"Tibbie,"  keer 
hy  toe  sy  wil  opstaan. 
Sy  lig  haar 
wenkbroue  vraend.


"Ek  weet 
ek  was  'n 
stiksienige  buffel,  maar 
hierdie  gevoel  tussen 
ons  ...  'n 
Mens  loop  dit 
net  een  keer 
in  'n  leeftyd 
raak."  Iets  kwesbaars 
roer  om  sy 
mondhoeke.  "Wil  jy 
regtig  daarvan  wegstap?"


Tibbie  staal 
haar  innerlik  teen 
die  aanslag  wat 
hierdie  man  al 
van  die  eerste 
oomblik  af  op 
haar  wese  gemaak 
het  en  skud 
dan  haar  kop 
stadig.  "Jy  begeer 
my  dalk,  Ryan, 
en  ek  kan 
nie  ontken  dat  jy  ook  my  hormone 
op  hol  gehad 
het  nie,  maar 
dis  nie  genoeg 
nie.  Ek  verwag 
meer  van  'n 
verhouding  as  dit. 
En  selfs  al 
sou  jy  bereid 
wees  om  meer 
as  die  vleeslike 
aantrekkingskrag  tussen  ons 
te  ondersoek  en 
ons  gevoelens  vir  mekaar 
'n  kans  te 
gee  om  op 
'n  natuurlike  wyse 
te  ontwikkel,  leef 
ons  in  verskillende 
wêrelde.  Jy  is 
'n  gerespekteerde  advokaat 
wat  nog  op 
pad  is  na 
die  kruin  van 
jou  loopbaan.  Ek 
is  'n  uitgeboerde 
besigheidsvrou  wat  gelukkig 
genoeg  in  die 
posisie  is  om 
my  lewe  in  heroorweging  te 
neem.  Te  besluit 
waarheen  ek  daarmee 
wil  gaan."


Ryan  se 
vingerpunte  vind  mekaar. 
"En  waarheen  wil 
jy  daarmee  gaan, 
Tibbie?"


Sy  haal 
diep  asem.  "Hebban 
Nestas  -  'n 
plasie  wat  aan 'n 
eksentrieke  Hollander  behoort 
het  wat  nou 
wil  teruggaan  Nederland 
toe.  Soos  'n 
voël  soek  ek 
my  eie  spesiale 
gebied  wat  voldoen 
aan  my  behoeftes 
en  gewoontes.  Een 
waar  ek  aard 
en  op  my  beste
 kan 
funksioneer.  Een  waar 
ek  veilig  en 
geborge  en  rustig 
voel.  Waar  ek 
die  Tibbie  kan 
wees  wat  ek 
op  Nyoni  ontdek 
en  leer  ken 
het."


Sy  sluk 
swaar.  "Woodwardse  bosbontrokkie 
verkies  die  noordoostelike  kusstreek. 
Witrugnagreiers  bly  aan 
oewers  en  slaap 
in  die  dag 
omdat  hulle  kos 
snags  eers  volop 
is.  En  troupante 
kom  nie  in 
die  droë  sentrale 
en  westelike  deel 
van  die  land 
voor  nie,  want 
die  omgewing  voldoen 
nie  aan  hulle 
behoeftes  nie.  Elke 
spesie  het  sy 
plek  en  sy 
gewoontes.  Omdat  dit  in  sy 
aard  is.  Omdat 
hy  so  geskape 
is."


Tibbie  vou 
haar  hand  oor 
syne.  "Die  Balie 
is  jou  lewe, 
Ryan.  Hebban  Nestas 
is  nou  myne. 
En,  soos  Phil 
my  waarskynlik  aan  Kipling  se 
woorde  sou  herinner 
het,  never  the 
twain  shall  meet. 
Hormone  of  nie 
hormone  nie."


Sy  gee 
sy  hand  'n 
drukkie,  staan  op, 
neem  haar  handsak 
en  stap  met 
'n  regop  rug 
weg.


 


 


 


HOOFSTUK  6


"Kyk  mooi. 
Net  links  van  die  tak 
met  die  kronkel 
in,  die  kegeltjie 
is  tussen  die 
takkies  langsaan  ingeweef,"  fluister 
Tibbie  en  beduie.


"Jy's  wragtig 
reg,  Tibs,"  gee 
Phil  toe  sonder 
om  die  verkyker 
van  sy  oë 
af  weg  te 
neem.  "Wag,  daar 
is  drie  koppies, 
nie  twee  nie. 
Sien  jy?  O, 
en  hier  kom 
die  trotse  pa."


Tibbie  lig 
haar  verkyker.  Die 
donker  kop,  helderblou 
snawel  en  oogring 
en  die  lang 
kastaiingbruin  stert  is 
onmiskenbaar.  "Gedink  dit 
kan  net  'n 
paradysvlieëvanger  se  nes 
wees,"  sê  sy 
sag,  maar  triomfantlik. 
"En  jy's  reg. 
Ek  sien  nou 
ook  duidelik  drie 
honger  bekkies."


Hulle  kyk 
'n  paar  oomblikke 
in  gedeelde  verwondering 
hoe  die  pa 
sy  kroos  voer. 
"Nogal  geëmansipeerd  van 
hom,"  murmel  Tibbie 
ingedagte  en  laat 
sak  die  verkyker.


Phil  volg 
haar  voorbeeld  en  kyk  na 
haar.  "Jy  het 
welgedaan,  Tibbie,"  Hy 
gee  haar  skouer 
'n  drukkie.  "En 
nie  net  met 
die  identifisering  van 
die  nes  nie." 
Hy  beduie  met  albei  hande 
en  die  gebaar 
sluit  die  hele 
omgewing  in.  "Hebban 
Nestas  is  voorwaar 
'n  klein  paradysie. 
Dankie  dat  jy  my  uitgenooi 
het  om  te 
kom  kyk."


"Ek  het 
na  jou  verlang. 
Dis  baie  maande 
sedert  ek  jou 
laas  gesien  het 
en  ek  het 
aangeneem  dat  die 
verbod  wat  my 
opgelê  is  om 
jou  te  kontak 
intussen  verval  het."


Sy  gaan 
staan  by  die 
reling  van  die 
houtplatform  wat  sy 
halfpad  op  in 'n 
reuse-wildevy  laat  bou 
het.  Die  rivier 
flonker  tussen  die 
oewerplantegroei  deur  en  in  die 
bome  jil  en 
baljaar  'n  verskeidenheid  voëls.


"Te  lank, 
ja.  En  intussen 
het  jy  net 
daardie  een  keer 
vir  Ryan  gesien. 
Op  jou  laaste 
aand  in  Durban. 
En  almal  verbied 
om  hom  te 
sê  waar  Hebban 
Nestas  geleë  is  en  hoe 
om  jou  in 
die  hande  te 
kry."  Phil  se 
stelling  dra  die 
ondertoon  van  'n 
vraag.


"Ek  het 
jou  gesê  ek  wil  nie 
daaroor  praat  nie."


"Maar  ék 
wil."  Hy  draai 
haar  na  hom 
toe.  "Ek  is 
lief  vir  jou, 
Tibbie.  Soos  vir 
'n  dogter,  maar 
ook  soos  vir  'n  goeie 
vriendin.  En  dit 
gee  my  die 
reg  om  eerlik 
te  wees  met 
jou.  Ek  dink 
jy  is  onredelik 
en  stiksienig.  Om 
van  lafhartig  nie 
te  praat  nie."


Sy  probeer 
uit  sy  greep 
draai,  maar  Phil 
se  hande  klamp 
stywer  om  haar 
skouerknoppe.


"Nee,  Tibbie, 
dié  keer  laat 
ek  jou  nie 
toe  om  my  te  ontwyk 
nie.  Jy  het 
al  heelwat  bereik 
met  wat  jy 
beoog  vir  Hebban 
Nestas.  Jy  woon 
nou  al  maande  lank 
alleen  hier.  Jy 
behoort  teen  dié 
tyd  te  weet 
of  hierdie  wegkruipplek 
werklik  voldoen  aan 
al  jou  behoeftes. 
Of  die  swerfvoël 
die  regte  permanente 
nes  gekies  het. 
En  of  dit 
maar  net  nog 
'n  wegkruipplek  is. 
Omdat  jy  vlug 
van  die  werklikheid. 
Wegvlug  van 'n  wêreld 
wat  maar  op 
sy  kop  is, 
maar  wat  ten 
minste  gedeeltelik  deel 
van  jou  bestaan 
behoort  uit  te 
maak."


Sy  kyk 
op  in  die 
bloutes  van  Phil 
se  oë.  Sy  kyk  weg 
toe  dit  haar  te  veel 
herinner  aan 'n  ander 
paar  oë  wat 
nog  blouer  is.


"Wat  probeer 
jy  sê?  Wat 
stel  jy  voor? 
Dat  ek  terugtrek 
Durban  toe  en 
weer  in  die 
besigheidswêreld  ingaan  net 
omdat  ek  soms 
eensaam  is?"


Phil  vee 
oor  haar  hare  wat  intussen 
weer  lank  geword 
het.  "Nee,  nou 
gooi  jy  die 
baba  saam  met 
die  badwater  uit. 
Maar  dis  ook  nie  nodig 
om  'n  kluisenaar 
te  wees  nie." 
Hy  huiwer  'n 
oomblik  lank.  "Vergeet 
jou  vrese,  Tibbie. 
Wees  dapper.  En  gee  dit 
wat  so  duidelik 
tussen  jou  en 
Ryan  is  'n  kans."


Sy  skud 
haar  kop  en 
sluk  aan  die 
knop  in  haar 
keel.  "Op  my 
manier  is  ek 
gelukkig  hier,  al 
is  ek  soms 
baie  eensaam."  En 
al  mis  ek 
Ryan,  meer  as 
wat  ek  ooit  kon  vermoed 
het,  dink  sy. 
"Ek  het  nou 
die  dag  in  die  koerant 
gesien  hy  is 
'n  regterskap  aangebied."  Sy 
skud  haar  kop. 
"Nee,  Phil,  ek 
was  reg.  The 
twain  shall  never 
meet."


"Miskien  behoort 
jy  darem  die 
ander  twain  ook  'n  sê 
in  die  saak 
te  gee?"  Tibbie 
se  kop  ruk 
op.  Sy  kyk 
oorbluf  oor  Phil 
se  skouer  na 
die  groot  man 
wat  die  laaste 
treetjies  na  die 
houtplatform  opklim.  Hy 
glimlag  stram  en 
gaan  staan  met 
gevoude  arms  na 
hulle  en  kyk. 
"Magtig,  Phil,  moet 
jy  altyd  'n  pinup  girl 
in  jou  arms 
hê  as  ek 
jou  sien?"


Phil  steek 
sy  hand  uit 
in  'n  groet. 
"Jealousy  makes  you 
nasty,  boy.  Haai, 
Ryan.  Hoog  tyd. 
Ek  dag  jy 
kom  nie  meer 
nie."


Tibbie  kyk 
verdwaas  van  die 
een  na  die 
ander.  "Phil! Jy  het 
belowe  jy  sal 
nie  vir  Ryan 
sê  waarheen  jy 
gaan  nie.  Dit 
was  die  voorwaarde 
...  "


Phil  loer 
oor  sy  skouer 
na  haar.  "Ek 
het  nie  vir 
Ryan  gesê  nie. 
Ek  verbreek  nooit 
my  beloftes  nie. 
Maar  jy  het 
nie  gesê  ek 
mag  nie  vir 
Bambonani  sê  nie. 
Kan  jy  glo, 
die  mannetjie  het 
nou  selfs  'n 
faksmasjien  baasgeraak.  Stuur 
nou  fakse  hot 
en  haar.  Ek 
moet  seker  die 
kaart  met  aanwysings 
na  Hebban  Nestas 
per  ongeluk  op 
die  lessenaar  laat 
lê  het.  Dalk 
by  die  finansiële 
state  wat  ek  gevra  het 
hy  moet  deurstuur 
na  Ryan  toe." 
Phil  klop  sy 
seun  op  die 
skouer.  "Ek  het 
'n  bier  nodig. 
Sien  julle  by 
die  huis."


Tibbie  hou  haar  hand 
op  toe  Phil 
die  treetjies  met 
'n  wuif  afstap, 
maar  hy  glimlag 
net  en  verdwyn 
met  'n  knip 
van  die  oog 
uit  haar  sig. 
En  dan  moet 
sy  noodgedwonge  na 
Ryan  kyk.  Sy 
vou  haar  arms 
verdedigend  voor  haar 
en  kantel  haar 
kop  afwagtend.


Hy  kom 
staan  reg  voor 
haar.  "Hoe  kry 
jy  dit  reg  om  so 
tussen  neus  en 
ore  te  verdwyn 
wanneer  dit  jou 
pas?"


Sy  trek 
haar  skóuers  op. 
"Dis  maklik  genoeg 
om  my  op 
te  spoor  as 
'n  mens  regtig 
wil."


"Ek  wou 
regtig.  Toe  ek 
uiteindelik  Fletch  en 
Lori  se  kontaknommer 
in  die  hande 
gekry  het,  was 
hulle  reeds  weer 
iewers  in  Afrika 
besig  met 'n  navorsingsprojek  op 
een  of  ander 
varswatermeer.  En  Phil 
het  net  vir 
Bambonani  gesê  om 
vir  my  te  sê  hy 
praat  nie  met 
my  nie  totdat 
ek  reggemaak  het 
wat  ek  verbrou 
het.  Het  jy 
enige  benul  hoeveel 
Tredouxs  daar  in 
die  land  is? 
En  Hebban  Nestas 
is  glad  nie 
in  die  foongids 
nie.  "


"Hebban  Nestas  se 
nommer  is  nog 
gelys  onder  die 
vorige  eienaar  se 
naam.


My  nuwe 
aansluiting  is  'n 
privaatlyn,"  Sy  druk 
haar  hande  in 
die  sakke  van 
haar  denimkortbroek.  "Maar 
waarom  het  jy 
my  probeer  opspoor? 
En  wat  maak 
jy  hier?"


"Ek  het 
besef  dat  die 
gevoel  wat  ek 
vir  jou  het, 
nie  wil  weggaan 
nie."  Tibbie  kyk 
hom  verras  aan 
en  dan  weer 
weg  oor  die 
panorama  van  die 
Natalse  Middellande.  Die 
afgelope  maande  het 
sy  hier  vir 
haar  'n  lewe 
en  omstandighede  geskep 
presies  soos  wat  sy  dit 
voorsien  het.  Sy 
het  presies  gekry 
wat  sy  wou 
gehad  het.  En 
tog  het  dit 
niks  beteken  nie. 
Kon  sy  nooit 
hard  genoeg  werk 
om  Ryan  uit 
haar  sisteem  te 
kry  nie.


"Tibbie,"  Hy 
kom  staan  voor 
haar  en  laat 
rus  sy  hande 
liggies  op  haar 
skouerknoppe.  "Ek  het 
baie  tyd  gehad 
om  te  dink. 
En  ek  het 
besef  ek  wil 
hierdie  ding  tussen 
ons  'n  kans 
gee."


Sy  kan 
hom  net  stil 
aankyk.


"Daar  is 
egter  twee  dinge 
wat  ek  die 
hele  tyd  teen 
mekaar  moes  opweeg." 
Hy  steek  sy 
duim  in  die 
lug.  "Een.  Ek  is 'n  goeie 
advokaat  en  die 
regbank  is  my 
lewe."  Sy  wysvinger 
volg  die  duim. 
"Twee.  Jy  wil 
geen  deel  hê 
aan  die  stadslewe 
nie.  Hebban  Nestas 
is  jou  lewe." 
Hy  skud  sy 
kop.  "Ek  het 
nagte  lank  hieroor 
getob  en  tot 
die  gevolgtrekking  gekom 
dat  daar  net 
een  ding  is 
wat  werklik  van 
belang  is."  Hy 
bly  'n  oomblik 
lank  stil  en 
vervolg  dan:  "Tibbie, 
ons  mag


nie  hierdie 
gevoel  tussen  ons 
ignoreer  nie,  want 
dan  doen  ons 
onsself  'n  onreg 
aan.  En  op 
'n  manier  is 
dit  'n  klap 
in  die  gesig 
van  die  Skepper 
wat  dit  in 
die  eerste  plek 
daargestel  het."


"Ek  het 
jou  reeds  gesê, 
dis  nie  vir 
my  genoeg  dat 
jy  my  lyf 
begeer  nie,  Ryan," 
Die  maande  se 
getob  en  verlang 
maak  haar  stoets.


Hy  kyk 
haar  met  'n 
uitdrukking  van  verbystering 
aan.  "Is  dit 
al  wat  jy 
dink  dit  is?"


"Wel,  is 
dit  nie?"  'n  Greintjie 
hoop  so  groot 
soos  'n  mosterdsaad 
vat  kiem  in 
haar  binneste.


"Tibbie,  ek 
begeer  jou,  ja. 
Maar  nie  net 
jou  lyf  nie. 
Ek  wil  jou 
leer  ken.  Jou 
lyf,  maar  ook 
jou  siel  en 
gees  en  alles 
wat  jou  Tibbie 
maak.  Dink  jy 
ek  het  daar 
op  Nyoni  nie 
raakgesien  hoe  'n 
deernisvolle  mens  jy 
is  nie?  Nie 
agtergekom  hoe  intelligent 
en  interessant  jy 
kan  gesels  nie? 
Hoe  gevat  jy 
kan  wees  en 
hoe  bekwaam  jy 
is  in  alles 
wat  jy  doen 
nie?"


Sy  sluk 
swaar  en  onderdruk 
die  jubeling  wat 
deur  haar  spoel. 
"En  as  ons 
mekaar  leer  ken 
het  ...  na 
liggaam  en  siel 
en  gees  ... 
en  ons  sien 
dat  ...  wel, 
dat  ons  vir 
mekaar  bedoel  is, 
of  wat  ook 
al  ...  Wat 
dan?  Gaan  jy 
van  my  verwag 
om  alles  op 
te  offer  wat 
vir  my  kosbaar 
is  en  agter 
jou  aan  te 
trek?  Of  is  jy  bereid 
om  die  regbank, 
jou  hele  loopbaan, 
prys  te  gee 
en  op  Hebban 
Nestas  te  kom 
bly?"  Sy  skud 
haar  kop.  "Ek 
gee  jou  minder 
as  'n  jaar 
voor  jy  jou 
hare  uit  jou 
kop  wil  trek 
en  my  begin 
verwyt.  En  dieselfde 
geld  vir  my 
as  ek  hier 
sou  weggaan."


Ryan  kyk 
haar  stip  aan. 
"Jy  is  waarskynlik 
reg,  maar  ek 
dink  nie  dis 
die  enigste  opsies 
nie."  Hy  haal 
diep  asem  voordat 
hy  verder  gaan. 
"Die  regterskap  wat 
my  onlangs  aangebied 
is,  het  my 
'n  paar  dinge 
laat  besef.  Dit 
was  'n  bevestiging 
daarvan  dat  ek 
die  kruin  van 
my  loopbaan  bereik 
het.  Ek  het  egter  ook 
besef  ek  wil 
nie  feilbare,  mensgemaakte 
wette  interpreteer  en  op  grond 
daarvan  oor  mense 
se  lewens  beslis 
nie.  Jou  saak 
was  'n  perfekte 
voorbeeld  waar  die 
regswese  onmagtig  was 
om  reg  en 
geregtigheid  te  laat 
geskied.  Maar  as 
advokaat  kan  ek 
daarvoor  veg  - 
vir  reg  en 
geregtigheid.  Ek  het 
daarom  die  regterskap 
van  die  hand 
gewys."


Sy  sug 
en  draai  haar 
gesig  weg.


"Tibbie,  kyk 
na  my."  Hy 
draai  haar  gesig 
na  hom  toe, 
sy  hand  warm 
om  die  kontoere 
van  haar  gesig. 
"Jy  is  reg. 
Ek  kan  nie 
hier  kom  sit 
en  voëls  kyk 
en  my  ideale, 
die  loopbaan  waarvoor 
ek  in  die 
wieg  gelê  is, 
ignoreer  nie.  Net 
so  min  as 
wat  ek  van 
jou  kan  verwag 
om  jou  ideale 
te  ignoreer  en 
jou  weg  te 
neem  uit  die 
soort  omgewing  waar 
jy  tot  jou 
volle  reg  as 
mens  kom  nie."


Hy  skulp 
sy  vry  hand 
om  haar  ander 
wang.  "Maar  ek  is  moeg 
daarvan  om  die 
leer  van  sukses 
te  klim  teen 
die  spoed  waarmee 
ek  dit  voorheen 
gedoen  het.  Dit 
het  ek  destyds 
op  Nyoni  al 
besef."  Hy  vee 
met  sy  duime 
oor  haar  wangbene. 
"Ek  is  gereed 
om  af  te 
skaal.  Ek  hoef 
net  sake  te 
aanvaar  wat  ek 
werklik  wil  doen. 
Howick  is 'n  klipgooi 
van  Maritzburg  af 
as  ek  moet 
hof  toe."


Tibbie  staar 
op  in  die 
oë  wat  inkblou 
geword  het  van 
erns.  "Jy  het 
voorwaar  ver  gedink 
vir  iemand  wat 
my  net  beter 
wil  leer  ken."


Ryan  se 
oë  bly  ernstig. 
"Ek  dink  ons 
weet  albei  wat 
die  uiteinde  van 
hierdie  spesifieke  kenmekaar 
gaan  wees,  Tibbie."


Sy  sluk. 
"Jy  is  bereid 
om  baie  op 
te  offer."


Hy  skud 
sy  kop.  "Nee, 
dit  sal  nie 
'n  opoffering  wees 
nie.  Opoffering  impliseer 
dat  'n  mens 
ter  wille  van 
iemand  anders  iets 
doen  wat  eintlik 
teen  jou  sin 
is.  Dit  sou 
'n  opoffering  verg 
as  ek  heeltemal 
uit  die  regswese 
moes  tree  terwyl 
ek  nog  nie 
gereed  is  daarvoor 
nie.  Of  as 
jy  die  stadslewe 
op  'n  permanente  basis 
moes  verduur  terwyl 
jy  eintlik  op 
Hebban  Nestas  wou 
wees.  Opoffering  is 
'n  valse  en 
onnatuurlike  ding  en  kan  net 
lei  tot  ongelukkigheid.  Ek 
offer  nie  op 
nie  en  ek 
verwag  nie  van 
jou  om  op 
te  offer  nie. 
Net  dat  ons 
mekaar  tegemoet  kom 
waar  ons  belange 
bots."


Hy  vee 
liggies  met  sy 
lippe  oor  hare. 
"Ek  weet  net 
ons  is  bedoel 
om  bymekaar  te 
wees.  Daaroor  het  ek  geen 
twyfel  nie.  En 
ek  vermoed  jy 
voel  dieselfde."


Tibbie  kyk  hom  lank 
stil  aan,  draai 
dan  haar  gesig 
effens  in  die 
kom  van  sy 
hande  en  soen 
sy  palm  voor 
sy  weer  na 
hom  opkyk.  "Ek 
het  in  die 
afgelope  paar  maande 
besef  dat  ek 
idealisties  was  in 
my  droom  oor 
Hebban  Nestas.  Dis  'n 
wonderlike  lewe,  maar 
dis  soms  te 
eensaam  vir  my 
hier.  Ek  verlang 
nou  en  dan 
na  'n aand  uit 
in  'n  goeie 
restaurant.  Na  die 
teater.  Na  flieks 
en  na  inkopietogte 
wat  'n  hele 
dag  lank  duur. 
Ek  is  baie 
gelukkig  hier,  Ryan, 
maar  ek  mis 
die  stad  soms." 
Sy  laat  sak 
haar  blik.  "En 
ek  het  jou 
gemis.  Meer  as 
wat  ek  ooit 
gedink  het  moontlik 
is."


Hy  lig 
haar  ken  nog 
'n  fraksie  sodat 
sy  weer  moet 
opkyk.  Sy  oë 
is  meteens  blink 
en  baie  blou: 
Hy  buig  sy 
kop  oor  hare, 
maar  huiwer  dan 
net  voordat  hul 
lippe  ontmoet.  "En 
ek  dink  ek 
gaan  jou  liewer 
kry  as  wat 
ék  ooit  gedink 
het  moontlik  is, 
Tabitha  Tredoux."


Tibbie  trek 
haar  asem  diep 
en  sidderend  in  terwyl 
sy  woorde  weerklank 
vind  in  haar 
diepste  wese.


"En  raai, 
ek  het  netnou 
nie  te  ver 
van  die  hek  af  nie 
'n  troupant  langs 
die  pad  gesien." 
Sy  lippe  vee 
oor  hare.  " 'n 
Gewone  troupant."


"Hulle  is 
skaars  hier,"  fluister 
sy.


"Maar  hulle 
moet  iets  hier 
gevind  het  wat 
hulle  aard  pas, 
of  hoe?"  Sy 
woorde  is  warm 
teen  haar  lippe.


'n  Gevoel 
van  saligheid  spoel 
oor  haar  en 
deur  haar.'n  Gevoel 
van  tuiskoms,  asof 
sy  uiteindelik  haar 
ware  nes  in 
die  regte  gebied 
gevind  het.  Haar 
lippe  gaan  in 
antwoord  oop  onder 
syne  en  dan 
is  sy  van 
niks  meer  bewus 
nie,  net  die 
man  wat  haar 
teen  hom  vashou 
en  met  'n 
passie  soen  wat 
hemelse  beloftes  inhou 
-  vir  die  oomblik, 
vir  die  toekoms 
én  vir  die 
reis  daarheen.

